
CAP. | 
JACK LODGE 


Atunci când Jack Lodge şedea, capul său făcea impresie 
că e prea mare pe trup, iar mâinile-i cioturoase păreau ca 
atârnă de umeri. Deîndată ce se ridica însă în picioare, 
toate aceste amănunte distonante dispăreau automat, iar 
el îşi purta trupul uriaş de şase picioare şi două degete 
înălţime cu paşi mari, sprinteni, care dovedeau existenţa 
unor muşchi puternici şi zvelţi. 

Avea ţinută naturală şi mândră a unui bărbat sigur de 
sine şi care privea pe oricine drept în ochi. Lumea nu-i lua 
însă niciodată în nume de rău faptul că-şi purta fruntea atât 
de sus. Aceasta se datora poate în parte părului său de 
timpuriu argintat pe tâmple şi unor anumite linii îndurerate 
de pe chipul său, care stau totdeauna mărturia unei vieţi 
bogate şi aventuroase, fie că este vorba de aventuri 
spirituale sau fizice. 

In după amiaza aceea el se comporta eu un om care ştia 
că-l pasc neplăceri. Nu avea astâmpăr să se aşeze pe scaun 
şi deşi răsfoise zeci de pagini nu citise un singur pasaj, în ce 
priveşte ţigara care şi-o aprinsese, ardea neatinsă în 
scrumieră, trimițând în sus o coloană de fum tot mai subţire 
şi albăstruie. În cameră intră un servitor, care-l anunţă ca 
d-na William Lodge doreşte să-şi vadă fiul. După felul cum 
trânti cartea pe scaunul cel mai apropiat s-ar fi putut 
înţelege că mesajul mamei sale era criza la care se aştepta, 
dar aproape în aceeaşi clipă se simţi uşurat. Cel puţin ştia 
Nu era din acei oameni care se considerau fricoşi numai 
pentru că se încurca în hotărâri, ci avea talentul de a spune 
răspicat ceea ce avea să facă. 

De nenumărate ori de când terminase şcoala Jack Lodge 
crezuse ea-i sunase ultimul ceas, deoarece principala sa 
ocupaţie era vânătoarea de fiare. Tatăl lui pe lângă o avere 
uriaşa avea şi un nume vechi. Chiar în epoca atâtor 
milionari. nu exista un om oare să nu cunoască numele de 


Lodge, care nu ştia că acesta avea nenumărate bunuri prin 
ţări şi o avere uriaşă. Jack Lodge ar fi putut să ducă o viaţa 
minunată, dar făcea parte din acei oameni cărora din 
instinct le place mai mult luleaua decât ţigara. 

Jack ar fi putut ajunge inginer sau avocat, dar meseriile 
acestea nu-l atrăgeau, tot aşa cum nu-l atrăgea nici 
comerţul sau industria. Ceea ce nu însemna ca era un 
trântor. Prefera în deosebi să-şi rişte viaţa cu carabina în 
mână, prin Africa sau America de Sud, acolo unde de obicei 
se aflau graniţele civilizaţiei. Dacă ar fi trebuit însă să 
muncească şi-ar fi ales o meserie grea şi extenuantă căci în 
el curgea sângele pionerilor aşa cum se întâmplă adesea în 
America. Cu aceste gusturi însă îşi jignise greu mama. 
Mama lui era născută Stone, din familia Whintrop Stone în 
care tradiţiile se păstrau cu religiozitate. De trei generaţii 
familia ei jucase un rol conducător în societate, aşa că ea 
găsea foarte firesc, ca fiul ei să-şi caute o partidă bună şi să 
se căsătorească potrivit rangului său şi să duca o viaţă 
ordonată. Dar an de an el îi încurca socotelile. În anul 
acesta când Jack se înapoiate dintr-o călătorie în interiorul 
Braziliei discutase cu el. Vorbindu-i de o grămadă de lucruri 
neplăcute. li spusese că nu mai e un copil, că arăta chiar 
mai bătrân decât cei trei zeci de ani ai săi şi că în curând va 
începe să nu mai fie o partidă strălucită şi nu numai atât ci 
chiar şi el va depăşi vârsta când omul se mai poate adapta. 

In cele din urmă, obținuse de la el făgăduiala că timp de 
treizeci de zile se va plimba numai prin familii pentru a-şi 
găsi o soţie. Pentru biata femeie această făgăduială a fost 
efectiv un mare triumf şi socotise ziua aceea drept cea mai 
fericita după aceea a cununiei ei. 

Timp de zece zile, Jack a mers ici şi colo obţinând mare 
succes monden. Bărbaţii îi dădeau mare atenţie - din cauza 
nenumăratelor milioane ce le ducea în spinare - femeile 
găseau însă firea lui tăcută e atrăgătoare, iar d-na William 
Lodge constată spre marea ei bucurie, că fiul era sortit unui 
succes strălucit. 


Dar după cefe zece zile; cerul fericirii ei începu să se 
întunece din cauza a nenumărați nori. Jack cunoscuse între 
timp pe cele mai frumoase, mai deştepte şi mai bogate 
fete. Dar degeaba încercă mama lui să-şi afle preferința. Cu 
toate se purta cu aceeaşi bunăvoință calmă, ca şi când ar fi 
fost camarazi de ai lui, iar d-na Lodge se străduia zadarnic 
să descopere dragostea în privirile sale. 

În ziua în care începe povestea noastră, bătrâna voia să 
aibă explicaţie definitivă eu el. De aceea îl aştepta în 
camera ei cu o teamă vădită. 

Era femeie bine făcuta, cu faţa tinerească, cu păr bogat, 
argintiu. Se păstrase tot atât de bine ca la 20 de ani, iar 
înfăţişarea îi era tot atât de mândră şi dreaptă ca a fiului 
său. 

Jack intră în cameră, închise uşa după dânsul şi cei doi se 
priviră îndelung în tăcere. După aceea, Jack zâmbi. Era un 
zâmbet irezistibil, aşa cum luminează aproape totdeauna 
chipurile serioase ca al lui. 

— Mamă e limpede că n-am nici o ambiţie să culeg 
succese mondene. 

— Asta se vede dragul meu, răspunse ea. 

— În cazul acesta, continuă el, n-ar fi mai bine să 
renunţăm la toată povestea? 

— Nu se poate dragule. Îmi cunoşti doar motivele. 

— Ah da! suspina el plictisit. Le ştiu. 

— Nu uita Jack că m-am încrezut în făgăduiala ta. 

Asta nu-i prea era pe plac. Se uită în jur să descopere 
vreo gaură prin care să se strecoare şi negăsind, dădu din 
umeri, în timp ce braţele îi alunecară obosite de-a lungul 
corpului. Păru subit stingherit şi părăsit. 

Mama lui îi ştia slăbiciunea şi atacă imediat. 

— Mi-e foarte neplăcut, continuă ea, să constat că te 
fereşti să faci ceea ce ţi-am cerut, deşi mi-ai spus singur, ca 
pot avea încredere în făgăduiala ta. 

El se aşeză ostenit pe un scaun care se afla lângă ea. 
Vorbele nu fuseseră niciodată o armă prea puternică, 


pentru el. Tăcut întinse o mână spre mama dar ea îl privi cu 
răceală. 

— Mamă, nu mai pot suporta. 

— Ce să suporţi? 

— Cârdul acesta de fete flecare. 

— Dragă băiatule.. 

— Să vorbim sincer. Vrei să mă însori şi eu ţi-aş face cu 
dragă inima pe plac, dar pe fetele acestea nu le pot suferi. 
Sunt prea bine instruite De ce nu se arată aşa cum sunt din 
fire. Sub poleiala lor nu sunt decât nişte animale şi nimic 
mai mult. 

— Descrie-mi atunci cum ţi-ar place să fie soţia ta. 

— Asta nu se poate descrie. 

— Trebuie să fie cel puţin frumoasă. 

— Nici gând. Mi s-a întâmplat adesea ca animale pur 
sânge să facă nici doi bani muncă, iar pe nişte broncos urâţi 
de mama focului să călăresc în voie toată ziua. Ceea ce mă 
interesează este inima lor. 

— Băiatul meu drag şi mare! Şi cum ai de gând s-o pui la 
încercare pe viitoarea ta soţie? 

— Îi voi citi în ochi. 

— Bine râse ea, ca să-şi ascundă neliniştea. Jack te 
observ de o bucată de vreme. Pari nemulţumit, neliniştit. 

— De ce nu vrei să laşi atunci totul la voia întâmplării, 
dragă mamă? 

— Pentru că mi-e teama că te vei păcăli, dacă te voi lăsa 
de capul tău. 

— Vai mamă, asta e prea de tot. 

— Mie o teamă grozavă să nu te însori cu o femeie care 
să nu fie de rangul tău, continuă bătrâna. 

A fost o fericită întâmplare că, în acel moment, se bătu la 
uşă şi în cameră pătrunse o fată, care anunţă că un domn 
Cecil Darling, dorea să-l vadă pe Jack Lodge. Acesta se 
sculă imediat în picioare. 

— Păi nici n-am sfârşit încă, observă mama lui. 

— Ştiu, răspunse el indispus. 


— Mă bizui pe cuvântul tău. 

— Pentru numele lui D-zeu mama, nu-mi cere prea multe 
numai, ţi-am făgăduit că în direcţia asta poţi face ce vrei, 
dar mie uneori foarte greu să rezist. 

Ea-l privi zâmbind liniştită, până ce se închise uşa în 
urma lui, dar apoi zâmbetul îi dispăru de pe faţă şi-şi lovi 
mâinile cu atâta putere încât simţi că o doare. Il auzi pe 
Jack alergând în jos pe scări spre a-l saluta pe musafirul 
acela neaşteptat şi avu simţământul ca şi cum fiul ei ar fi 
fugit de lângă ea. 

Ajuns jos Jack strânse mâna lui Cecil Hubert Darling a 
cărui familie venise în Anglia odată cu Wilhelm Cuceritorul. 
Cecil era ultimul din neamul său. Natura nu fusese prea 
darnică cu el. Înfăţişarea nu-i era de arătoasă ca a lui Jack, 
iar ca să-şi mai ascundă urâtele trăsături ale obrazului, 
fusese nevoit să-şi lase barba, aşa că la 25 de ani arăta ca 
un om de patruzeci. Ochii lui luceau însă vii şi 
neastâmpăraţi. În felul lui de a se înfăţişa semăna grozav 
cu un foxterier irlandez. Trebuia să privească cu capul dat 
pe spate, ca să se uite în ochii lui Jack, dar degetele lui 
strângea puternic mâna bărbatului voinic din faţa sa. 

— Te credeam tocmai în inima Africii Darling! Vreau să 
mă înapoiez acum chiar acolo. Şi de aceia îmi pare atât de 
bine că te văd. 

— Cum asta? 

— Vreau să vii cu mine... asta e. 

— Ssst! Să nu se audă cineva. Trebuie să mă port că un 
animal domestic vreme de şase luni. 

— Prostii. Unde am putea să stăm de vorbă în linişte? 

— Despre Africa? Nu se poate! 

— Nu, numai despre planurile mele de călătorie. 

— Dă-o dracului, Darling! 

— Nu vreau decât să-ţi cer un sfat Jack. 

— Nu zău? Ce sfat? 

— Ce părere ai despre un bărbat care-şi cunoaşte mai 
bine carabina de cât soţia şi care refuză sa vorbească 


despre o ţară în care există elefanţi de unsprezece picioare 
înălţime, iar rinocerii au cornul de 23 palmace, sau aproape 
atât de lung. 

— 23 palmace? Doamne. Dar Rowland Ward n-are decât 
vreo opt exemplare cu cornuri de asemenea mărime. 

— Dă-l dracului pe Ward, ea vorbesc de lucruri concrete. 
O ţară în care rinocerii masculi cântăresc o tonă şi 
jumătate! 

În timp ce vorbea Darling nu-l pierdea din ochi pe Jack, 
care se ridica în cele din urmă în picioare, iar toţi muşchii i 
se încordară. 

— Poţi trimite în ei o încărcătură completă de plumb, 
continuă Darling, dacă nu nimereşti acolo unde trebuie, e în 
zadar. Aş fi putut să te conduc undeva unde locul e plin de 
urme şi unde paşii fiarelor au de diametru de un picior. 

— Ah! suspină Jack Lodge. 

— Dar în definitiv n-are nici un rost să mai vorbim, 
devreme ce ai de gând să stai acasă. 

— E drept că nu prea are rost. 

— Mai bine mă duc sus şi o rog pe d-na Lodge să-mi dea 
un ceai. 

— Bine, bine Cecil, dar la urma urmei, nu poate strica 
dacă mai vorbim de expediţie. 

— N-aş vrea să te duc în ispită, Jack. 

— Cum asta? 

— D-na Lodge nu-mi va ierta niciodată dacă te-aş lua 
acum de lângă ea, când abia te-ai înapoiat acasă. 

— Prostii. 

— Deîndată ce am aflat că te-ai înapoiat mi-am imaginat 
cum ar fi, dacă am pleca amândoi în Africa engleză. N-ai 
vânat niciodată acolo, nu-i aşa, Jack? 

— Nu, nici n-am pus piciorul prin meleagurile acelea. 

— Nici nu-ţi închipui ce bucurie simt atunci când mă 
gândesc că ne-am putea duce amândoi prin junglă cu 
armele în mână şi cu câteva duzini de negri care să ducă 
baloturi mari în spinare după noi... 


Jack Lodge strânse din dinţi, privi cu simţământ de 
vinovăţie în jurul său şi spuse: 

— N-ai vrea să intrăm mai bine pentru o clipă în 
bibliotecă, Darling? 

— Dacă se poate! 

Un zâmbet satisfăcut apăru pe obrazul lui Darling atunci 
când îi întoarse spatele îndreptându-se calm spre 
bibliotecă. 


CAP. Il 
EXPLORATORUL 


Doamna William Lodge ar fi fost foarte puţin perspicace 
dacă nu s-ar fi temut de o discuţie prea lunga între fiul ei şi 
prietenul său, cu desăvârşire cucerit de frumuseţile Africii. 
Atunci când văzu că trecuse peste o oră de când acesta se 
afla cu Jack în bibliotecă, cobori să-i caute. In praful 
bibliotecii rămase locului ţintind cu priviri de ura pe Cecil 
Darling, care sta alături de Jack în faţa focului. 

Deşi fusese o zi foarte călduroasă, totuşi din cauza ceţii 
se răcorise atât încât servitorii făcuseră focul. 

Ea se uită la Jack plină de teamă. Acesta stătea pe un 
scaun cu coatele pe genunchi şi privind ţintă pe Cecil. In 
ochii fiului ei d-na Lodge văzu licărind o flacără de pătimaş 
interes. 

— Jungla e destul de mare ca să am unde să mă 
învârtesc şi să ucid toate fiarele de acolo, îşi încheie Darling 
povestirea. Plec cu un 405. 

— Eu am o armă cu un calibru de 570. Uşoara nu e la 
dus, dar merită osteneala s-o porţi. Îmi amintesc ca am 
nimerit cu ea un leu, la o depărtare de vreo sută patruzeci 
yarzi. Glontele l-a străbătut complet oprindu-se în spate. 

— Nu mai spune! 

— Jarvis ţi-o poate confirma. El a scos glontele din fiară. 

— Stai să vezi ce mi s-a întâmplat mie odată. Urmăream 
o matahală de vreo 12 picioare înălţime. Era pe la amiază şi 
ardea un soare ale cărui raze de foc treceau chiar şi prin 
pânza cortului. În codru, însă, era întuneric şi răcoare. Era 
chiar atât de întuneric, încât aproape că lui vedeam să 
înaintăm. Nu străbătui decât vreo 50 de yarzi şi fui o apă. 

Înaintea noastră, avansau fără zgomot, doi negri, 
acoperiţi şi ei de năduşeală. Deodată văzurăm matahala 
neagră pe care o urmăream Eu înaintam tăcut pe sub pomii 
fiindu-mi frică, în tot momentul, să nu fiu ridicat de vreun 
şarpe. Groaznică frică! Nu? 


— Cam, încuviinţa Jack. 

— Deodată, cum înaintam aşa făcuţi auzirăm un tărăboi 
teribil. Zgomotul unei întregi turme de elefanţi. Închipuie-ţi, 
să te pomeneşti pe neaşteptate, în mijlocul unei urme de 
elefanţi! După gălăgia ce-o făceau, trebuia să fie, vreo 100 
capete. Temperatura mea scăzu deodată la 70 de grade. 
Turma ne putea descoperi în orice moment şi aveam 
nouăzeci şi nouă de şanse la sută ca fiarele să se repeadă 
pe urma noastră. Salvarea ne era numai în arme. 

— Da, dar daca le răneşte doar, fiarele acestea 
groaznice, observă Jack Lodge. 

— Norocul nostru fu că tocmai izbucni furtună, tunetele şi 
fulgerele încovoiară bătrânii pomi, pe cei tineri îi smulseră 
din rădăcină, iar turma, se rătăci. În goana lor, animalele 
aproape că ne atinseră. Un singur pas greşit de făcea 
vreuna din matahale şi s-ar fi zis cu noi. Peste vreo zece 
minute, nemaiauzind nici un zgomot, unul din negri începu 
să se târască prin iarbă. Eu aş fi vrut să-l strig, dar nu 
cutezam să scot nici o şoaptă - ştii doar ce auz ascuţit au 
elefanții. Negrul se mai târî o bucată de vreme, dispăru şi 
reveni peste câteva minute, anunţându-ne că fiarele au 
fugit. Aşa şi era. Cum de au putut namilele acelea să 
dispară, aşa. Tăcute şi fără urmă, nici azi nu pricep. Să 
dispară fără urme nu e în stare un băştinaş, un negru, 
darmite un cogeamite munte de carne care lasă în pământ 
un semn de două picioare adâncime? 

Aici gândi doamna Lodge că trebuie să intervie, altfel 
cine ştie ce alte năzdrăvănii mai spunea Darling, vrăjindu-i-l 
complet pe Jack al ei. 

— Jack, făcu ea, apropiindu-se, îmi pare foarte rău că 
întrerup convorbirea la cu dl. Darling, dar ţin să-ți 
reamintesc că la ora 5 trebuie să te duci să-l iei pe dl. 
Schneider. 

Tânărul sări în picioare şi se uită la ceas. 

— Îmi pare foarte rău... vremea a trecut atât de repede, 
făcu Jack, grăbindu-se spre uşă. Dealtfel, Darling, mâine 


dimineaţă plec la Wainwright ca să-mi cumpăr unele 
lucruşoare de care am nevoie la arma mea 570. 

— Wainwright? Cine e şi ăsta? 

— N-ai auzit de el? Wainwright are o armurărie faimoasă, 
iar despre celelalte chestii mai vorbim noi diseară, de o 
pildă? 

După ce Jack închise uşa, mama lui se întoarse spre 
omuleţul care şedea pe scaun. 

— Cecil Darling, ce ai făcut până acum cu Jack? 

— Eu? întrebă acesta, nevinovat. 

— lar l-ai ameţit cu vreo poveste africană! Nu?... 

Urmă o tăcere apăsătoare. În cele din urmă, tânărul se 
apropie de femeie. Era atât de mic, încât d-na Lodge se 
putea uita în creştetul capului. 

— lubită d-nă Lodge, dintr-un mustang nu poţi să faci un 
cal de paradă. De ce nu vrei să admiţi asta? 

— Un mustang sălbatec nu e altceva decât o plagă. 

El roşi puţin. 

— În tot cazul, o plagă... dumnezeiască! 

— Dacă ţii neapărat să te întorci în iubita dumitale Africă, 
de ce vrei neapărat să-l iei şi pe Jack? Sunt o mie alţii care 
te-ar însoţi cu bucurie. 

— Da, dar în mia asta nu se găseşte unul, desigur, cu 
care să străbat Africa fără grijă. Acolo ai nevoie de nervi de 
oţel şi de sânge rece. Acolo, am nevoie de un om care să 
ştie să mărşăluiască şi 30 mile, sub un soare neîndurător, 
fără să bea strop de apă, care să ştie să împuşte în lege, 
atunci când e vorba de tras, să ştie să-şi rişte viaţa atunci 
când aceasta e în primejdie şi apoi să tacă... molcom, 
asupra celor întâmplate. Însfârşit, am nevoie de un 
adevărat «parter» aşa cum se spune la noi în vest şi 
singurul om care întruneşte toate calităţile astea e Jack 
Lodge. De aceia ţin ca el să vie cu mine. 

În timp ce rostea ultimele cuvinte, îşi aruncă capul 
îndărăt, cu mândrie, iar doamna Lodge simţi că i se taie 
răsuflarea. Ea îl cunoştea foarte bine pe omuleţul acesta 


mic şi era nespus de mândră auzindu-l vorbind în chipul 
acesta de fiul ei... totuşi, ca mamă, dorinţa ei era ca Jack să 
rămână acasă. 

— Darling, am să fiu sinceră cu tine, începu ea. 

El înţelese acum că femeia voia să-l roage ceva. Şi lucrul 
acesta îi era straşnic de neplăcut. 

— Jack şi-a terminat şcoala de opt ani de zile, totuşi el 
mai continuă să hoinărească prin lume. In calitate de 
părinţi, lucrul acesta ne îngrijorează foarte, pe soţul meu şi 
pe mine. 

— Dar ce-aţi vrea să facă, d-nă Lodge? Să-şi caute o 
ocupaţie şi să câştige bani? Are destui! Să colecţioneze 
lucruri rare? Sunt doar atâţia samsari. Sa întemeieze o 
Universitate? Mai are vreme, e doar tânăr încă. Spuneţi-mi, 
atunci, ce vreţi să facă? 

— Singurul lucru pe care-l vrem noi, e să-şi întemeieze 
un cămin şi să facă copii. 

Râsul încremeni pe buzele lui Darling care îngălbeni 
subit. El n-avea nici un copil căruia să-i lase numele şi 
averea. El nu adresase încă nici zece cuvinte curtenitoare 
unei femei, ăsta era lucru foarte cunoscut. 

— Pentru d-ta, o soţie şi un copil, nu înseamnă, fireşte, 
nimic, continuă mama. Dumitale îţi sunt dragi caii şi 
armele, pe câtă vreme altora... nevestele şi copiii. Vezi d- 
ta, însă, eu nu cred că Jack al meu să fie un aventurier de 
asemenea calibru încât să nu vrea să-şi întemeieze propria 
lui familie. Acum te rog să fii bun şi să renunţi la călătoria 
asta în Africa... sau cel puţin să-l faci pe Jack să renunţe. 

El şovăi. 

— Ştii la ce ţine bărbatul meu mai mult de cât toate 
succesele lui comerciale? Nădăjduieşte că, într-o bună zis 
va strânge în braţe un Jack Lodge junior! 

Din felul cum Darling se sculă de pe scaun, ea înţelese că 
vorbele ei îl impresionaseră foarte mult. 

— D-nă, eu nu ţin să influenţez pe nimeni. Dacă fiul d- 
tale va dori să mă însoţească, îl voi primi cu braţele 


deschise şi dacă vrea să rămâie acasă, să fie sănătos. În 
nici un caz, n-aş încerca să dau alt curs ursitei unui om. 


_ CAP. III 
ÎN TANGLE 


În căsnicia Lodge, exista o lege - nescrisă - prin care 
William Lodge ocolea orice sfat, atunci când în grijile 
familiei se ivea vreo criză. 

In acea seară, însă, d-na Lodge îi vorbise cu atâta 
străşnicie, încât, în cele din urmă, omul se aşeză pe scaun, 
picior peste picior, ceea ce la dânsul însemna o mare 
nelinişte lăuntrică. În cuvinte nete, precise, ea arată soţului 
ei, că viitorul băiatului e în primejdie, dar bătrânul se 
împotrivi să ia vreo măsură. 

D-na Lodge era tocmai pe cale să izbucnească într-un 
hohot isteric de plâns. 

— A trecut de 30 ani! făcu ea, aproape plângând. Ce-a 
făcut el de când trăieşte? 

— Şi ce-au făcut ceilalţi oameni, de aceeaşi clasa şi 
categorie cu el - şi care au aproape 40 die ani? la 
gândeşte-te! răspunse William Lodge, neclintit. 

— Nu cumva vrei să devie un al doilea Cecil Darling? 
Ultimul din neamul său? 

În ochii lui, ea citi o licărire pe care o înţelese foarte bine. 
Dar atunci când răspunse, vocea lui era cât se poate de 
liniştită. 

— În chestiuni mici, prefer să urmez sfatul tău. Dacă ar fi 
vorba de altceva, aş vorbi eu cu Jack... Dar în asemenea 
chestiuni nu mă bag. Nu pot să-l silesc să se însoare... 
numai aşa, de dragul căsătoriei.. 

— Dar atunci ce aştepţi tu? Poate vreo romantică idilă de 
dragoste? 

— Poate. 

— Trăim în secolul al douăzecilea, William. Din păcate 
constat ca tu dai multă importanţă afacerilor tale 
comerciale decât fericirea lui Jack. La dânsul nu te gândeşti 
mai deloc. 

— Gândul meu nu-l părăseşte o clipă, de când s-a născut, 


spuse tatăl, îngândurat. 

Ea ora atât de supărată, încât nici nu voi să ia aminte la 
vorbele lui. 

— Nu? Tânărul ţi-e complet străin. 

— II cunosc din creştet până-n tălpi. 

— Tu nu-ţi dai seama că asta e o criză în viaţa lui? spuse 
ea, ceva mai moale, din cauza siguranţii cu care soţul ei îi 
răspundea. 

— Ştiu. 

— Şi totuşi nu vrei să faci nimic? 

— Dacă iubitul nostru fiu ar fi în situaţie rea din viaţa 
noastră, ştii ce-ar face el? 

— O să-şi dea seama ca iubirea există numai în romane... 
Nu şi în viaţa noastră de toate zilele. Deşi îi place 
vânătoarea, băiatul nostru e o fire foarte liniştită. 

— Asta o spui tu aşa, pentru că-l cunoşti numai pe din 
afară. Zgărie-i numai vanitatea, să vezi peste ce tigru dai. 

— De unde ştii tu toate astea? murmură ea, în cele din 
urma. 

— E doar fiul meu, răspunse William Lodge şi cu asta 
sfârşind discuţia, se apropie de fereastră. 

În timpul mesei, domni o linişte desăvârşită. În sinea ei, 
d-na Lodge murea pur şi simplu de necaz şi supărare. Jack 
era ocupat cu planurile sale, iar tatăl lui se mărginea 
îngândurat, în rezerva lui tăcută. Bătrâna îi compară mintal 
pe amândoi. Intotdeauna îi socotise drept doi oameni cu 
totul diferiţi. Acum trebuia să constate că amândoi erau la 
fel. Singura deosebire, era că Jack avea numai 30 de ani. 

Nu cedase totuşi de a mai lupta. Aştepta doar prilejul să 
mai aibă o discuţie cu Jack, între patru ochi. 

Dar a doua zi de dimineaţă, cu inima strânsă, îl văzu pe 
Jack urcându-se în maşină; împreună cu servitorul său 
Henry Sandford. După ce Jack dădu şoferului adresa, se 
tolăni pe pernele maşinii, cu ambele mâini pe bastonaşul 
pe care-l avea între genunchi. 

Se ducea la Wainwright să cumpere cele trebuincioase 


pentru puşca sa de calibru 570 şi-l luase şi pe Sandford. 
Deoarece şi acesta avea nevoie de o armă bună de 
vânătoare... în caz că pleci în Africa Henry era un servitor 
ideal, născut pentru aşa ceva, dar Jack îl preţuia mai mult 
din rânză că acest om nu ştia ce e frică. 

Sandford îi scăpase în mai multe rânduri viaţa, aşa că 
Jack avea în el o încredere oarbă. 

Maşina străbătu o sumedenie de străzi şi stradele, unele 
comerciale, altele gălăgioase, altele tăcute, îndreptându-se 
spre adresa indicată. 

În cele din urmă, maşina pătrunse într-un cartier care 
furnica de lume, anume Tangle, pe unde era foarte 
anevoios de străbătut Deodată, un taxi, care mergea alături 
de ei, atinse cu roţile dinapoi cărucioarele unui negustor de 
fructe, aruncându-le cât colo şi zvârlindu-l chiar şi pe 
precupeţ în mijlocul străzii. 

Şoferul, neavând poftă să oprească pentru a pune 
întrebări, acceleră viteza prompt, căutând vreun colţişor pe 
unde s-o şteargă. 

Negustorul, însă, între timp, se ridicase de jos începând 
să-i adreseze o serie de cuvinte intraductibile, în cea mai 
pură limbă italiană. La cap căpătase o mică rană, care 
acum sângera. Un firicel de sânge începuse, chiar, să i se 
prelingă pe obraz. Cu o clipă înainte, fusese cel mai drăguţ 
şi mai cumsecade italian din City, acum, însă era groaznic. 
Vocea lui ţipătoare zdrelea urechile şoferului de taxi, care, 
căuta înciudat, vreo portiţă de scăpare. Vocea italianului 
era însă atât de ascuţită încât în mai puţin de zece 
secunde, se deschiseră uşile, oamenii se înţesară pe 
trotuare întrebându-se ce se întâmplase. 

Bărbaţi, femei, copii, toţi se îndreptară spre taxi, atunci 
când aflaseră ce se întâmplase. Mai ales femeile era 
teribile. Toate erau bătăioase, înjurau, blestemau şi-şi 
arătau neîncetat colții, întreg tărăboiul era dominat de 
vocea italianului, care cu o mână îl arăta pe autorul 
nenorocirii, iar cu cealaltă rana de la cap. 


Într-o clipă, toate mâinile se ridicară în sus, în fiecare 
mână se zări o armă - pietre, cartofi, roşii şi nenumărate 
lame de cuţit Şoferul taxiului văzând că n-are încotro, 
cobori din maşină şi încercă să explice celor prezenţi cum 
se produsese nenorocirea. Dar tot atât de bine ar fi putut să 
încerce să domolească şi valurile înfuriate ale oceanului, 
deoarece mulţimea, înfuriată, nici nu voia să audă, 
îngrămădindu-se din ce în ce şi împingând omul spre 
maşină. Dacă treaba mergea tot aşa, apoi atunci, fără doar 
şi poate, omul risca să fi linşat. 

Jack Lodge îşi lepădă pardesiul. 

— Sandford, fă ce pofteşti. Poţi să vii cu mine, sau rămâi 
aici să păzeşti lucrurile, dar eu cobor ca să vin în ajutor 
nenorocitului de colo. Incă o clipă şi-i frâng gâtul. 

Toate culorile se şterseră de pe faţa lui Sandford, care 
păli subit. 

— Prea bine, sir. Vin şi eu. Dau nu uitaţi - va rog să mă 
iertaţi - la bătaie, oamenii aceştia întrebuinţează cuţitele. 

— Cred că ai dreptate, mormăi Jack, căzând pe pernele 
maşini. Să aşteptăm, mai bine, până la urmă. 

Între timp, mulţimea urla din ce în ce mai tare şi, 
înfricoşat şoferul începu să strige să vină poliţia. 

În aceiași clipă, o piatră, aruncată spre capul şoferului, 
nimeri într-un geam al maşinii. Acesta fu semnalul. Urma o 
salvă de proiectile şi şoferul încerca zadarnic să se apere, 
ridicând mâinile spre fată, pentru a o acoperi. 

— Acum e acum Sandford, spuse Jack Lodge, ridicându- 
se. 
Servitorul îl apucă de braţ. 

— O clipă, încă, Sir. la uitaţi-vă acolo! 
Nu se ştie cum, o tânără fată îşi croise drum până la 
maşină şi apărând lângă şofer, înfruntă mulţimea înfuriată. 


CAP. IV 
MICA EROINĂ 


Ţinuta îi era cam în neregulă, deoarece avusese să lupte 
cu mulţimea, pentru a răzbate până la maşină. Jack trebui 
să-i admire ochii ei frumoşi. Când fata luă loc pe scăriţa 
maşinii, nenumărate mâini se ridicară în aer. 

— Inapoi! strigă ea şi vocea ei limpede domină gălăgia. 

O mână din apropierea ei flutură, brusc, o armă - o 
coşcogea bucată de lemn - dar ea smulse lemnul din mâna 
aceia amenințătoare şi o aruncă, curajoasă, cât colo. 

— Shapiro! strigă fata. Aruncă cuțitul. Altfel dracu te ia! 
De polipi nu mai ţi-e teamă? 

Toate capetele se întoarseră, dar nu văzură nici un 
poliţist, dar asta nu însemna că nu se afla vreun sticlele 
prin apropiere. Repede ca fulgerul, fata ridică de jos o 
bucată de scândură pe care începu s-o învârtească, ca o 
morişcă, în jurul capului. În rotația ei, scândura lovi mâna 
lui Shapiro, care nu lepădase cuțitul, aşa cum îi ceruse fata 
şi arma căzu la pământ. O clipă mulţimea râse, dar apoi 
începu să se îngrămădească iar în jurul automobilului. 

Începură să se audă voci izolate: 

— Prinde-l! Dă-i! Arde-l! Dă-i la mir! 

Pentru fiecare individ care urla, fata de pe scara maşinii 
avea un răspuns, iar arma ei improvizată făcea minuni, 
deoarece nimeni nu se putea apropia de nenorocitul şofer. 

— Krimoff, dacă arunci piatra ai să mă nimereşti, pricepi? 

Şi mâna cu piatra dispăru. 

— Care dracu o fi asta? clămpăni o voce. la trage-i o 
scatoalcă. 

— Câini nemernici! Staţi să v-arăt că sunt eu. Jos labele, 
sau vă sparg capetele! Billy! strigă ea. 

Din ultimele rânduri răspunse o voce adâncă, de bas. 

— Vino-ncoa şi ajută-mi să ţin în loc pe netrebnicii ăştia. 
Bob. Slippy, voi staţi liniştiţi în tâmp ce bandiții ăştia vor să- 
| achite pe nenorocitul ăsta de şofer? 


Urmă o linişte adâncă. Apoi se porni o serie de răspunsuri 
Cuţitele dispărură, pietrele şi zarzavaturile la fel. Totuşi se 
mai auzi câte un mormăit. 

— L-a călcat, cu voinţă, pe Anton. 

— Minti! răspunse eroica fată. Eu am văzut cu ochii mei 
cum roţile dindărăt au lunecat. 

Fata se uită apoi la italian. 

— Antonio, catârule, du-te acasă şi spală-te pe faţă. Şi 
altădată nu le mai lăsa călcat pe bătătură. 

Autorul tărăboiului, victima, o şterse cu coada între 
picioare, întovărăşit de râsete batjocoritoare. 

__— Şi voi, ceilalţi, faceţi-vă că ştergeţi putina de aici! 
Incurcaţi circulaţia! Hei, domnule sergent! 

Mulțimea, crezând că fata se adresează vreunui paznic, o 
şterse cât ai clipi din ochi, curăţind trotuarul. Fata sări jos 
de pe scăriţă, dar rămase în mijlocul străzii, până ce taxiul 
dispăru după colţ. 

— Mai stai! făcu Jack, atunci când văzu că şoferul vrea s- 
o pornească. Sandford, ia trage o fugă şi caută să afli cine e 
fata asta. 

Valetul privi atent chipul stăpânului său și probabil, citind 
destule pe el, se supuse fără să spună o vorba, îşi ridică 
gulerul hainei, îşi trase şapca, peste ochi, cobori din maşină 
şi se amestecă printre ceilalţi, de parcă o viaţă întreagă 
fusese de-a lor. 

Jack se tolăni, liniştit pe pernele maşinii, foarte gânditor. 
Peste vreo 10 minute Sandford reveni, Stăpânul său îl privi 
binevoitor. 

— O cheamă Mary Dover. Orfană, de la moartea tatălui ei 
conduce bojdeuca Chuck şi Luck acolo în colţul acela. 
Plăteşte chirie pentru toată casa. Oamenii care locuiesc 
acolo fac parte dintr-o societate puţin cam îndoielnică, toţi. 

— Insă, ţin foarte mult la ea. Locul pare a fi puţin cam 
suspect, totuşi nu se petrec în el decât lucruri cinstite. Face 
impresie ca la Chuck şi Luck poţi căpăta orice fel de 
băutură alcoolică, dar fata respectă legile, aşa că pic de 


alcool nu găseşti la dânsa. Conduce zilnic o bucătărie 
pentru acei care vin pe aici şi n-au leţcaie. Un bătrân 
paralitic, poreclit Barbă Albă finanţează, dar sufletul întregii 
afaceri e numai şi numai Mary Dover. 

Acesta fu raportul lui Sandford Jack oftă. 

— Înainte de a te trimite ştiai ceva de lucrurile astea? 

— Eu, Sir? întrebă servitorul încruntând din sprâncene. 

— Credeam că ştii ceva... căci al dracului de repede ai 
aflat toate astea. 

Jack râse şi doua pete trandafirii apărură pe pomeţii 
obrajilor modestului servitor. 

— Şi le-ai aflat, pe toate, în numai zece minute? Ai găsit 
probabil vreun bătrân palavragiu care ţi le-a spus pe toate. 
De unde ai aflat însă că localul e perfect cinstit şi de unde 
ştii ca fata are o purtare atât de frumoasă? 

— Astea le-am citit pe obrazul ei. 

O clipă, cei doi oameni se priviră ochi în ochii, foarte 
serioşi. 

— Sandford, ai în tine multe lucruri pe care eu le admir. 
De o pildă, nu vorbeşti nimic de trecutul tău.. 

— Sir... 

— Tăcere! Nu sunt curios Dar în ce priveşte această Mary 
Dover... 

El tăcu o clipă şi se jucă cu mânerul bastonului său. Când 
ridică capul, ochii săi erau foarte limpezi. 

— Vreau să ştiu mai multe despre dânsa, Sandford. 
Condu-mă în localul ei. 

El deschise portiţa maşinii. 

— Sir, Sir... lertaţi-mă, dar... 

— Ce dracu vrei? Ai devenit foarte formalist... 

— La gândul că vreţi să vizitaţi localul Chuck şi Luck. 

— Primejdios, nu? 

— Se găseşte fel de fel de lume pe acolo. 

— Totuşi te-ai putut înţelege cu ea. 

— M-am deghizat. 

— Hm, se gândi Lodge privându-şi ciudat, valetul. 


— Afară de asta, urmă Sandford cu înfrigurare, această 
Mary Dover... 

— Ei, ce e cu ea? 

Din apropiere nu e atât de atrăgătoare, Sir. 

— Prostii, Sandford. Ochii mei văd tot atât de bine ca şi ai 
tăi. Fata e frumoasă. 

— Da, Sir. 

— Şi chiar dac-ar fi mult mai urâtă ca o vrăjitoare, tot ar 
mai rămâne ceva de admirat la ea. 

— Da, Sir. 

— Da, desigur. Sufletul ei. El luminează ca o făclie, ca o 
flacără. De aceia ţin să mă conduci imediat la dânsa. 

— Foarte bine, Sir. 

Valetul lunecă din maşină şi deschise larg, portiera, dar 
Lodge văzu că mai şovăie încă. 

— Ce alte gânduri îţi mai trec prin minte? 

— În locul dvs., Sir, aş aduce câteva schimbări înfăţişării, 
înainte de a merge într-un astfel de local. 

— Aha! Să mă fac ceva mai zdrenţăros. 

— Atunci mai bine sa plecăm acasă şi să cotrobăiesc prin 
lucrurile mele mai vechi. 

— Nu se poate, Sir. 

— De ce? 

— N-aveţi nimic ce v-ar putea sluji acum. 

— Păi de unde dracu să găsesc acum zdrenţe? 

— Pentru cinci dolari vă pot găsi eu aşa ceva într-una din 
pivnițele astea mizerabile de aci. 

— Atunci şterge-o mai repede. 

Servitorul îşi modifică iar înfăţişarea, dar atunci când se 
strecură în mulţime, fel de fel de gânduri îi treceau prin 
minte. 


CAP. V 
DEGHIZARE 


Peste o ora, Jack Lodge se afla în faţa oglinzii în noul lui 
costum. Purta o pereche de cizme scofâlcite, pantaloni 
cenuşii în careuri, o jachetă mare aşa cum se purta cu ani 
în urmă, o pălărie Derby şi o cămaşă verde, cu dungi, fără 
guler. Tânărul se privi mulţumit. 

— Bine mai arăt, nu, Sandford? îl întrebă el, râzând pe 
servitor. Cine s-o uita la mâne, va fi convins că de când 
sunt numai de astea am purtat. 

Dar Sandford se mai roti odată în jurul stăpânului său şi 
clătină din cap. 

— Aşa nu merge, Sir, nu merge deloc. 

— Sfinte Sisoe, dar ce vrei să mai fac, Sandford? Vrei 
poate să mai pun şi o perucă? 

— Părul! strigă Sandford inspirat. la daţi-vă jos pălăria. 

Jack îl ascultă şi Sandford cu o mişcare repede a mâinii, 
strică frumoasa cărare a tânărului care acum arăta ca o 
chică nepieptănată de luni de zile. Şuviţele îi atârnau până 
peste ochi. 

— Puneţi-vă acum pălăria, Sir. 

Când pălăria se odihni, iar, pe capul lui Jack, Sandford 
oftă mulţumit. 

— Acum e bine. De o sută de ori mai bine! 

— Arăt ca un vagabond acum, Sandford? 

— Trei roluri puteţi juca, Sir. Puteţi face pe muncitorul 
cinstit, pe un pierde-vară, sau pe un borfaş. 

— Prefer să fiu un muncitor cinstit. 

— Îmi pare rău, Sir, dar asta nu merge, având în vedere 
mâinile d-voastră. Sunt prea moi. lar vârfurile degetelor nu- 
s destul de late. 

— Nimeni nu se uită la fleacurile astea. 

— Sir, în Tangle lucrul acesta nu trece neobservat. De 
nimicurile astea depinde uneori viaţa sau moartea. De 
îndată ce apare un străin printre oamenii din Tangle, 


imediat e luat la ochii şi cântărit la justa lui valoare. În 
definitiv, străinul poate fi un spion care s-a deghizat ca un 
muncitor cinstit. 

— Atunci să zicem c-o să fiu un pierde vară. 

— Pentru asta aţi avea nevoi de îmbrăcăminte mai bună. 
Poate să fie hainele mai vechi, dar în bună stare. La guler 
trebuie o cămaşă, care, la urma urmei, poate fi şi murdară. 
Puteţi umbla şi nebărbierit dar pantofii trebuie să fie 
neapărat văcsuiţi. Afară de asta, n-aveţi mutră de aşa ceva. 

— Atunci pune-mă tu la punct. Văd că te pricepi foarte 
bine. Nu-mi mai rămâne decât să-l fac pe borfaşul. 

— Îmi pare foarte rău, Sir. 

— Cu alte cuvinte, ţi-ar pare bine dacă nu m-aş mai duce 
să vizitez localul Chuck şi Luck? 

— Dimpotrivă, Sir. 

— Dar aşa îmi dai să înţeleg. 

— Ca borfaş puteţi fi simplu hoţ de buzunare, sau unul 
din aceia care smulg genţile cucoanelor, sau ceva 
asemănător. 

— Ptiu, drace! 

— Da dar nici pentru aşa ceva nu arătaţi. După câte văd. 
Nu vă mai rămâne, să jucaţi decât rolul unui adevărat hoţ. 

— Of! teribilă concluzie. 

— Altceva nu mai ştiu, Sir. 

— Aşadar, pe cine să reprezint? Pe un spărgător, sau pe 
un tâlhar la drumul mare? 

— Sunteţi departe de rol. 

— De ce? 

— Pentru că în cazul acesta ar trebui să fiţi foarte tăcut. 
În tot cazul, eu voi fi pe acolo spre a vă da o mână de 
ajutor, din când în când. 

— Cum, vrei să vii cu mine? Sandford, nu-mi iau 
răspunderea să te târăsc după mine în cuibul acela de 
tâlhari. S-ar putea naşte vreo păruială şi n-aş vrea să 
păţeşti ceva. 

Sandford schiţă un zâmbet care i se împietri îndată pe 


buze. Atunci când îl privi iar pe tânărul său stăpân. 

— Nici nu mă gândesc să va las să vă duceţi singur acolo, 
Sir. 

— Doar nu mai sunt copil, Sandford. 

— Desigur că nu Un copil ar putea hoinări toată ziua, prin 
Tangle şi nimeni nu i-ar spune nimic. Chiar un om slab şi 
bolnav ar fi în siguranţă acolo. Nu însă un om ca d-voastră, 
Sir, clătină servitorul din cap. 

— De ce? 

— Nu faceţi parte din mediul lor îndată ce veţi apare 
acolo, veţi fi suspectat. 

— Înţeleg. Dar n-au decât să mă bănuiască. Se găseşte 
mijloace cu care să-i convingi. 

El se uită drăgăstos la pumnii săi. 

— Dac-ar fi luptă cinstită, m-aş încrede în d-voastră, Sir. 
Ştiu câte parale faceţi. Boxaţi ca un maestru, dar oamenii 
aceia îşi ating, scopul, adeseori, pe căi lăturalnice. 

— Ah! 

— Un scaun aruncat fără veste sau o sticlă de bere care 
zboară dintr-un colţ tăcut, iscă, adeseori gălăgie; şi nu prea 
poţi întotdeauna să te împotriveşti unei astfel de gălăgii. Şi 
în ce priveşte pumnii, trebuie să vă atrag atenţia că 
oamenii aceia mai întrebuinţează şi picioarele şi unghiile. 
Asta ar însemna că un campion de box se poate vedea, în 
Tangle deposedat de titlu. 

— Cum, Sandford, ei folosesc şi picioarele? 

— Da, Sir. 

— Atunci e mai bine să vii şi tu. Mergem? 

— Aş vrea să vă dau, mai întâi, încă vreo câteva poveţe, 
Sir. 

— Dacă vrei să mergem împreună acolo, Sandford, 
trebuie să încetezi odată cu acest «Sir»! 

— Bine, Sir! 

Sandford îşi privi stăpânul râzând, apoi începu şi el să se 
transforme. Îşi schimbă forma frezei iar gura din serioasă 
deveni rânjitoare. Ochii lui, de obicei naivi, deveniră ceva 


mai vioi, mai strălucitori, în timp ce tot corpul se înălţă, 
parca. Insfârşit, Sandford deveni cu totul un alt om sub 
ochii uimiţi ai tânărului său stăpân, care-i supraveghea 
atent transformarea. 

— Acolo, colega, trebuie să te comporţi cu totul altfel. 

Jack făcu ochi mari, dar Sandford nu râse. 

— la faceţi câţiva paşi prin cameră. Tânărul stăpân îl 
ascultă, supus, pe servitor. 

— Nu-mi place! Ce, credeţi că vă plimbaţi pe bulevard cu 
vreo păpuşă? Trebuie să vă închipuiţi, în tot momentul că o 
duzină de agenţi sunt pe urmele dvs., deoarece aţi spart 
casa de fier a unei mari bănci. Deci, mergând, priviţi 
bănuitor pe oricine. Pricepeţi? _ 

Şi servitorul, pentru a-i arăta cum trebuie să fie. Incepu 
să se plimbe prin cameră, de parcă ar fi umblat pe oua, sau 
mai bine spus imita mersul specific al marinarilor care 
debarcă în porturi. 

— Ei, aţi înţeles acum? întrebă servitorul oprindu-se în 
faţa lui Jack. 

Acesta încuviinţă, scuturând din cap şi încercă să-l imite 
pe Sandford. Dar servitorul clătină din cap. 

— Uite ce-i, colega: te numeşti Jack, tocmai ai făcut curte 
unei case de fier. Insă ai trebuit s-o ştergi, deoarece ai 
mirosit sticleţii, pe unui din ei, prea curios, l-ai trimis să se 
plimbe prin alte ţinuturi. De aceia ai venit în Tangle, ca să 
te ascunzi, căci ţie teamă să nu fii prins şi turnat pentru cel 
puţin 5 ani. 

Jack îl asculta de abia răsuflând. 

— In mai spune odată, Sandford. 

Servitorul oftă, încercă să-şi reamintească ceea cei 
spusese şi reluă: 

— Colega, te numeşti Jack sau mai bine Jack Săpunitul, 
deoarece spărgătorii de case de bani obişnuiesc săpunul 
care e foarte folositor atunci când e vorba de nitroglicerină. 
Acesteia ei îi mai spun «ciorbă» pentru că dinamita trebuie 
mai întâi, fiartă. Ai avut tocmai de lucru cu o casă de bani. 


Dar poliţia a prins de veste, aşa c-ai fost nevoit sa tragi 
asupra unui poliţist ca să-ţi poţi lua liber, tălpăşiţa. Te-ai 
refugiat în Tangle, pentru că nimeni să nu te prindă, dar ţie 
teamă să nu fii denunţat şi în cazul acesta vei îi fericit să 
capeţi numai 5 ani de închisoare. 

— Sandford, n-o să pricep nimic dacă o să mi se adreseze 
cineva cu expresiile astea hoţeşti. 

— Să nu răspundeţi nimic şi gata. 

— Asta ar însemna să-i jignesc. 

— Dacă veţi începe bine. Nu trebuie să mai vorbiţi nimic 
pe urmă. la să facem o probă. Spuneţi-mi mie ceva. 

Servitorul începu să se plimbe prin cameră, de parcă 
stăpânul său nici n-ar fi existat. 

— Bună dimineaţa, spuse Jack. 

Servitorul întoarse capul, încet, străpungându-l pe Jack 
Lodge cu nişte priviri ascuţite apoi clătină din cap. 

— Cred că pricep, mormăi el. 

— Încă ceva, Sir. Dacă ajunge chestia la o încăierare veţi 
părăsi localul înainte ca treaba să devină prea serioasă. 

— Da, dar dacă nu se va putea, Sandford, voi fi nevoit să 
termin cu oamenii aceia, aşa cum ştiu eu. Întrucât eu am 
început toată povestea asta. Vreau să-mi dai cuvântul tău 
de cinste, că dacă o fi caz la adică, să nu ridici un deget în 
apărarea mea. 

— Sir? 

— Haide, spune ce vrei. 

— Numai în caz extrem. 

— Nu, nici atunci. Făgăduieşte-mi, Sandford. 

— Ei bine, fie, Sir, Domnul sa ne ajute însă ca situaţia sa 
nu devină extremă. 

Cei doi trecuseră prin atâtea, încât Lodge îşi cunoştea 
foarte bine omul şi curajul lui, dar dârzenia cu care vorbise 
de astădată, îl impresiona. Exact aşa arăta Sandford, odată, 
când erau pe cale să atace un tigru, în junglă, în propria lui 
vizuină. Sandford avea acum aceiași clipire în ochi, ca 
atunci. 


Servitorul, deşi ştia că stăpânul său pleacă la moarte, 
poate, nu făcu nici un gest să-l reţie. Era un fatalist 
înnăscut. 


A CAP. VI 
ÎN VIZUINA LUPILOR 


Când ajunseră în Tangle, sirenele fabricilor anunțau 
amiaza şi o mare schimbare se operă pe dată, pe străzi. 
Ţipetele precupeţilor încetară, căruțele cu mărfuri se opriră, 
tăcute, într-un colţ. Urletele femeilor şi copiilor amuţiră, în 
timp ce mârâitul bărbaţilor crescu. Din toate părţile 
începură să se reverse muncitorii care veneau de la lucru. 

Deşi era zăpuşeală, o ceaţă se lăsase asupra oraşului, 
ascunzând  privirilor vârfurile zgârie-norilor. Încetul cu 
încetul, însă, gălăgia se domoli şi oraşul păru că adoarme. 
Prin toate colţurile se vedeau muncitorii stând pe bordura 
trotuarelor, gustând de zor din sufertaşe, mestecând pâine 
cu unt şi schimbând diferite observaţii. 

In cele din urmă, cei doi oameni se opriră. 

— Aici e localul Chuck şi Luck. 

Localul arăta la fel cu oricare altă bojdeucă din oraş. Pe 
uşă se vedea scris, cu caractere mari «Restaurant 
Familiar», mai jos «Dejun pentru negustori şi funcţionari de 
la ora 11 până la două» şi dedesubt atârnă o listă de 
bucate. Când cei doi pătrunseră înăuntru, văzură puzderie 
de muşterii. 

Sala în care intraseră era plină de nenumărate măsuţe cu 
picioare de lemn, care proveneau desigur de la vreo 
cofetărie. Clienţii erau serviţi de doi chelneri şi de bucătar, 
care acum se afla îndărătul tejghelei cu o tichie albă pe cap 
şi pe burtă cu un şort care purta lista tuturor mâncărilor 
făcute de el în ultimii ani. 

Cei mai mulţi clienţi se aflau în jurul Maryei Dover. Jack 
de abia ce o recunoscu, atât de serioasă părea fata. 
Inaintea ei se aflau două cazane mari pline cu ciorbă şi 
cafea, precum şi un talger mare doldora cu pâine. După ce 
fiecare client primea porţia lui de ciorbă, cafea şi pâine 
plătind ce-i cinci cenți, ea ridică privirea, scrutându-i 
pătrunzător. 


Pentru fiecare client, fata avea câte o vorbă. Prea mult 
nu înţelese Jack din vorbele ce fata adresa clienţilor, din 
fericire lângă el se afla Sandford, care se grăbea să-i 
traducă toate expresiile acelea necunoscute lui. 

— Ce-ţi mai face braţul, Bud? 

Întrebarea asta era adresară unui găligan înalt, cu braţul 
în eşarfă. 

— E pe cale de lecuire, Mary. Mulţumesc de întrebară, 
sufleţelule. 

— Haide, şterge-o, Bud. Ţii oameni în loc. Ce cauţi aici, 
mustăciosule? 

O faţa nerasă îşi aţinti privirile asupra ei. 

— Dă-mi o bucată de pâine şi plec, Mary. 

— Nici o fărâmitură nu capeţi. la uitaţi-vă băieţi, 
vagabondul acesta bătrân are curajul să cerşească. 

Vagabondul, fără să mai stea mult pe gânduri, puse 
mâna pe un codru de pâine şi-şi făcu drum prin mulţime. 

Mary Dover nu făcu nici o mişcare doar vocea ei 
puternică domină gălăgie din restaurant: 

— Închideţi uşa. Şi puneţi laba pe vagabond! 

În faţa celor două intrări se îngrămădiră pe dată 
nenumărați oameni şi borfaşul văzu răsărind un zid viu 
înaintea sa. 

— Ce, vă arde de glumă? Lăsaţi-mă să trec! 

— Larry! strigă Mary, care comanda mulţimea ca un 
bătrân general. 

La chemarea ei îşi făcu apariţia, o namilă de om care 
cântărea cel puţin 30 de pfunzi şi fiecare fund se lăfăia într- 
un muşchii de-al lui. Namila începu să străbată anevoie 
mulţimea, făcându-şi loc cu coatele. 

— «Portarul» ei! lămuri Sandford pe Jack. 

Larry puse laba sa uriaşa pe umerii vagabondului. Acesta 
întoarse capul să-l înjure pe obraznic, dar când dădu cu 
ochii de matahala aceia de carne. Rămase foarte tăcut şi 
liniştit. De-abia atunci îşi dădu Jack seama ce fel de om era 
Larry, deoarece vagabondul, deşi părea destul de voinic, 


arătă ca un copil în mâna «portarului». 

— A furat o bucată de pâine, strigă Mary. Nu-i face nimic; 
ia-l doar de urechi şi aruncă-l afară! 

Larry îşi privi prizonierul cu un râs ameninţător, smulse 
cerşetorului pâinea din mânia, zidul de oamenii din faţa sa 
se topi şi peste o clipă, borfaşul, uşor ca o pană, zbura până 
în mijlocul străzii. Înainte ca să se mai ridice de jos, 
incidentul se uită. 

Jack nu mai ştia ce să spună. Pe vremea când practicase 
boxul, cunoscuse foarte mulţi oameni puternici, dar «Larry 
portarul» avea desigur o putere absolut neobişnuită. Era 
mut de admiraţie. 

Larry ar fi fost un băiat frumos, dacă nasul său cârn nu i- 
ar fi stricat fasonul. Jack îşi închipui cam ce-ar fi dacă omul 
acesta ar trebui să se întâlnească cu el pe un ring şi simţi 
că-l furnică ceva. Ceea ce era mai tragic la el, era că-i era 
teamă... o teamă nedesluşită de orice lucru ce nu-l făptuise 
încă. 

— Vezi, Mary, spuse Larry apropiindu-se de fată, dacă 
vreun tip n-are poftă să-ţi plătească strigă-mă. Tare am 
poftă să-i frâng, cuiva, ciolănaşele. 

Namila de «Portar» rânji prosteşte, dar se stăpâni şi 
începu să privească, cuminte, spre cazanul cu ciorbă. 

Deodată, privirea lui, străbătând mulţimea, se opri 
asupra lui Jack Lodge. Acesta simţi ceva ciudat furnicându-l 
prin şira spinării, ca şi cum un curent electric i-ar fi 
străbătut din creştet până în tălpi. Îi era pur şi simplu 
teamă, «Portarul» îşi croi iar drum prin mulţime şi se opri în 
faţa lui, măsurându-l de sus până jos. Ceea ce văzu păru 
că-l mulţumeşte, deoarece, ridicând din umeri, se depărta. 

Jack se întoarse spre Sandford. 

— Ce om, dom-le. Ce om! 

Sandford îşi sprijini coatele de tejghea, deoarece, stând 
la rând, ajunseseră aproape de cazan şi spuse râzând: 

— ÎI cheamă Boynton. E mai tare decât arată. N-a fost 
niciodată învins, până acum; în Tangle. 


— Păi dacă e aşa erou, de ce îşi pierde vremea pe aici, 
Sandford? 

— De dragul lui Mary Dover. 

— Aha! Şi ea! 

— Asta nu mai ştiu. 

Între timp, Mary, care uitase incidentul cu vagabondul, îşi 
vedea mai departe de treabă, împărțind mâncarea Jack, 
care n-o pierdea din ochi, îşi cobori privirile asupra mâinilor 
ei. Deoarece ştia că mâna unei femei, e dovada cea mai vie 
a frumuseţii ei. Fete mai frumoase decât Mary văzuse el în 
viaţa lui multe, dar mâini mai frumoase ca ale ei, mai va. 

Tot timpul şi-l petrecu admirându-i mâinile şi în cele din 
urmă se pomeni în faţa proprietăresei lor. 

Ea se uită la el cu privirile liniştite şi scrutătoare unui 
judecător şi într-o clipită Jack uită toate recomandaţiile lui 
Sandford. Îşi ridică şi el mândru, ochii, privind-o fără teamă. 

— Nu te cunosc, spuse fata. 

— Eu sunt Jack. 

— Jack fără frică? Chicago Jack? Cum îşi mai spune? 

— Uneori mi se mai spune şi Jack Săpunitul, răspunse el, 
privind-o şăgalnic. 

Ea se sprijini cu coatele de tejghea, îl privi cu ochii ei 
mari şi serioşi, dar nici un surâs nu i se zugravi pe faţă. 

— Jack Săpunitul? Pentru că te speli, probabil, bine? 

— Cam aşa ceva. 

— Nu-ţi cer să-mi spui cine eşti, Jack, dar nu te cunosc. 

El băgă de seamă că ea priveşte într-o parte şi înţelese 
că trebuie să fie vreun semn al lui Sandford. 

— Mare lucru n-am priceput din discuţia cu tine; 
murmură ea, dându-i porţia de mâncare fără să mai spună 
ceva. 

Intrucât ei formaseră coada cozii, atunci când Jack şi 
Sandford începură să mănânce, foarte mulţi clienţi 
plecaseră între timp. Cei care se mai aflau încă se grăbeau 
să termine mai repede, sorbind restul de bere ce se mai 
găsea prin sticle. 


Aşa că Jack şi Sandford găsiră foarte lesne o măsuţă, de 
unde puteau privi nestingheriţi toată sala. 


CAP. VII 
CURSA 


Jack se întoarse spre Sandford. Servitorul îşi băgase 
nasul în farfuria cu ciorbă, dar felul său de a mânca îl 
convinse pe Jack, că omul nu pierdea nimic din vedere. 

— Ce e, Sandford? 

— Semnal de alarmă, Sir. 

— Atâta tâmp cât suntem aici, spune-mi Jack. 

— Prea bine, Sir. 

— De unde şti? 

— În cercurile borfaşilor aşa se obişnuieşte uneori 
semnalul poate fi de prevenire, sau de ajutor. 

— Asta ar însemna că fata e înţeleasă cu ei. 

— V-am mai spus doar de paraliticul acela, Barbă Albă, 
care plăteşte ciorba ce se găteşte aici. Lui îi place această 
lume interlopă de aici şi face şi el - pentru ei - ce poate. De 
aceia a dat Mary Dover mâncarea, fără să vă mai descoase. 

— In cazul acesta, asta uşurează foarte mult chestia. 

— Uşurează? Apoi, Sir, eu sunt de părere s-o ştergem cât 
mai repede cu putinţă de aici. 

— Crezi într-adevăr că ne ameninţă vreo primejdie? 

— la uitaţi-vă cum discută fata cu Larry, făcu Sandford, 
de abia dezlipind buzele. 

— Ei şi ce-i? Parca ar râde. 

— Da, o fac numai de ochii lumii. Nu-i vedeţi că în timp 
ce vorbesc mutrele lor sunt foarte serioase? 

Şi Jack descoperi, într-adevăr şi el, că în timp ce cei doi 
vorbeau trăsăturile le erau foarte serioase. Peste o clipă, 
Larry se îndepărtă. 

— Ce înseamnă asta? 

— Ea va supravegheat. Aţi auzit doar că va întrebat, dacă 
vă numiţi Jack Săpunitul pentru că vă place să vă spălaţi. 
Acum aflaţi de la mine că orice clipă în plus ce mai stăm 
aici, înseamnă primejdie. Şi eu ştiu ce spun. Pe fată aţi 
văzut-o îndeajuns. 


— De-abia începe să mă intereseze. 

Sandford clipi repede din ochi. 

— AŞ fi trebuit să-mi închipui asta, îşi spuse el. Nătângul 
de mine! 

Un băiat de vârstă mijlocie cu şapca bine îndesată cap, 
se apropie de perete. 

— Jack Săpunitul! şopti el. 

Şi în timp ce-şi aprindea o ţigară, şopti uşurel: 

— Eu sunt Lew McGuire. 

— Nu te cunosc, Lew. 

— Nu mă mai recunoşti... dar numele meu nu-ţi spune 
nimic? 

— Ce vrei? 

— Nu ţii minte când am pus noi la cale chestia aceia de 
la Van Sioklen în Chi? 

— Ba da. 

— Ei, eu eram zidarul. 

— Fireşte, încuviinţă Jack. 

Lew McGuire trimise un nor de fum spre plafon: 

— Mai vorbim, noi, pe urmă. Voiam să-ţi spun că stau 
aici. Dacă ai iar de gând ceva, dă-mi de veste. 

— Nu. Cum am fost? Bine? îl întrebă Jack pe servitor, 
când omul se îndepărtă. 

— Doar pe unul singur am cunoscut eu care puteam juca 
atât de mizerabil. 

— Ce-ai spus? 

— Că toată lumea ştie acum că jucaţi teatru. Dacă vreţi 
să măi scăpaţi cu faţa curată, mai aveţi un minut timp. 

— Dar ce s-a întâmplat? 

— Acest Lew McGuire a fost trimis de Boynton ca să vă 
descoasă... ceea ce a şi făcut. N-aţi băgat de seamă că v- 
am călcat pe picior atunci când va pus întrebarea? 

— Da, pentru ce? 

— Fireşte ca nicicând nu s-a întâmplat vreo spargere în 
Chicago la Van Sioklen. Şi McGuire nu l-a ajutat niciodată 
pe acel Jack Săpunitul. A vrut numai să vă tragă de limbă. 


Nu vreţi s-o ştergem, înainte ca chestia să nu devie prea 
serioasă? Fuga e sănătoasă... 

Jack râse foarte înveselit. 

— Eu stau cu cărţile pe masă, Sandford, de aceia nu fug. 
Şi apoi, ce frică am de ei? Ziua în amiaza mare n-o să pună 
mâna pe pistol, nu? 

— O să găsească ei vreun mijloc să v-arunce afară, după 
ce o să vă boţească bine. Acum toată lumea ştie adevărul şi 
nici o mână nu se va ridica pentru dvs. 

— Nici pe ata nu ti-o cer, Sandford. 

— A mea? 

— Am doar cuvântul tău că nu te vei amesteca. 

— Mă ţineţi mereu legat de el? 

— Da. Cred chiar car trebui să-ţi pară bine că nu vreau să 
te bagi în treaba asta. 

— Chiar aşa, Sir. 

— İlmi pare bine, cel puţin, că eşti sincer. 

— Cred că meritaţi lecţia asta, Sir. Un om dacă vrea, 
poate să scape şi de colții rinocerului, dar dacă devine 
suspect în Tangle. Chiar dacă ar veni poliţia şi o duzină de 
revolvere l-ar apăra. 

— Omul ăsta e un tâmpit, nu-i aşa, Sandford? 

Servitorul nu voi să râdă. 

— In tot cazul, cred că ne vom amuza. Şi asta e ceva! ŞI 
dacă crezi că lumea a aflat ceva, te înşeli. N-am auzit o 
şoaptă. Nici doi inşi tăinuind la un loc n-am văzut. 

— Au ei telegrafie fără fir, Sir, aşa că n-au nevoie să 
şoptească între ei. Oamenii aceştia îşi recunosc omul dintr- 
o singură privire. 

— Asta trebuie să mi-o dovedeşti. 

— O vă convingeţi îndată. la uitaţi-vă împrejurul dv. Ce 
vedeţi? 

— Nimic neobişnuit. 

— Ora mesei s-a sfârşit. Noi suntem aproape ultimii care 
mănâncă. Localul ar fi trebuit să fie aproape gol şi totuşi se 
mai găsesc vreo douăzeci de oameni. Jumătate din ei abia 


acum au apărut. Şi nici unul nu s-a aşezat la vreo masă în 
apropierea noastră... asta ca să fie loc în jurul nostru. 

— Sandford, mi se pare că ai dreptate. Vorba ta... s-o 
ştergem. 

— Ştiu că am dreptate. Mă întreb ce mai caută Mary 
Dover pe aici? Ce lucru mai are de făcut îndărătul tejghelei 
ei? 

Jack, care între timp se sculase, se reaşeză, iar, pe scaun. 

— A venit să vadă cum vom fi daţi afară. 

— Fără îndoială. 

— Sandford, eu rămân aici. 

Erau atât de adânciţi în convorbirea lor, încât nici nu 
băgară de seamă că Lew McGuire se apropiase, iar, de 
masa. Deodată, când ajunse în faţa lor, se împiedecă, dar 
se ridică imediat în picioare, învârtind nişte ochi furioşi: 

— Maimuţoi blestemat, urlă el ameninţându-l pe Jack cu 
pumnul, ce-ţi trăsneşte prin cap? De ce mi-ai pus o 
piedecă? 

— Însfârşit, oftă, Sandford, însfârşit... 

Jack nu se uită, însă spre pumni furioşi ai lui Lew, ci-şi 
trimise privirile spre Mary, care, cu coatele pe tejghea, 
observa scena cu atenţie. Pe faţa ei, el citi urma unui râs 
şăgalnic, batjocoritor şi în semi-întunericul ce domnia în 
local, chipul ei era atât de simpatic, încât tânărul nici nu se 
îndoi că se află în faţa unei adevărate frumuseti. 

— Nu ţi-am pus nici o piedică, răspunse Jack liniştit, în 
tâmp ce Mary, dispreţuitoare, făcu un botişor de iepuraşi. 

— Minti! 

Lew îşi aruncă pălăria într-un colţ şi-şi sumese mânecile. 
Braţele îi erau foarte muşchiuloase. 

— Minte, întări unul frământându-se pe scaun. Chiar eu l- 
am văzut punându-i o piedică lui Lew. 

Jack se ridicase în picioare, fără a face faţă lui Lew. 

— Asta e o observaţie murdară, îi răspunse Jack, tot atât 
de murdară ca şi mutra ta. 

Se ridicase în picioare, fără a face însă faţă lui Lew. 


— Dac-ai fi mai înalt şi cu vreo 20 de pfunzi mai greu, 
prietene dragă, ţi-aş băga vorbele pe gât, dar aşa n-am nici 
o poftă să mă bat cu tine, McGuire. 

Deodată, se auzi un murmur ameninţător şi o duzină de 
priviri se îndreptară spre Mary, dar fata clătină din cap, în 
timp ce ochii ei nerăbdători se odihneau mereu asupra lui 
Jack. Chiar şi McGuire începu să şovăie văzând statura 
atletică a lui Jack. 

— Am auzit eu multe de adunătura asta de vagabonzi de 
la Chuck şi Luck şi am nădăjduit c-o să găsesc aici câţiva 
americani solizi, oameni de bază. Când colo, văd cam dat 
peste o bandă de zdrenţăroşi, gata să tabere toată asupra 
unui singur om. Cu McGuire nu mă bat... prea-i mititel, deşi 
e mai mare în ani ca mine. Să vie încoa campionul vostru.. 
Unde e Harry Boynton? 

Pe feţele tuturor, se zugrăvi mai întâi o mare mirare, 
urmata aproape imediat de o nemărginită veselie. Cel 
strigat apăru din fundul întunecos al săi ei. 

— Cine întreabă de mâne? făcu el, apropiindu-se de Jack 
şi examinându-l cu o privire liniştită şi brutală. Tu, 
năsosule? 

Toată sala chicoti, înveselită. 

— Numai cu pumnii. Larry! strigă Mary, cu vocea aproape 
înăbuşiră de atâta râs. Să nu faci nimic! 

— Cum vrei, Mary! Atenţie, flăcăule! 

În clipa următoare, Jack se simţi îmbrăţişat de namila. De 
la prima atingere, atunci când degetele matahalei se 
agăţară, ca nişte gheare de fier, de carnea sa, tânărul 
înţelese că are de a face au un om mult mai puternic ca 
dânsul. Daca se lăsa strâns mai tare unghiile care-i 
sfârtecau; carnea, era pierdut. De aceia, când faţa 
rânjitoare a omului se plecă spre el, pumnul său se ridică 
vijelios, repezindu-l acolo spre locul acela căruia boxeri îi 
spun «punctul «k. o». Se aştepta ca namila izbită atât de 
rău de el, să se clatine pe picioare prăbuşindu-se la 
pământ, în nesimţire. Se înşelă însă amarnic. 


CAP. VIII | 
O LUPTĂ EPOCALĂ 


Spectatorii vrură să-l atace, dar tărăboiul fu dominat de 
vocea, limpede a Maryei: 

— Luptă cinstită! Luptă cinstită! Faceţi loc! 

Scaunele şi mesele dispărură ca prin farmec şi în jurul 
luptătorilor se făcu un loc mare. Ochii arzători ai Maryei nu 
încetau să sclipească, înfriguraţi. Deşi acolo unde se afla 
dânsa era puţin cam întuneric, Jack fu convins că 
frumuseţea ei emană lumină. 

Cu un râs furios, Larry se aruncă asupra potrivnicului său 
şi Jack observă, deodată, că acesta se descoperise, da, se 
descoperise. Ca o sfârlează se repezi asupra colosului şi 
trimise un fulgerător unu-doi. Chipul lui Boynton se învineţi 
groaznic. 

Cu un mârâit de fiară, portarul îşi trimise braţul înainte şi 
Jack ajunse, clătinându-se la perete. Un alt pumn îl nimeri 
aproape imediat... dar, în clipa următoare, boxerii se aflau 
iar în mijlocul sălii. 

Namila era o fiară dezlănţuită. Spectatorii nu scoteau o 
vorbă. Feţele lor rânjitoare urmăreau înfrigurate toate 
amănuntele luptei şi Jack ştia că această tăcere e foarte 
necesară aici la Chuck şi Luck: chiar dac-ar fi fost rupt în 
mici bucățele, nimeni n-ar fi auzit. 

Intr-un colţişor, Sandford sta ca pe ghimpi, cu mâna la 
spate Jack înţelese gestul şi făcu un semn poruncitor, din 
cap şi mâna servitorului reveni în faţă. Scena asta o 
observase Jack cu iuţeala fulgerului, între două momente 
foarte primejdioase, căci Boynton aruncase asupra lui cu 
toată greutatea lui de taur. 

Pe Jack îl durea pumnul grozav, din cauza a trei 
năprasnice lovituri adresate lui Larry, dat acesta părea ca 
nici nu le resimte. Deodată însă, atunci când Boynton se 
clătina pe picioare la o nouă lovitură, o licărire roşie, 
sângeroasă, străfulgera în privirile sale. În ochii lui, Jack citi 


foarte bine, dorinţa de a-l ucide. Loviturile sănătoase ale 
băiatului îl înfuriaseră nespus şi expresia ce spectatorii o 
citeau pe fata prietenului lor, era semnificativă, deoarece 
începură să schimbe priviri înfricoşate. 

Pământul dudui sub picioarele lui atunci când Boynton se 
repezi asupra lui Jack. Dar acesta, cu o mişcare vioaie, se 
învârti în călcâie şi primejdia trecu peste capul său. Avântul 
lui Larry îl duse tocmai în mijlocul spectatorilor şi cei 4-5 
inşi ce se ridicau acum de jos dovedeau ce groaznica ar fi 
fost ciocnirea între cei doi oameni. 

— Faimos, faimos, faimos! striga fata entuziasmată, 
bătând din palme. 

Nu ştim de ce i se păru lui Jack că lui îi erau adresate 
vorbele astea. Plămânii şi-i simţea la locul lor. Răsufla uşor 
ca şi cum nici o lovitură nu primise, iar jocul de picioare îi 
era minunat. Boynton era însă prea greoi ca să se poată 
lăuda şi el cu aşa ceva. Pentru a patra oară, se repezi Larry 
asupra lui Jack, dar tânărul îi scăpă din nou. Buimăcit, Larry 
se opri în loc şi faţa sa primi iar vizita unui uluitor unu-doi, 
începu să arunce pumnii în lături, ca un zănatec şi în cele 
din urmă îşi nimeri ţinta, deoarece Jack, împleticindu-se, 
căzu într-un genunchi. 

Tânărul răsufla greu; dacă lovitura aceasta năprasnică i- 
ar fi nimerit un organ vital, sfârşită ar fi fost lupta, caci 
durerea îi tăiase aproape respiraţia. In momentul când, 
buimăcit, voi să se ridice, văzu cizma lui Boynton 
repezindu-se spre capul său, dar se feri la vreme de ea. 

— Asta e o porcărie! strigă Jack sărind în picioare. O 
porcărie! repetă el. 

Dar nu tot aşa judecară ceilalţi şi chiar Mary, care 
continua să privească lupta, fără a face nici cel mai mic 
gest. Braţul lui Boynton vâjâi iar prin aer, dar nu-şi atinse 
ţinta, deoarece Jack renunţase să mai încaseze loviturile 
colosului. Şi pentru ai arăta noua sa hotărâre, îşi repezi 
pumnul spre mutra lui Larry. Faţa lui Boynton era numai 
pete vinete, acum. Încercă să-l lovească pe Jack, dar nu 


nimeri în vreme ce toate loviturile tânărului mergeau în 
plin. 

Se învârtiră o bucata de vreme, astfel fără alt rezultat 
decât acela ca mai toţi spectatorii, veniră cu rândul să pupe 
duşumeaua. Un ochean al lui Boynton nu se mai vedea din 
cauza loviturilor, gura i se umflase de nerecunoscut, iar 
cămaşa de mătase cu care portarul făcea ravagii în mahala, 
era stropita de sânge. Răsufla din ce în ce mai greu şi cu 
toate că mai avea o rezervă importantă de muşchi şi 
putere, Jack înţelese ca protivnicul său e pe sfârşite. 

Se hotărî, deci, sa grăbească victoria, cu o lovitură 
puternică. Şi el se simţea complet istovit şi cum înţelese că 
o încasare de pumni l-ar fi sleit cu desăvârşire, se lipi cu 
spadele de perete, aşteptând atacul decisiv. 

Boynton se luă după el, dar atunci când namila se 
apropie, primi, deodată, în plin doi pumni de fier între ochi. 
Matahala se clătină pe picioare şi atunci Jack îi mai expedie 
un unu-doi! Genunchii namilei începură să tremure, o ploaie 
de pumni şi Larry căzu, dar nu pe spate, ci înainte... cu Jack 
de gât. 

Când Jack simţi gheara uriaşului, îşi dădu seama că 
uriaşul e departe de a fi sfârşit. Amândoi căzură jos 
tăvălindu-se şi tânărul crezu că acesta îi va fi sfârşitul... dar 
întâmplarea îl salvă. 

Tăvălindu-se, Jack ajunse deodată cu spatele la zid. Îşi 
înfipse genunchii în burta matahalei... o opintire zdravănă... 
şi bestia se rostogoli cât colo. 

Lupta continuă şi mai sălbatecă. Cei doi oameni luptau 
acum ca nişte fiare dezlănţuite. Deodată, mâna lui Boynton 
atinse un sifon şi cu un urlet înnebunit, portarul îl repezi 
spre capul lui Jack. 

Jack nu se aştepte la aşa lovitură. Într-o luptă cinstită nu 
erau îngăduite astfel de procedee. Se plecă repede în jos, 
dar sifonul îl atinse, totuşi, la tâmpla aruncându-l 
îndobitocit, spre perete. 

Privirea lui se voală, în timp ce mutrele rânjitoare din 


jurul său, fură îndepărtate de Mary. O durere ascuţită la 
tâmple, îl făcu să-şi revină. Totul durase doar o secundă. 
Deodată, Jack simţi că i se prelinge pe obraz, spre gură, 
ceva cald. Atinse cu limba. Era un lichid sărat! Sânge! 

Ce se petrecu în acea clipă cu Jack, nici el nu pricepu! | 
se păru doar că-i un luptător glorios, care trebuia să-l 
învingă, cu orice preţ pe Larry Boynton. 

Se ridică vijelios de jos şi cu ochii injectaţi în sânge se 
repezi asupra lui Boynton. Un pumn năprasnic şi namila se 
prăbuşi jos... pentru a se ridica iar, imediat. Un alt pumn şi 
matahala zbură iar la pământ. 

— Ajutor! urlă Boynton Asta nu e om! E un tigru! 

Incercă zadarnic să se ferească de loviturile tânărului. 

— Ajutor! Tigru!... Diavolul!... 

Mâinile răzbunătoare ale lui Jack smulseră cămaşa de pe 
portar, alergând spre gâtul acestuia. 

— Câine blestemat! cârâi Jack, stai să te învăţ cum se 
luptă. . 

Se născu o hărmălaie teribilă. Innebuniţi, toţi spectatorii 
se ridicaseră în picioare, punând mâna pe scaune, pe sticle 
şi pe tot ce găsiră la îndemână. 

— Lupt şi împotriva voastră, strigă atunci Jack, care, 
apucând piciorul de fier al unei mese, aruncă greul obiect în 
mijlocul bandei dezlănţuite. Ţâşni iar punând mâna pe un 
scaun... scaunul căzu... prilejuind urlete înfiorătoare: Trei 
mutre - printre care şi aceea a lui Larry - apărură în faţa 
sa... Trei lovituri năprasnice, însă şi mutrele dispărură.. 
Ceaţa îl împresură din toate părţile, dar băiatul lupta ca un 
leu, împrăştiind lovituri în dreapta şi în stânga. 

Oamenii fură cuprinşi deodată de panică şi înnebuniţi 
căutară scăparea prin fereastră, deoarece uşa era încuiată. 
Din urmă îi mai ajunse, încă odată, un scaun repezit de 
Jack. _ 

In cele din urmă, acesta rămase singur. In mână avea o 
bucată de lemn. Deodată se pomeni cântând şi numai după 
aceia văzu faţa albă a lui Sandford, care-l privea dintr-un 


colţ. 


CAP. IX 
ANGAJAREA 


— Tigrule, spuse o voce îndărătul lui şi când el întoarse 
capul, o văzu pe Mary Dover. 

Obrazul ei strălucea atât de puternic, încât lui îi făcu 
plăcere. 

— Tigrule, eşti un boxer straşnic. la loc. 

El îi luă mânuţă-n laba sa plina de sânge şi ea râse 
privindu-i uimirea. 

— Hai, stai aici şi nu te mişca până nu mă înapoiez. 

Ea dispăru îndărătul unei uşi şi Sandford se apropie de 
stăpânul său. 

— Acum ori niciodată! şopti el. S-o ştergem! 

— Unde? 

— Afară! Vă vor ucide. 

— Fleacuri. Au luat de cheltuială. 

— Fata a ieşit. Poate că-şi cheamă oamenii. 

— Degeaba, Sandford. Am motive să rămân aici. 

— Ce motive? 

— O doamnă m-a rugat să rămân aici. 

— Dar eu pot să vă dau un motiv mai bun pentru care nu 
puteţi rămâne aici. 

— Ei? 

— la uitaţi-vă în oglindă... 

El ascultă şi în oglindă îi apăru o huidumă cu hainele 
zdrenţuite, şiroind a sânge, de parcă ar fi fost un indian 
care a dezgropat securea războiului. 

— Nici propriul dv. tată nu v-ar recunoaşte. 

— Slavă Domnului, Slavă Domnului tocmai pentru asta. 

În aceiași clipă, apăru Mary Dover cu un lighean de apa 
caldă într-o mână şi cu bandaje în cealaltă. Indărătul ei 
părură cei doi chelneri şi bucătarul, care, după ce priviră 
înfricoşaţi pe bătăiosul tânăr, începură să facă regulă prin 
sală, orânduind mesele şi scaunele. Fata îi dădu lui 
Sandford să ţină ligheanul şi începu să şteargă sângele de 


pe obrazul stăpânului său. 

— L-am văzut boxând pe Craigie şi pe Johnston, taurul, 
făcu ea, în timp ce-i ştergea îndemânatec. Sângele de pe 
tâmple şi l-am văzut şi pe «Vagabondul din Chicago» în cea 
mai buna formă a lui, dar unul ca d-ta, Tigrule, încă nu. Nici 
unul! 

— Ptiu drace... Ce o mai fi şi asta? 

Ea îi pusese pe frunte ceva ce mirosea tare. 

— Asta curăţă rana. Stai cuminte! Craigie avea un joc de 
picioare straşnic, iar Johnston o stângă formidabilă! Parcă-i 
văd! În e priveşte Vagabondul, era o minune... 

Pata făcu un pas înapoi şi-l privi drept în faţă. 

— Când te-am văzut astăzi, mi-am spus: Se ţine bine pe 
picioare şi nici stânga lui nu-i de lepădat, dar unde îi e 
puterea? Şi ce-i, oare, un boxer, fără putere? Ca jumările 
fără ouă. Numai atunci când Larry a aruncat cu sticla, am 
văzut că te mai dezmeticeşti puţin. Văzându-te, mi-am dat 
seama că eşti cel mai bun boxeur ce-a fost vreodată aici la 
mine, la Chuck şi Luck. Şi asta e ceva! 

Îl apucă de umeri şi-l împinse spre spătarul scaunului. 

— Nu te mişca. Dacă nu te scap eu de ele, rămâi cu 
semnele astea, care te înfrumuseţează grozav, pe obraz. 

Muia o cârpă curată în apă caldă şi începu să-l şteargă cu 
ea pe obraz. Din această cauză, el nu putu scoate o vorbă, 
dar ea vorbea acum şi pentru el. 

— Nu te mai mişca. Să nu-ţi pese de nimic. Se poate ca, 
înainte de pleci să mai fie rost de păruială şi atunci trebuie 
să fii iar în formă, făcu ea, pipăindu-i muşchii. Ai nişte 
muşchi, Tigrule, de toată frumuseţea. 

După ce-i făcu un scurt masaj, fata îndepărtă cârpa 
caldă. 

— Mary, te pricepi mai bine decât un masser. 

— Te cred, dar stai că n-am terminat încă, răspunse ea, 
punându-i un plasture. Nici o cicatrice nu-ţi va rămâne, 
măcar... Asta e din cauză că ai joc de picioare. 

O clipă privirile lor se întâlniră şi lui i se păru că poate 


pătrunde mai adânc, în ele, dar cu un oftat uşor, fata făcu 
în pas înapoi, examinându-l cu un ochi critic. 

— Aşa, camarade şi acum şterge-o la oamenii tăi. 

— La oamenii mei? 

Ea râse în timp ce Sandford luându-i ligheanul şi cârpa 
din mâini, le puse pe o masă. 

— Vrei să mai pretinzi că aparţii oamenilor de pe aici? 

— Şi de ce nu? 

— Hai, lasă, nu-ţi mai da osteneala sa mă faci să cred, îi 
zise ea, Ca boxer îmi impui, ca om misterios, în nici un caz. 

— Aşadar, crezi că eu şi prietenul meu am fi, să zicem... 
poliţişti? 

— Da... şi în nici un caz nu aparţii cercurilor noastre. 
Camaradul tău, murmură ea, fără să-l piardă pe servitor din 
ochi, el se poate să fi fost pe aici, dar că d-ta nu eşti, asta o 
ştiu precis de tot. N-am vrea să avem nici în clin, nici în 
mânecă cu d-ta, d-le copoi... aşadar, şterge-o înainte de vin 
ceilalţi. 

Foarte ascultător Sandford, se îndreptă spre uşă, dar Jack 
îl rechemă. 

— Rămânem aici, îi porunci el, după care se întoarse spre 
Mary: Aici e şi hotel, nu? 

— Nu din acelea care te-ar putea interesa. 

— Dimpotrivă, nădăjduiesc că voi găsi o cameră care să- 
mi convină de minune. 

— Asta e pur şi simplu neruşinare, răspunse fata, rece. 
Ca oameni ca tine, n-avem ce face aici, domnule spion. 
Crezi c-o să poţi găsi ceva suspect aici la Chuck şi Luck. Dar 
dacă vrei să şti ce fel de oameni sunt pe aici, află de la 
mine că aici e fel de fel de lume, dar majoritatea sunt băieţi 
cumsecade Şi să şti că toţi îşi dau osteneala să nu facă 
ceva incorect. Dar dacă dau peste oameni ca d-ta, care îşi 
vâră nasul peste tot, cu aceştia nu se prea poartă cu 
mănuşi. 

Fata se înflăcărase vorbind şi Jack aproape c-o mânca din 
ochi. 


— Crezi că unui om ca d-ta îi voi da o cameră? Eu ţi-o 
spun direct în faţă: cu mine n-o scoţi la capăt. Ai fi un bun 
boxer şi un bătăuş de forţă, dar cu mine ţi-ai greşit 
socotelile. 

— Şi de unde eşti atât de convinsă că eu sunt un 
detectiv? 

— N-am avut decât să mă uit la mâinile d-tale... lucru ce- 
am făcut de îndată ce te-ai apropiat de mine. Uite-te şi d-ta 
la ele Arată ele ca mâinile unui muncitor? Asta n-o să mă 
faci să cred! la te uită ce curate sunt... şi unghiile pilite cu 
grijă... Ah!... ridicol... 

Fata, care între timp apucase mâinile tânărului, le 
aruncă, râzând. 

— Şi asta îţi ajunge sa crezi ea sunt detectiv? 

— Asta îmi dovedeşte că nu eşti unul de-ai noştri. De 
lucrat nu lucrezi, poliţist, spui că nu eşti... atunci ce naiba 
eşti? Ce cauţi la noi? 

— Poale pentru că-mi plac oamenii de pe aici. 

Ea râse. Când tăcea, poate c-o întreceau alte femei, dar 
când râdea, frumuseţea ei era fără pereche. 

Jack aruncă o privire spre Sandford. Pentru ca acesta, 
care - întotdeauna avea cuvinte la dispoziţie, să-i vie într- 
ajutor, dar servitorul era tocmai ocupat să admire pereţii. 

— Ţi-a plăcut cum te-au primit oamenii pe aici, Tigrule? 

— ţi dau cuvântul meu de cinste, făcu el, serios, că n-am 
nici o legătură cu poliţia. 

— Cuvântul tău? repetă ea, cu o straşnică poftă de râs, 
dar îşi dădu seama că băiatul grăise serios. Cine eşti oare? 
Şi ce cauţi aici? 

— Aparţin oamenilor tăi... şi aş vrea să fiu considerat ca 
atare. 

— Şi cum ai devenit de-ai noştri? 

— Prin înfiere. 

— Te-au înfiat băieţii? Nu ţi-au aruncat oare cu sticla în 
cap? 

— Tocmai de aceia i-am înfiat eu pe ei. Nu înţelegi, Mary 


Dover? Îmi plac, de aceia vreau să fiu unul de-ai voştri. 
Incearcă şi vei vedea că-ţi voi câştiga încrederea. 

Fata îl studia cu ochii ei mari frumoşi, ca şi cum ar fi vrut 
să citească în fundul sufletului lui. Îşi dădu seama că el cu 
mâinile lui formidabile ar putea înfăptui lucruri măreţe... 
totuşi se mai împotrivi încă. 

— Nu-ţi dai seama că până în două zile eşti un om sfârşit 
dacă rămâi aici? Băieţii sunt împotriva ta. Nu eşti dintre lor 
şi astăzi ai călcat peste o sumedenie de bătături. 

El râse. 

— Este adevărat că eşti altfel decât ei, dar mie îmi placi 
şi te cred. Să ne dăm deci mâna! 

Dar în tâmp ce el îi apucă, iar mânuţa, faţa fetei deveni 
serioasă şi trăsăturile i se înăspriră. 

— Tigrule, o să-ţi închiriez o cameră, dar să şti că la 
primul prilej suspect... 

Aici ea făcu o pauză care spunea multe. 


CAP. X 
TIGRUL ÎN ACŢIUNE 


Fără să mai spună ceva, fata se întoarse, ieşi pe uşă şi 
urcă scările spre etaj. 

— O cameră sau două. 

— Două. 

Fata aruncă celor doi o privire ciudată. 

— De 35, 42 sau 65 pe lună? 

— De 65. 

Fata le arătă două camere mari, prevăzute cu ferestre 
largi şi închise uşa de legătură, după care le dădu toate 
lămuririle privând baia, bucătăria şi ieşirea. Apoi, se 
întoarse instinctiv, spre Jack, pe cărei socoti drept şef. 

— Altceva mai vrei? 

— Da, încă ceva. În timpul antrenamentului meu, de jos, 
am cam stricat câteva mobile. Cât costă? 

— Nici pe jumătate cât voi câştiga de pe urma oamenilor 
care vor veni să admire locul unde te-ai luptat cu Larry. 
Scaunul care l-ai repezit după el, îl pun la loc de cinste, într- 
un colţ. Să vezi ce succes o să aibă. 

Ea râse iar. 

— Îmi pare rău de «portar», cel mai tare om din Tangle. 

— Crezi, oare, că Boynton nu se va mai înapoia. 

— Să se înapoieze acolo de unde a fugit de scăpăra 
scântei? râse fata, iar 

— Uite ce e. Eu vreau să lucrez. Nu mă poţi lua pe mâne 
în locul lui Larry? 

— Pe tine? făcu ea ochii mari. Tigrule, cu tine ca portar, 
voi avea cel mai liniştit local din Tangle. Dar nu se poate. 

— De ce? 

— Nu te pot plăti. 

— Cu cât îl plăteai pe Larry? 

— Cu 25 pe săptămână. 

— Asta e mai mult decât am câştigat eu vreodată, făcu 
Jack. Şi în definitiv nu spunea decât adevărul. 


Ea îi aruncă o privire ciudată şi încuviinţă. 

— În regulă. Până diseară ai tot timpul să te odihneşti, 
făcu ea, dispărând pe uşă, în timp ce un gând o chinuia: 
Câştigă 25 pe săptămână şi plăteşte 65 pe lună pentru 
chirie. Ce-o mai fi şi asta? 

Îndată ce fata închise uşa, Sandford se sculă de pe scaun 
aşteptând respectuos, noile porunci ale stăpânului său. 
Acesta se uită în spre el, înveselit. 

— Şezi jos, făcu el râzând, spre a deveni subit grav: 
Sandford, eşti de mulţi ani în serviciul meu, totuşi 
întotdeauna ai fost pentru mine un prieten. Şi că bun 
prieten vreau să-ţi destăinuiesc ceva. Vezi fata care a 
părăsit camera? Să nu uiţi, Sandford. Ea e viitoarea doamnă 
Jack Lodge. 

Servitorul culese anevoie de pe scaun, dar înainte de a 
deschide gura, căzu iar pe el. 

— Doamne Dumnezeule! suspină el. 

— Dar ce-ai păţit? 

— Tatăl dv.... Mama dv.... 

— Întotdeauna s-au ţinut ei de capul meu ca să mă însor, 
ei, uite că le fac pe plac. Măi ce scandal o să fie. Vorba e... 
să lupt mai întâi s-o câştig... pe urmă, vom vedea noi ce e 
de făcut cu opinia publică.. Dar prea puţin îmi pasă... 

— Da, având în vedere fata... Totuşi, distanţa... rangul... 

— Sandford, la femei văd un singur rang. Ori au suflet ori 
ba. Şi ea are De unde ştiu? Citesc asta în ochii ei. Am ştiut- 
o din clipa când am văzut cum stăpâneşte mulţimea cu 
ochii ei de foc. E făcută din metalul cel mai curat şi emană 
nişte scântei, care, pe mine, m-au înflăcărat cu totul. 

Se ridică în picioare şi întinse mâna: 

— Vezi vreo schimbare în mine, Sandford? Da, iubitule, 
sunt atât de schimbat, încât, pentru prima oară în viaţa 
mea, iubesc şi eu astăzi acest oraş. lubesc chiar şi 
mahalaua Tangle. Crezi? 

Se îndreptă spre fereastră. O deschiseşi privi la mişcarea 
şi zgomotul de pe stradă. 


— Pun rămăşag, Sandford, că sub cămăşile lucrătorilor şi 
hotilor de pe aici, tot mai bate o inimă omenească. De 
aceia ţin să am aici o slujbă. 

— Dacă nu mă înşel, o şi aveţi. 

— Ce anume? 

— Vedeţi adunătura asta de oameni de pe stradă? 

— Flăcăul acela cu bluza albastră, acela cu faţa de 
şobolan şi ceilalţi. 

— De şi mulţi alţi care mai vin şi se uită încoace la aceste 
ferestre? 

— Ei, ce vrei să spui? 

— Că aţi devenit cunoscut, Sir. 

— Cu neputinţă... într-un timp atât de scurt! 

— Aici în Tangle, veştile se răspândesc cu iuţeala 
fulgerului. Prin aer şi pe uscat. 

— Pe viul Dumnezeu, Sandford, toţi se uită încoace! 

— Da... vorbesc despre Tigru. 

Jack se îndepărtă de la fereastra. 

— De unde dracu o ştii şi p-asta? 

— Se poate citi pe buzele lor, Sir. 

— Aşa, ştii să citeşti şi pe buzele oamenilor? Despre aşa 
ceva încă n-am auzit până acum. 

Servitorul deveni stacojiu. 

— De multă vreme, m-am obişnuit cu sportul acesta, Sir. 

Jack aruncă o privire ciudată asupra servitorului său, care 
se făcu mic mititel, de parcă ar fi fost prins cu ocaua mică. 

— Observ că posezi multe calităţi ascunse. Sandford. 

Văzând că mulţimea se îngroaşă, din ce în ce mai mult 
sub fereastră, Jack trecu în celălalt colţ al odăii. 

Intr-adevăr Sandford avea dreptate. Telegrafia fără fir din 
Tangle era de o precizie uimitoare Când primii oameni, 
speriaţi de moarte, ţâşniră afară din local împrăştiindu-se 
pe străzi, le fu ruşine să vorbească despre cele ce se 
petrecuseră în local, totuşi lumea începu să-şi şoptească 
noutăţile la ureche; zvonul se lăţi din ce în ce şi în cele din 
urmă se cunoscu faptul. 


Numele de Larry Boynton era foarte bine privit în Tangle. 
Un mare număr de oameni făcuseră cunoştinţă cu pumnii 
lui şi un mare număr de femei îşi văzuseră soţii modificaţi 
la chip de năbădăiosul portar. Şi uite că acum apărea un 
străin sub porecla misterioasă de «Tigrul» şi care se părea 
că-l pusese pe Larry la locul lui! _ 

Zvonul acesta se lăţi cu iuţeala fulgerului. In mai puţin de 
cinci minute, tot cartierul vuia de această teribilă senzaţie a 
zilei. 

În Tangle apăruse o nouă putere: «TIGRUL». 


CAP. XI j 
OMUL CU BARBA ALBĂ 


Pentru obişnuiţii casei, Chuck şi Luck avea nenumărate 
intrări şi ieşiri tainice. Puteai să intri în casă prin acoperiş, 
prin geamurile casei din vecinătate şi printr-un gang secret 
ce nimerea chiar în pivnițele restaurantului. Acest drum îl 
alesese Boynton, atunci când voi să se înapoieze în 
frumoasele lui câmpii de vânătoare, de altădată. 

Se spală pe faţă cu un lichid farmaceutic, rănile şi-şi 
acoperi cu plasture, apoi o luă spre casă, pe drumul acela 
ascuns. Nu trebuie dedus din asta că lui Larry îi era, 
Doamne fereşte, frică de Jack Lodge. 

E drept că Larry fusese învins, dar mai exista un talent la 
dânsul... şi trebuie să recunoaştem că aici era mult mai 
talentat... tragerea la ţintă cu revolverul. Ştia să umble atât 
de repede cu aceste mici arme de foc, încât doar un aparat 
cinematografic l-ar fi putut urmări. Şi tocmai de aceia se 
întorcea acasă: era sigur că dacă s-ar întâlni, nas în nas cu 
Tigrul, apoi numai găuri l-ar face. 

Din ceea ce v-am spus până acum, nu trebuie să credeţi 
că oamenii din Tangle umblă cu gânduri ucigaşe, aşa cum 
în vest se moşteneşte această pasiune din generaţie în 
generaţie. Nu, în secolul al douăzecilea, omorul a devenit 
un lux, pe care societatea îl aruncă cât colo. 

Larry, neputându-şi lăsa înfrângerea nepedepsită, avea 
acum alte planuri. De aceia se întorcea acasă. Ajuns aci, 
nevăzut de nimeni urcă până la mansardă, bătu într-o uşa 
şi imediat apăru capul tineresc al lui Lew McGuire. 

Acesta văzând mutra caraghioasă a lui Larry, se simţi 
apucat de o năstruşnică poftă de râs, dar se stăpâni, 
deoarece înţelese că namila nu era dispusă la glume. 

— Vrei să vorbeşti cu Barbă Albă? îl întrebă Lew pe Larry, 
după ce acesta intră în casă. 

— Da... şi repede! 

— Păi nu e ora vizitelor. 


— Ascultă, aici. Eu fac parte din personalul casei. Barbă 
Albă mă ştie doar. 

— Trebuie să se întâmple un lucru foarte grav, ca să îmi 
îngădui eu să-l deranjez. De multe ori, nici nu mă lasă să 
pătrund înăuntru, dacă nu e ora vizitelor. 

— Ei, asta-i. Cum să nu te lase dacă toată ziua zace în 
pat? 

— La capătul patului, are un şnur. Dacă trage de el, cade 
zăvorul şi uşa se încuie. 

— În tot cazul, du-te la dânsul. 

Lew şovăi o clipă, apoi bătu de două ori, repede, în 
cealaltă uşă a camerei, aşteptă o clipă apoi bătu, iar de trei 
ori. 

— Cu asta i-am comunicat numele tău, rânji Lew. 

Tăcere. 

— Dracu să te ia, mai bate odată. 

— Mai aşteaptă puţin. Poate că se gândeşte. 

În aceiași clipă, se auzi dinăuntru un zgomot uşor, ca şi 
cum un zăvor ar fi fost ridicat. 

— Ai noroc, făcu Lew, deschizând uşa. 

Uşa deschizându-se, îngădui să se vadă dormitorul 
paraliticului, care, deşi se afla în Tangle numai de trei 
săptămâni, era considerat drept o adevărată putere. El sta 
toată ziua în pat, deoarece era paralizat până la brâu, 
organele superioare erau intacte, afară de grai. Nu vorbea 
de loc şi de când se afla la Chuck şi Luck altceva decât 
oftaturi nu mai putea să scoată pe gură. 

Cu vizitatorii săi se înţelegea de minune... pe muţeşte, 
adică prin semne. 

El plătea să-se gătească ciorba pe care Mary o împărțea 
clienţilor şi acest lucru îl făcu, curând, renumit, în Tangle. 
Prin Lew McGuire care-l servea şi-i traducea totodată 
semnele degetelor şi printr-o seamă de alţi agenţi, el era 
informat asupra tuturor evenimentelor din Tangle. 

Binefacerile sale erau nenumărate. Aşa se vorbea de 
cazul acelei Sally Vane, care, bolnavă fiind, el o trimisese 


pe spezele sale tocmai în Arizona, dându-i, totodată şi 
posibilităţi de trai. Nu-i vorbă, gurile rele spuneau că 
paraliticul voia, în modul acesta să spele faptele sale 
anterioare. Dar asta era numai gura lumii - ceea ce e 
adevărat e ca foarte mulţi inşi, cum era de o pildă Georg 
Fitzpatrick, care apucase pe căi greşite, redeveniseră 
oameni de treabă în urma poveţelor primite de la Omul cu 
Barba Albă. Din aceasta cauză, acesta era foarte des vizitat 
de hoţi de buzunare şi borfaşi... 

Se mai zvonea că, uneori, până şi diavolul acela împeliţat 
de «Pavian» venea să stea puţin la patul de suferinţă al 
bolnavului. 

Toate aceste lucruri trecură prin capul lui Larry, în 
momentul când păşii pragul camerei paraliticului. Porecla 
de Barbă Albă îi venise acestuia de acolo, că avea o barbă 
mare, alba, care cobora până la piept. 

Tocmai îşi dăduse o pasenţă, căci cărţile i se mai aflau în 
poală. Din cauza jaluzelelor lăsate în jos, soarele nu 
pătrundea înăuntru, aşa că paiul zăcea cufundat în 
întuneric. Doar ochii paraliticului luceau de o ciudată 
tinereţe. 

— Barbă Albă, spuse Larry Boynton. Priveşte-mă. Arăt 
frumos, nu? Nu, te cred. Vreau să-ţi povestesc ce s-a 
întâmplat. A intrat în local un flăcău străin, cam suspect. 
Mary mi-a spus să-l dau afară şi asta am şi încercat. Tocmai 
când ne rostogoleam spre uşa, nu ştiu cum s-a făcut c-am 
alunecat, nimerind cu bărbia în genunchiul Tigrului. Din 
cauza aceasta m-a dat gata, altfel n-ar fi izbutit el. Lew, a 
fost sau nu fost aşa? 

El se uită spre McGuire şi acesta încuviinţă încetişor, cu 
capul. 

— Şi pentru că am ieşit puţin afară, s-apuca Mary să-i 
dea lui slujba mea şi să mă concedieze. Dar cine e el mă 
rog? Ori aparţine sticleţilor, ori are vreun scop oarecare pe 
la noi. Are mânuţe de domnişoară şi numai a muncitor nu 
seamănă. Ceea ce vreau să spun e următoarele: trebuie 


lăsaţi asemenea oameni să se plimbe nestingheriţi prin 
local? Nu, cred eu. Şi apoi, cine are o vorbă de spus aici, la 
Chuck şi Luck? Barbă Albă. De aceia Barba Albă, te întreb: 
să-mi ţin slujba mai departe... da ori ba? 

El tăcu, pentru că atunci când vorbea prea mult, aproape 
că-şi pierdea suflul din cauza grăsimii. Ochii paraliticului, 
care nu-l părăsiseră o clipă, se voalară pe jumătate. 

În cele din urmă, bolnavul ridică mâna stângă şi degetele 
descriseră câteva litere. 

— Descrie.-l, traduse Lew McGuire. 

— Un găligan înalt şi bine făcut. Puțin cam încărunţit pe 
la tâmple, dar ochii grozav de tineri. Pumni de fier. Dacă nu 
e fecior de bani gata, să-mi tai gâtul. Şi ştii ce caută aici la 
Chuck şi Luck? Pe Mary o vrea. Şi-a pus ochii pe dânsa. 

Bolnavul se înfioră atât de puternic, încât şi înlemnitele 
picioare de sub plapumă tresăriră. Ochii lui aruncau 
scântei. 

Boynton, văzu că vorbele sale aveau răsunet, de aceia 
continuă mai departe, tot pe struna asta. 

— Şi va avea ce căuta. Nu i-a dat ea, oare, slujba mea? 

Dar ochii paraliticului se voalaseră din nou. Aşa că Larry 
degeaba încercă să mai descopere ceva la el. 

— Acum ştii, Barbă Albă, de ce am venit aici. Am primit 
slujba aici, pentru că Mary voia să mă aibă mereu lângă ea, 
supraveghind să fiu un om de treabă. Dar dacă acum mă 
azvârle afară... 

— Acum se gândeşte... îi curmă Lew McGuire vorba. Nu 
aude ce-i spui tu... _ 

Larry Boynton roşi şi scrâşni din măsele. In cele din 
urmă. Paraliticul deschise ochii şi iar începură degetele sale 
să schiţeze alfabetul muţilor. Degetele se mişcau cu atâta 
repeziciune, încât te făceau să crezi că e cu neputinţă să 
aparţină mâinii unui om bătrân. Lew McGuire le urmărea cu 
foarte multă atenţie.. 

— Cum îl cheamă pe străin? rosti el, silabă cu silabă. 

— Jack. Dar acum îi spun Tigrul. 


Paraliticul mai desemnă iar câteva litere. 

— Tigrul să părăsească localul, traduse McGuire. 

— Barbă Albă, eşti un om cumsecade. Şi acum să-ţi spun 
şi eu de ce voiam să plec de aici: mi-era teamă să nu-l 
găuresc odată pentru totdeauna. Ştiam însă, că eşti mare şi 
tare şi de aceia am ţinut... 

Dar Lew McGuire îi tăia vorba. Mâna paraliticului făcuse 
doar un singur gest. 

— Obosit, făcu Lew. Asta e semnul ca s-o iei din loc. 
Barbă Albă va orândui toate. 

Fostul «portar» rânji şi dispăru pe uşă, iar Barbă Albă 
închise ochii, aşa cum îi era deprinderea, de câte ori voia să 
gândească. Ridică apoi mâna și McGuire citi: 

— Tigrul a venit aici pentru Mary? 

— L-am supravegheat. E ceva de soi. Nu aparţine 
cercurilor noastre. Şi are nişte, pumni... mamă Doamne! 
Face parte din acei oameni care sunt ca mierea... pentru 
tinerele fete. 

Degetele se închiseră, pentru a cădea, apoi, obosite. 

— Trebuie să plece. Mary să vină aici. 

Lew plecase, de-acum, dar o bătaie în perete îl rechemă. 

— Înainte de te duci la Mary, caută-i pe Hall Loris şi Sloan 
care să cerceteze cine e Tigrul. Vreau să fiu bine informat. 

McGuire încuviinţă şi o şterse. 


CAP. XII 
FIARA 


McGuire o însoţi pe Mary până sus şi închise uşa 
îndărătul ei, deoarece fata făcea parte din puţinii aceia care 
n-aveau nevoie de tălmăcitori. 

De îndată ce Barba Albă se instalase la Chuck şi Luck, ea 
se strădui să înveţe semnele degetelor şi, în puţină vreme, 
le învăţă destul de bine, spre a se înţelege cu el, fără 
martori. 

Localul, pe care-l conducea acum, îl moştenise de la tatăl 
ei, care-l şi întemeiase, pe vremuri. 

Bătrânul Jim Dover era un om cu multe talente - când era 
vorba despre vreun furt, se afla în elementul său - dar 
lucrul cel uimea mai mult, era că are o fiică aşa ca Mary, 
căci era tocmai antipodul lui. Cinstită, sinceră, deschisă. 

Prea puţini îşi reaminteau de mama ei, care murise la 
naşterea fetei. Cinstea, probabil că de la dânsa o 
moştenise. De la Jim Dover nu moştenise decât curajul, cu 
care ştia să stăpânească lumea interlopă din Tangle şi 
inteligenţa de a şti să se descurce întotdeauna de 
supravegherea continuă a poliţiei. 

Ea îl înlocui pe tatăl ei, atunci când acesta muri. 
Trecuseră aproape patru ani de zile. Ciudata mai fu ziua 
când ea preluă conducerea localului Chuck şi Luck. Câţiva 
băieţi, văzând că nu mai există mâna de fier a temutului 
Jimmie Dover. Incercaseră să ruineze localul, dar fata luptă 
cu toţi vechii prieteni ai tatălui ei - rămaşi credincioşi 
precum şi cu limba ei care părea să biciuie inimile 
bărbaţilor, fără să mai vorbim de ochii ei de drăcoaică fără 
astâmpăr. 

In cele din urmă şi poliţia se convinse că, deşi Mary 
moştenise un regat în mijlocul borfaşilor, ea era deasupra 
oricărei bănuieli. 

Ce făceau clienţii în afara restaurantului ei, n-o interesa 
deloc. Ceea ce voia ea mai mult era ca între pereţii localului 


ei să nu se întâmple nici o porcărie, să nu se joace jocuri 
neîngăduite de lege şi să nu aibă loc bătăi... şi într-adevăr, 
din ziua când ea preluase cârma, nici o împuşcătură nu se 
mai auzi la Chuck şi Luck. De aceia poliţia o privea cu 
bunăvoință, fiind considerată drept o minune a 
frământatului Tangle. 

Foarte liniştită, fata păşi spre bolnav şi se aşeza pe 
marginea patului. Degetele intrară imediat în acţiune. 

— Toată ziua m-am gândit să viu sus - dar de când cu 
meciul acela de box - ţi s-a spus? 

El încuviinţă. 

— De atunci localul geme de lume. Puzderie de oameni. 
Trebuie să fiu cu ochii în patru, deoarece mi e teamă să nu 
facă vreo prostie, careva. 

— Unde e noul «portar»? scrise Barbă Albă în aer. 

— Se odihneşte în camera lui. E nou în slujba asta şi-l las 
să se odinească mai întâi. Afară de asta, mi e teama să-l las 
să coboare. Te pomeneşti că iar îi vine poftă de 
scărmăneală, Barbă Albă, ai auzit ce luptă straşnică a fost 
jos? Ai auzit ce năzdrăvănii a făcut omul acesta? 

În timp ce el clătină din cap, ea îşi încolăci braţele în jurul 
genunchilor, râzând cu poftă. 

— Cum a intrat, mi-am dat scama că nu e ce pare. Voia 
să pară drept un încolţit de poliţie dar cu mine nu merge 
aşa ceva. L-am mirosit din prima clipă. Am crezut, apoi, că 
e vreun sticlite care vrea să descopere ceva şi de aceia s-a 
deghizat astfel. Spre a fi mai sigură, îl trimisei pe Lew să-i 
cate pricină, dar el n-a vrut să se bată cu el şi l-a provocat 
pe Larry Boynton. Pentru Boynton însă, a survenit 
înfrângerea de la Waterloo. Străinul se învârtea aşa în jurul 
lui, de-ţi dădea ameţeală. Mai întâi, crezui că n-are nici o 
putere, dar când băgai de seamă cum îi turna loviturile cu 
nemiluita - ar fi fost nevoie de o maşină de calculat, ca să 
putem ştie câte lovituri a încasat Larry - începui să-mi dau 
seama că aveam de-a face cu unul care nu ştie să 
glumească. Şi s-a luptat foarte cinstit, Barbă Albă... 


niciodată n-a întrebuințat coatele sau picioarele. Eu 
nădăjduiam mereu că Larry o să tragă una zdravănă şi 
astfel o să se spargă târgul. Asta am aşteptat până ce Larry 
a făptuit o porcărie. l-a repezit lui Jack un sifon în cap şi 
flăcăul a căzut ca mort, la pământ. Dar pentru un minut, 
doar. A fost ceva extraordinar, pe urmă Barbă Albă, ai 
văzut vreodată pe cineva aprinzându-şi o ţigară în 
întuneric? Aşa s-a luminat atunci faţa Tigrului. A sărit în sus 
ca o pisică. Şi luptă ca un diavol. L-a trântit pe Larry la 
pământ, i-a sfâşiat cămaşa şi Larry... Larry acela care 
niciodată până azi n-a cerut ajutor - a început să urle de 
frică. Când mă gândesc la râsul batjocoritor al Tigrului, 
parcă mă trece ceva rece pe spinare. Ceilalţi voiră să se 
amestece şi ei, dar după ce proştii îl priviră mai bine în 
obraz şi Tigrul se repezi asupra lor un scaun, s-au 
împrăştiat ca puii de potârniche. Şi când el rămase singur 
pe câmpul de luptă, învingător, se întoarse spre mine şi 
râse aşa nevinovat, de parcă ar fi fost un copil mic, care 
cine ştie ce ispravă a făcut. 

Ea mai răsuflu puţin, apoi continuă: 

— Oh, Barbă Albă... e un om şi jumătate! Când l-am 
văzut cum stă în faţa mea, râzând şi privindu-mă drept în 
ochi, am ştiut că am de-a face cu un om cinstit! 

În timp ce vorbea, aproape că-l şi uitase pe paralitic, atât 
de transportată era. Dar ochii bolnavului n-o părăsiră o 
clipă. În cele din urmă, el ridică mâna în aer: 

— Ai încredere în mine? 

— Ca şi în tatăl meu... adică... mai mult decât în tatăl 
meu! 

lar se ridică mâna în aer: 

— Tigrul trebuie să plece. 

— De ce? 

— Ne va aduce nenoroc. 

Ea îl privi dezamăgită. Faţa ei mâhnită se lumină pe dată, 
iar prin ochi îi trecu o flacără strălucitoare. 

— ŢI l-o fi zugrăvit altfel, careva, Barbă Albă. Dacă l-ai 


vedea, ştiu că mi-ai da dreptate. Are faţa sinceră, deschisă 
- nu ascunde nimic. Citeşti prin dânsul ca prin cristal. Sunt 
foarte fericită că între atâţia oameni câţi au păşit pragul 
localului meu, am putut vedea, însfârşit şi eu, un OM. Nu, 
Barbă Albă, retrageţi cuvântul. Spune-mi că nu trebuie să 
plece. 

Buzele paraliticului se deschiseră spre a lăsa să zboare 
un oftat care se topi în tâmp ce fata, palpitând ca o 
lumânare întrebă: 

— Ai ceva împotriva Tigrului? 

El încuviinţa. Degetele descriseră câteva semne: 

— Mary, ai încredere în mine! 

Ea îşi afundă bărbia în mâini şi privi, afară, pe fereastră. 
În clipa aceia, arăta ca un copil răsfăţat, nemulţumit de 
ceva. 

— Ce poate fi nesincer la el? Ochii? Nu! Vocea? Nu! 
Mersul? Nu! E un înşelător? Nu cred! Barbă Albă. Ce e 
nesincer la el? 

— Nu-ţi pot spune, scrise degetele. 

— Eşti hotărât să-l expediez de aici? 

El încuviinţă. Văzu în ochii fetei o flacără. Dar aceasta se 
stinse, în tâmp ce mânuţa-i cădea, obosită, pe plapumă. 

— Barbă Albă, nu pot. Ştiu că trebuie să ai dreptate, de 
vreme ce-mi ceri asta - dar... nu pot. 

— Trebuie! schiţă neîndurătorul deget. 

— M-a privit ca şi cum l-aş fi fost dragă... şi asta mi-a 
plăcut tare mult. Aş vrea să se mai uite odată, aşa la mine. 

— De ce? 

Şi în timp ce ea întoarse capul, ochii paraliticului licăriră, 
iar barba-i albă, tremură uşor. 

— Când se uită bărbaţii la mine, ştiu că mă privesc din 
două puncte de vedere: ca fiica lui Jim Dover, care conduce 
acum localul Chuck şi Luck... sau... pentru corpul şi faţa 
mea. 

Ea făcu un gest plictisit. 

— Uneori îmi trimiţi nişte priviri ce mă înfioară. Omul 


acesta, însă, Tigrul - făcu ea aruncând capul pe spate în 
timp ce o rază de fericire îi lumina faţa - omul acesta, 
Barbă Albă n-o vede nici pe fata lui Jim Dover, nici corpul ei. 
Vede ceva în adâncul meu... Când m-am despărţit de el, 
eram atât de enervată, de parcă aş fi fost la teatru şi am 
plecat pe la mijlocul ultimului act. De aceea vreau să-l mai 
văd, să mai vorbesc cu el. Trebuie negreşit. 

Barbă Albă închise ochii şi mâna ce-i zăcea pe plapumă, 
se închirci. 

— Nu-i aşa că nu eşti supărat pe mine? Ştiu că nu te 
înşeli niciodată, dar pe acest om nu l-ai văzut încă. Dă-i o 
şansă ca să poată lupta! 

— İl cunosc, spuse mâna. Pleacă acum şi trimite-mi-l pe 
Lew. 

— Eşti supărat, Barbă Alba, făcu fata, plângând aproape. 

— Sunt doar mâhnit, răspunse mâna. 

Ea părăsi camera încetişor, făcând semn lui Lew să intre. 


CAP. XIII 
PAVIAN 


Împotriva primejdiilor care o amenințau, Mary se putea 
uşor păzi, pentru că alături de ea se aflau cuţitele şi 
revolverele tuturor prietenilor ei, dar pentru siguranţa 
altuia, asta era cu totul altceva. Aceia care îşi primejduiau 
viaţa pentru dânsa, o făceau din plăcerea lor. Dar dacă le- 
ar fi cerut ajutor în caz că viaţa Tigrului ar fi fost 
primejduită, ştia că zadarnic ar fi fost. Fără să ştie, Tigrul îşi 
crease duşmani. Şi duşmănia în Tangle, se lichida numai cu 
cuțitul sau numai cu o găuri ce provocată de un glonte bine 
ţintit. 

In totdeauna, se păzise să-şi dăruiască inima, sau să 
arate mai multă simpatie cuiva, deoarece ştia că lucrul 
acesta: putea duce numai la omor. In Tangle, oamenii 
considerau doar viaţa drept un lucru fără prea mare 
importantă. 

Acum, însă, e cu totul altceva, Larry fusese bătut şi în 
locuit cu învingătorul său. Pentru Tigru nu însemna lucru 
acesta numai primejdie, ci chiar o directă ameninţare 
asupra vieţii. Aşa era obiceiul în Tangle. 

Să-l apere deci, ea nu putea. Să pună pe alţii, era o 
problemă. Ce era atunci de făcut? 

In Tangle, putea să conteze pe trei oameni, aşa că 
imediat ce părăsi camera lui Barbă Albă, le trimise vorbă să 
vină la dânsa unde îi pofti într-o cămăruţă mică ce-i servea 
drept birou şi în care se aflau pe o masă de scris, toate 
documentele şi registrele ce priveau localul Chuck şi Luck. 

Era un foarte ciudat trio, chemat să ocrotească viaţa unui 
om: un vânzător de ziare, un flaşnetar ciung şi o bătrână 
cerşetoare, cocoşată. În schimb, aceste trei fiinţe, erau 
devotate cu trup şi suflet Maryei. O adorau ca pe o sfântă. 
Ea era ocrotitoarea lor, salvatoarea lor atunci când se aflau 
în nevoie şi ei o serveau cu religiozitate. 

Billy vânzătorul de ziare, venise pe lume cu un picior mai 


scurt. Fiecare pas, pentru el, însemna un chin... dar 
chinurile le suporta cu resemnare. Pe piciorul şchiop îşi 
fixase o gheata ortopedică şi-şi dădea silinţă să umble cu 
atâta naturalete, încât nimănui nu i-ar fi trecut prin gând că 
băiatul se simte nefericit. Numai pe faţă-i puteai citi 
suferinţa. Nu cârtea împotriva sorții, căci era obişnuit cu 
suferinţele. 

Toată ziua se învârtea pe străzi şi vocea lui prietenoasă 
se auzea până în cele mai îndepărtate unghere Acum sta 
obosit, într-un colţ, uitându-se, curios, la Mary. 

Cerşetoarea era o vrăjitoare de vârstă neprecisă. Toată 
viaţa şi-o trăise în Tangle. Nimeni nu-şi aducea aminte cum 
arăta atunci când era tânără, sau cum era când nu luneca 
pe străzi cu cocoaşa în spinare şi cu faţa ascunsă de barişul 
cenuşiu. Baba cunoştea pe toată lumea din Tangle. 

Pe flaşnetar îl cheamă Sparchi. Era foarte bătrân, dar anii 
şi-i ducea cu mult curaj. Serviciul militar şi-l făcuse în Italia, 
aşa că obişnuia să se comporte şi să vorbească scurt, ca un 
militar care primeşte ordine. Billy şi baba şedeau, Sparchi 
stătea în picioare cu şapca în mână. 

În cele din urmă, Mary Dover luă cuvântul. 

— Aţi auzit de Tigru? 

Billy înălţă capul, cârâind, rânjetul Lizziei lăsă să se vadă 
câţiva colţi murdari, iar Sparchi încuviinţă. 

— Băgaţi de seamă! El e străin. Nu e de-ai noştri; şi ce 
caută pe aici, nu ştiu... dar este un băiat cinstit. Cinstit! Aţi 
înţeles? 

Cele trei capete încuviinţară. 

— Băieţii o să-l cam apuce de guler, cred. Larry a devenit 
nevăzut de când a mâncat mardeală şi desigur nici nu se va 
arăta până ce Tigrul nu va fi curăţat din drumul lui. 

— Nu mai e aici? întrebă cerşetoarea cu o voce 
cârâitoare. 

— Ce vrei să spui? 

— Pe sub pământ... 

— Vrei să spui că l-ai văzut, poate? 


— Am vorbit cu Wung Chi. El la văzut pe Larry. 

— Pe aici n-a fost, răspuns Mary, îngălbenindu-se la faţă. 

— Ba a fost... şi avea şi un pistol la el. 

— Un pistol? îşi trase fata răsuflarea. 

— Wung a văzut asta, după forma buzunarului. Chinezul 
acesta are nişte ochi straşnici, Mary. 

— Atunci trebuie să mai fie aici, făcu fata, sărind de pe 
scaun. 

— Acum o oră a fost aici... pe urmă a plecat. A fost la 
Barbă Albă. 

— Dar Barbă Albă nu mi-a spus mie nimic, tăcu fata, 
tăcând apoi, îngândurată. 

De la dânsul auzise deci Barbă Albă toate minciunile 
despre Tigru. Vorbise, aşa dar, cu Larry Boyton. 

— Sparchi în timp ce te plimbi cu flaşneta, fii cu ochii 
asupra Tigrului. Billy, ţie nu am nevoie să-ţi spun ce trebuie 
să faci. Lizzi, tu cunoşti drumul care duce la pivnițe. Trebuie 
să fii mereu pe urmele Tigrului şi să-l acoperi la caz de 
nevoie. Vreţi să mă ajutaţi? 

Ea aproape că nici nu auzi răspunsul lor. 

— Acum duceţi-vă şi puneţi-vă pe treabă! 

Cei trei se îndreptară spre uşă. Numai Billy mai şovăi 
oleacă. 

— Îţi place, nu? întrebă el. 

Ea îşi fixă privirile în ochii cinstiţi ei inteligenţi ai 
băiatului. 

— Da, Billy, pentru că s-a luptat atât de cinstit. 

— Eşti sigură că nu e spion? 

— Nu cred să fie. 

— Ascultă, Mary, făcu băiatul, aplecându-se spre urechea 
ei; Bagă de seamă şi tu, asupra ta, în timp ce noi îl vom 
supraveghea pe el! 

— De ce, Billy? 

— Băieți ca dânsul sunt uneori foarte primejdioşi pentru 
fete ca tine, Mary. 

În ochii lui sclipi ceva vesel şi băiatul porni şontâc. 


În timp ce el întorcea capul, rânjind, spre fată, un om 
cobori repede de la etaj. Băiatul fu cât pe ce să fie 
răsturnat, noroc însă că avu vreme să se opintească în 
piciorul cel sănătos. 

— Mă, bătrâne! strigă el după omul grăbit. Ce eşti tren că 
ai dreptul să dai peste oameni? 

— Nu te aprinde aşa, mititelule, răspunse cel vizat. Ţine 
un franc şi du-te de ia o bere! 

— Du-te la dracu cu banii d-tale! răspunse Billy şi după 
ce-i arunca omului gologanul în obraz, începu să coboare 
scara. Nu-mi trebuie bani de la copoi!... 

— Cu pungaşul acesta, spuse detectivul supărat, o s-o 
sfârşesc urât, odată. Am pus de mult ochii pe el. 

Omul intră în birou, îşi scoase pălăria de pe cap, îşi 
orândui puţin freza, înfipse, iar, ceva mai adânc, pălăria pe 
creştet şi luă loc pe un scaun în faţa Maryei. 

— Bună ziua, făcu fata, rece. 

— Pusă ţeava. Azi? 

— Nu-mi plac discuţiile cu d-ta. 

— Asta din cauza pungaşului aceluia, poate? Nu-ţi mai 
face griji de pomană. Dă-mi răgaz două luni şi ai să vezi 
cum ţi-l conduc la răcoare, pentru, cel puţin, cinci ani! Nu- 
mi plac deloc ochii lui. 

— Asta voiam să-ţi spun şi eu. Dacă o să te mai agăţi de 
băiat... voi avea grijă să mă ocup mai mult de persoana d- 
tale. 

Asta nu era o simplă ameninţare, deoarece mulţi, foarte 
mulţi poliţişti secreţi plecaseră din Tangle, să-şi facă 
meseria în ţinuturi mai... ridicate. 

— Să lăsăm asta, Mary, spuse el, ceva mai prietenos. Mă 
ştii doar. Eu nu jupoi oamenii. 

Ea ridică din umeri. 

— Îmi pare, totuşi bine c-ai venit, răspunse ea, ridicându- 
se şi deschizând uşa: Lefty, spune-i lui Tiny Mac să vie 
încoa! Şi acum, Wagner, ce cauţi pe aici? 

— Am auzit noi ceva. Ce e cu frăţiorul acela nou? Tigrul, 


mi se pare. 

— Locuieşte sus, la camera nr. 42. N-ai decât să te duci 
la dânsul. 

— Mary, sunt sau nu sunt prietenul tău? Doar n-ai fi 
împotriva mea? L-a măcinat pe Larry? 

— Aşa e. 

— Ei vezi? Dacă nu vrei să vorbeşti, îl facem noi pe el să 
vorbească. Şi mai e ceva pentru care am venit aici. Mary, ai 
auzit că «Pavian» e iar pe aici? 

Fata căzu, înmărmurită pe un scaun, de parcă i s-ar fi dat 
cu un ciocan în cap. 

Ochii lui străluceau, triumfători, în timp ce trimitea nori 
de fum spre tavan. 

— Doamne Dumnezeule! făcu ea, deodată, ascunzându- 
şi faţa în mâini. _ 

Asta îl mişca pe Wagner. Işi puse coatele pe genunchi, îşi 
afundă bărbia în mâini şi încercă să străpungă cu privirea, 
degetele care ascundeau obrazul fetei. 

— Nu te enerva. Mary! Nu te enerva aşa! Vreau să fiu 
sincer cu tine! Până acum... încă nu l-am văzut. 

Ea îşi ridica capul, repede. 

— Atunci nu eşti sigur? 

— Ba, da. O ştim sigur. În ultimele trei săptămâni, s-au 
întâmplat trei lucruri la care negreşit trebuie sa fi luat parte 
şi Pavian. Mai întâi casa de fier Wilts & Co. 

— Păi Gandil a fost acolo. Pe el l-aţi arestat, doar. 

— Asta a fost o păcăleală, Mary, rânji Wagner, o 
păcăleală. Stai să-ţi spun ceva. Inainte ca să fie săpunită, 
casa de fier, a fost mişcată de la perete. 

Buzele fetei se înălbiră cu totul. 

— Mary, numai un singur om ar fi putut face asta. Un 
singur om a putut mişca din loc casa de fier. Casa asta 
cântăreşte 928 pfunzi. Mai cunoşti vreun om, afară de 
Pavian, care să-o fi putut mişca din loc? 

— Poate c-au fost doi oameni. 

— N-au fost doi, dar să lăsăm asta. Dacă mai vrei şi alte 


dovezi, poftim. Cineva s-a strecurat în depozitul de mărfuri 
al lui Van Suydam şi a şters-o cu 40 de blănuri sub braţ. 

— Şi ce e cu asta? La preturile de astăzi, nu e numai 
Pavian acela care socoteşte că furtul blănurilor este mai 
rentabil. 

— E drept. Nu e el... singurul. Dar, detectivul rânji iar, 
triumfător, cine, afară de Pavian, ar cuteza să plece cu 
prada de la etajul al 19-lea al unui bloc? 

— Astea sunt singurele dovezi pe care le ai? 

— Nu, mai e ceva. Ferestrele erau zăvorite, zăbrelite... şi 
totuşi pasărea a putut s-o şteargă cu prada. Te întreb 
atunci pe tine... a fost, sau n-a fost Pavian acela care a 
făptuit spargerea asta? Se zvoneşte că e prin Tangle. 
Nimeni nu l-a văzut, dar toată lumea vorbeşte de el. N-ai 
auzit nimic? 

Ea îl privi, îngândurată şi încuviinţă. 

— Am auzit. Dar nu e adevărat, Wagner. Nu poate fi 
adevărat. 

— Mary, te înţeleg foarte bine. Sunt singurul din toată 
poliţia, care cunoaşte legăturile dintre tine şi Pavian. 

— Nu cumva m-ai spionat? întrebă ea. 

El clătină din cap. 

— Cum poţi să te gândeşti la aşa ceva, Mary? Dacă aş fi 
făcut asta, crezi că mai veneam pe aici să stau de vorbă cu 
tine? Am doi copii şi nu sunt asigurat. Nu, sunt mult mai 
cinstit decât crezi, Mary. 

Ea încuviinţă şi-şi frecă fruntea, ca şi cum ar fi vrut să 
alunge gândurile care o turburau. 

— Ascultă, acum. Pavian nu-ţi este folositor... ŞI 
Dumnezeu ştie cui îi este. Pentru noi, oamenii, poliţiei, el 
personifică iadul... şi tot aşa aş putea spune că şi pentru 
locuitorii din Tangle e la fel. Trebuie negreşit să ne scăpăm 
de el. Că doar nu vei fi vrând să mă faci să cred că ţi-ar 
plăcea să lucrezi pentru el. 

Nimic nu sclipi în ochii ei. Se părea că nici nu-l auzise. Şi 
Wagner continuă, mai înflăcărat, încă: 


— Mai devreme sau mai târziu, el va veni la tine. Un 
semn, doar, atunci... şi noi vom fi aici. Şi încă ceva, Mary... 
Dacă punem laba pe el, e rost de răsplată. Fă aşa ca eu să 
fiu acela care-l arestează şi ai 25% din recompensă. 

Ea se ridică binişor de pe scaun Şi ochii îi prinseră iar 
viaţă. Şi Wagner se ridică, înfrigurat. 

— Pot să-ţi dau asta înscris. Facem juma-juma, Mary. 

— Wagner, aşa arăt eu? Arăt a fi o denunţătoare? Crezi 
că l-aş putea vinde pe Pavian? 

— E vorba de propriul tău interes. 

— Ştiu... dar nu mă interesează. 

El deveni grosolan. N 

— Şi de unde ştiu că nu eşti înţeleasă cu el? Iinţelegi? De 
două ori, urma lui ne-a adus până la Chuck şi Luck! 

Ea se cutremură de groază. Întrucât vorbele lui n-o 
convinseseră, Wagner încerca s-o facă altfel. 

— Se poate, în definitiv, să n-ai nici o legătură cu el 
Mary... dar ce spui tu... poate că la urma urmei Omul cu 
Barba Albă ştie ceva? Poate că prin ajutorul lui, ar cădea 
Pavian în cursă? 

— Wagner, făcu fata, aspru, îţi dau o povaţă. Dacă-l bagi 
şi pe Barbă Albă în ciorba asta... o să ai de-a face cu mine. 
Ai înţeles? Barbă Albă e nevinovat ca un copil. E un înger... 
şi nu vreau să-l amesteci în treburile d-tale! 

— Bine, bine, făcu Wagner, îndesându-şi pălăria pe cap 
îndreptându-se spre uşă. Să ştii, însă că într-o bună zi, vă 
vom conduce, pe tine şi pe Pavian... în bucătăria diavolului. 
Vei vedea! 

În aceiaşi clipă se deschise uşa şi în cameră pătrunse un 
omuleţ. Când cei doi bărbaţi se priviră ochi în ochi, amândoi 
făcură o mişcare de mare surpriză. 

— Hai, fiţi cuminte Tiny şi Wagner. Tocmai de aceia l-am 
chemat pe Tiny aici, ca să te vadă, Wagner, lămuri fata. 

— Dar eu îl cunosc foarte bine. Nu-i aşa, Mac? râse 
detectivul, rece. 

Tiny Mac îşi arătă dinţii, dar nu grăi nimic. Fierbea de 


ciudă, nu alta. 

— Wagner, l-am chemat pe Tiny sus, pentru că voiam să 
ştiu ceva. Şi-a găsit de lucru la MacGee & Co. şi tu i-ai 
încurcat socotelile. De ce? 

— Pentru că nu e bun de nimic. Am pus de mult ochii pe 
el. 

— Mare prost eşti, Mac îşi dă toată osteneala să devie un 
om, de treabă, dar cum va izbuti el, oare, daca toată ziulica 
eşti pe urmele lui punându-i bețe în roate şi ameninţându-l, 
iar, cu iadul? Wagner, când ai pus laba pe el, ţi s-a urcat 
salariul. Nu e destul? Ce mai vrei acum? 

— Să-ţi spun eu ce, bombăni Tiny. Îl voi face să pască 
iarba verde... ţi-o făgăduiesc! 

— Nu-ţi mai da osteneala să mă înfricoşezi, stârpitură! 

— Linişte! porunci Mary, Wagner, ţi-am spus că Mac nu 
mai vrea să facă nici o prostie. Nu vrei să-l laşi odată în 
pace? Dacă nu, pun tot Tangle pe spinarea ta! Şi cu asta 
basta. La revedere. Adică nu... vreau să vă daţi mâna! 

— Cine ţi-a băgat asta în cap? 

— Mă priveşte. Mac, nu mai fă o mutră de parcă ai 
înghiţit otravă! 

— Ei bine, fie! spuse detectivul. Dă laba! Dacă Mary 
intervine pentru tine, nu mai am ce spune. 

Mac întinse mâna anevoie şi după ce-i atinse degetele, 
detectivul ridică din umeri şi părăsi camera. 

— Blestematul! 

— l-ai dat mâna, Mac. Pricepi? S-a sfârşit acum... şi dacă 
nu te porţi cumsecade de-acum înainte... cu mine o să ai de 
furcă. 


CAP. XIV 
PIAZA REA 


Când Mary ieşi din birou, primul client asupra căruia îi 
căzu ochii, fu aşa zisul „Piaza Rea”. Ceea cei spusese 
Wagner, o enervase şi o înspăimântase, dar văzând pe 
„Piaza Rea” uită toate celelalte griji şi necazuri. _ 

Omul acesta avea o reputaţie foarte ciudată în Tangle. In 
vârstă de vreo 50 de ani, avea în totdeauna în jurul gatului 
o batistă neagră, de mătase, aşa cum se mai poartă încă în 
Vestul Sălbatec... Sau poate nici acolo numai există aşa 
ceva. 

Prea putini ştiau unde şi din ce trăia. Nu vorbea cu 
nimeni şi nimeni nu-i vorbea. Când apărea undeva discuţiile 
încetau subit, iar când cineva îl privea pentru prima oară, 
se simţea înfiorat de ceva ciudat. 

Aşa dar, pe această piază rea o văzu Mary mai întâi. 
Prezenţa lui prevestea necazuri. Chiar aşa trebuia să fie, 
deoarece, în loc să audă murmurul obişnuit al vocilor 
clienţilor la urechile ei ajunse răsunetul unui tărăboi şi în loc 
să vadă mutrele cunoscute ale prietenilor ei, văzu numai 
cinstite fete străine. Toţi păreau c-aşteaptă începerea 
vreunui match oarecare. 

Mary observă că mai toţi clienţii se aşezaseră astfel, 
încât să fie cât mai aproape de ieşire. Mai toţi îşi aleseseră 
mesele de la perete, astfel că mijlocul era complet gol. Din 
când în când, oamenii îşi întrerupeau discuţiile, pentru a 
arunca o privire într-o direcţie bine determinată. Şi toate 
privirile se îndreptau asupra Tigrului. 

El se plimba prin local de colo până colo, aşa cum 
obişnuia Larry, făcându-se că nu bagă de seamă că mai 
toate privirile erau aţintite asupra lui. Pe toţi îi privea cu o 
mină batjocoritoare Şi amuzată, tot odată, fără a arăta 
intenţia că vrea să se amestece în convorbirile lor. Lângă el 
se afla Sandford; care văzând-o intrând, se sculă în picioare 
venindu-i în întâmpinare. 


Ea citi ceva în privirile lui, deoarece i se alătură îndată. 

— Bere, comandă Sandford, dar rogu-te bagă şi un pic de 
sirop. 

Fata se grăbi să-l servească dânsa, în timp ce servitorul, 
privind şăgalnic, şopti pe sub mustață: 

— S-a întâmplat ceva? Pe aici e atmosferă grea. Vor să-i 
dea Tigrului la cap. Nu ştiu însă cine. 

Ea îl privi fix. 

— Spune-i să se urce în camera lui... dar repede. N-am 
nevoie acum de el, aici. 

Celălalt clătină, însă, din cap. 

— Zice că are treabă. 

— Trimite-l aici. 

— Nu pot. Ar băga de seamă banda. 

După ce servitorul se amestecă iar în mulţime, ea îşi făcu 
de lucru îndărătul tejghelei, apoi îl strigă pe Tigru. 

Vocea ei domină gălăgia, se făcu o clipă tăcere, apoi 
câţiva chicotiră, în timp ce toţi ochii se îndreptară spre 
dânsa. 

Situaţia dură doar o clipă deoarece Tigrul ridicându-se 
spre a se duce la şefa lui, convorbirile întrerupte îşi reluară 
mersul. El se opri în faţa ei şi puse mâna pe tejghea. 

— Nu aşa, îi şopti ea, nu sta cu spatele la ei. 

El se supuse, ascultător şi se întoarse astfel ca să aibă 
clienţii sub ochi. 

— Ce înseamnă asta, Tigrule? Te-am angajat ca să te 
fâţăi tot timpul pe aici? la mai dă o raită şi prin cămăruţele 
din dos. S-ar putea făptui o crimă acolo şi tu habar n-ai. 

De la un grup din apropiere, pe care-l servea Sandy, 
chelnerul, un om se desprinse, apropiindu-se de ei. El 
prinse ultimele cuvinte ale fetei şi se înapoie la masa 
prietenilor săi. 

— Asta n-a auzit ce-ar fi dorit, râse Mary Dover. Tigrule, 
de abia mâine începe serviciul tău. 

— De ce? 

— Astăzi e prea primejdios pentru tine. 


— Asta nu se poate. 

În timp ce vorbea, ochii lui scăpărau scântei. 

— Nu mă înţelegi, făcu ea, cu înfrigurare. Ştiu ca nu-ți 
lipseşte curajul, dar cu ăştia nu poate avea loc o luptă 
dreaptă. Aici nu e vorba numai de pumni. Ai vreo armă de 
foc? 

— Nu. 

— Ascultă; se află în local patru oameni, care în 
amintirea pumnilor dăruiţi azi, îţi vor cădea iar pe cap. Iți 
vor căuta pricină şi până să-ţi dai seama bine, te vei 
pomeni cu un cuţit între umeri, sau cu vreo găurice rotundă 
în piele. Nimeni nu va fi spânzurat din cauza asta, deoarece 
toţi vor jura că au fost în legitimă apărare, că ai ameninţat 
lumea cu un pistol şi câte şi mai câte! Douăzeci de inşi vor 
fi gata să jure astfel. Pricepi? 

El se întoarse iar cu spatele spre clienţi. 

— Mary, te pricep foarte bine. 

— Atunci şterge-o repede din sală. Du-te sus! 

El nu se urni din loc. Din ochi îi ţâşni un râs vesel care se 
prelungi până la buze. 

— Ce ai spune de mine dacă m-aş duce? 

— Că eşti un om înţelegător. 

— Atunci rămân. 

— Ţi-ai pierdut capul? 

— Rămân, pentru că nu-mi convine să crezi despre mine 
că sunt un fricos. Şi... pentru că-mi place să rămân. 

— Atunci te dau pur şi simplu afară! 

— De ce? 

N-am putea spune ce gând o fulgera pe dânsa atunci, dar 
ştim sigur că i se făcu, deodată, frică pentru el. 

— Doar nu vrei ca de două ori pe zi să-mi răstorni localul 
cu susu-n jos? 

— Mary, văd că nu mă pricepi. Pe mine mă amuză asta! 


CAP. XV . 
O LECŢIE USTURĂTOARE 


Când el îi întoarse spatele, liniştit, ducându-se la local 
său, fata înţelese că băiatul n-o minţise Şi că lui îi plăcea 
într-adevăr primejdia. 

Mary se gândi c-ar fi trebuit să aibă cu Jack o explicaţie, 
deoarece el poate nu ştia că mai toţi cavalerii pistolului din 
City, erau tot atât de temuţi ca şi acei desperado din vest, 
care trăgeau două focuri deodată. 

Când Mary se uită mai bine prin sală, văzu vreo duzină 
de inşi a căror reputaţie era tot atât de neagră ca şi 
noaptea, mai toţi buni prieteni de-ai lui Larry. 

Primul ei gând fu să alerge afară şi să-l anunţe telefonic 
pe Wagner să vie cu vreo câţiva oameni de-ai lui, pentru a 
preveni scandalul... dar şi dădu seama că împuşcăturile vor 
începe de îndată ce ea va părăsi localul. 

Că în sală plutea o primejdie amenințătoare, era faptul că 
Bert Hagen şi Gonzales, stăteau pe la mese, sorbindu-şi 
liniştiţi băutura. Ca prin farmec, apăreau de sub masă, fel 
de fel de sticle, care se goleau pe dată. Şi când Bert Hagen 
făcea asta, lucrul era semnificativ. Nu, nu... Nu putea părăsi 
localul. Scandalul s-ar fi dezlănţuit atunci în mod sigur. Privi 
spre Tigru. 

Acesta îşi trăsese scaunul mai la perete - ce profil frumos 
avea, cu tâmplele lui încărunţite! - şi bătea tactul muzicii, 
cu piciorul, foarte bine dispus. 

Ţinuta lui sigură, liniştită, fu pentru ea hotărâtoare. 
Pentru dânsul, în caz că avea de gând să rămână în Tangle, 
aceasta nu va fi prima lui seară de primejdie. Şi apoi, ea nu 
va putea sta totdeauna cu ochii spre dânsul. De aceia ea se 
gândi că e mai bine să se sprijine de speteaza scaunului, ca 
la teatru, lăsându-i lui grija de a-şi apăra pielea. 

Dar chiar gândul acesta făcu să i se oprească răsuflarea. 
Cum să se lupte el, cu mâinile lui de domnişoară, împotriva 
armelor de foc? Mai privi odată în spre Piază Rea, oftă 


îndurerată şi aşteptă liniştită desfăşurarea evenimentelor. 

Intre timp, Sandford, se dezlipi de tejghea şi se duse spre 
Tigru, ocupând un scaun în apropierea lui. 

— Ştiu toate, acum, şopti el, în timp ce-şi făceau o ţigară. 
Tipul acela cu faţa lunguiaţă, Bert Hagen, trebuie să rezolve 
chestia. 

— Acela de colo care bea cu omul cu faşa arămie? 

— Da. Ala e Gonzales. Gonzales e acela care trebuie să 
provoace cearta, iar Hagen îi va pune punct. 

— Nu zău... ai aflat asta? 

— Da, de la diferite persoane. Am prins de aici o vorbă, 
de colo alta, de dincoace o privire şi am înţeles toată 
mişcarea Peste vreo două minute începe? 

— Bine, mai pot aştepta două minute!... 

— Doamne, Sir!... 

Deodată mâna tânărului căzu pe umărul servitorului 
acesta simţi cum degetele lui Jack îi pătrund, adânc, în 
carne. Lui Sandford i se păru că se află la mii şi mii de mile 
departe de Chuck şi Luck undeva, în jungla africană, unde 
urmăriseră lei şi elefanţi. Aceiași expresie, ca atunci, o 
vedea el acum pe chipul băiatului. 

— Voi rămâne până la urmă! 

— Încă un cuvânt! 

— Ce? 

— Luaţi revolverul meu. 

— Sandford, dacă am vreo armă, nu mai răspund de 
mine. 

Deodată se auziră ţipete ascuţite. 

— Incepe dansul! suspină Sandford. 

Gonzales sărise în picioare şi aplecat peste masă, îşi 
îndesa pumnul sub nasul lui Bert Hagen. 

Intr-o clipă, Jack fu lângă el. 

— Linişte, vă rog! 

Urmă o tăcere adâncă. Ca prin farmec, toată lumea 
dispăru din jurul celor trei, aşa că până la perete, locul se 
curăţase de oameni în spatele lui Jack. 


— Du-te la dracu, aruncă Gonzales peste umăr şi se 
întoarse iar spre Hagen, care nici nu se mişcase măcar de 
pe scaun. Ţi-o mai spun odată, câine blestemat şi mâna-i 
căzu greoaie peste faţa celuilalt. Un zgomot răsunător şi 
urmele roşii ale degetelor lui Gonzales îşi făcură loc pe 
pielea albă a lui Hagen. 

Cu un strigăt nearticulat, Jack se repezi spre ei, dar 
Gonzales îl aştepta de-acum. In mână îi scânteia un 
revolver. Gonzales rânji batjocoritor. 

— Tu şterge-o de aici, mutră blestemată... altfel îţi 
înroşesc nasul. 

Mâna-i tremura, ţinând pistolul, dar Jack ştia că acesta 
nu-şi va greşi ţinta în caz de adică. 

Focul acela, care se trezise în el atunci când Boynton îl 
aruncase la pământ, luci iar în vinele sale şi tânărul nu văzu 
decât gâtul de taur al lui Gonzales. Şi gâtul avea un grozav 
vino-ncoace. A 

— Mie nu mi-e teamă de jucăria aceea, Gonzales. lţi mai 
dau o şansă. 

Vocea lui suna straşnic de ciudat, în timp ce sângele îi 
vâjâia la tâmple. 

— Lasă arma jos. ` 

li se păru că ceva se sparge în Gonzales. Intr-adevăr, 
omului începuse să-i fie frică, căci faţa îi devenise 
pământie. Teamă, da, teamă era... Şi Jack deveni tot atât 
de sălbatec ca şi lupul care simte mirosul sângelui. 

— Aruncă arma pe masă, Gonzales. Repede! 

Şi spre uimirea tuturor, arma căzu pe masă, iar spaniolul 
îşi duse mâna la frunte, spre a-şi şterge năduşeala 
îmbelşugată de pe ea. 

— Afară! răcni Tigrul. 

Gonzales mai şovăi un moment, apoi începu să dea 
îndărăt, pas, cu pas, privindu-l pe Jack în ochi, până ce 
ajunse în pragul uşii. Când fu acolo, se întoarse repede, 
scoase un strigăt şi dispăru în noapte. 

Jack aruncă o privire asupra asistenţei, toţi erau plini de 


sudoare. Îndărătul tejghelei se afla Mary, mereu liniştită, 
dar cu buzele albe. De frică sau uimire? 

Hagen se sculase de la masă, aruncând scaunul cât colo. 

O mână băgase în sân. Jack ştia foarte bine ce înseamnă 
asta. Işi dădea seama că şi aici joacă o carte mare, 
deoarece Hagen avea un temperament cu totul diferit de 
acela al lui Gonzales. Acesta va lupta, chiar dacă i se va 
porunci să părăsească localul. 

Totul se petrecuse atât de repede, încât urmele degetele 
lui Gonzales, pe obrazul lui Hagen, nu dispăruseră încă. Cu 
mişcare, Jack aruncă de pe masă revolverul lui Gonzales. 
Apoi, foarte liniştit, întoarse primejdiei spatele şi se 
îndreptă spre scaunul său. 


CAP. XVI 
PRIMEJDIA 


În local continua să fie linişte. Lumea aştepta înfrigurată. 
Hagen avea o asemenea reputaţie în Tangle, încât atunci 
când trecea strada, lumea întorcea capul după dânsul. Şi ce 
voia să spună asta, numai locuitorii din Tangle ştiau. 

Desigur că lui Bert i-ar fi făcut mare plăcere ca străinul 
să facă vreo mişcare suspectă, deoarece asta i-ar fi 
îngăduit să pună mâna pe revolver... lucru ce l-ar fi dus, cu 
siguranţă, la izbândă. 

Hagen îşi da seama că toată reputaţia lui era în joc; de 
aceia se îndreptă foarte liniştit spre locul unde se afla Tigrul 
şi se opri drept în faţa lui. Capetele le erau la aceiași 
înălţime, deşi Jack şedea. 

— Tigrule, tot nu înţeleg ce s-a întâmplat. 

Jack privi în ochii celuilalt şi citi şi teamă şi hotărâre în ei. 
Nici el nu înţelesese cum, dar simţi admiraţie şi simpatie 
pentru acest om. 

— Hagen, n-are nici o importanţă ce-a fost, pentru că, 
socotesc, că eşti un om cumsecade. 

Cu o mişcare repede, prietenoasă, Jack întinse celuilalt 
mâna şi Hagen o strânse, cu înfrigurare. 

— Cât pe ce era să fac o prostie, aşa am fost îmbrobodit. 
Dar dacă vor să te mai calce pe bătătură, dă-mi mie de 
veste. Eu ţin la tine. Asta voiam să-ţi spun. 

Apoi Hagen, după ce aruncă o privire asupra asistenţei 
care privea scena, înmărmurită, părăsi localul cu un râs 
ironic pe buze. După dânsul plecă şi Piaza rea şi numai 
după ce uşa se închise şi în urma acestuia, întoarse Jack 
privirea spre Mary. Faţa acesteia era împurpurată. li făcu un 
semn uşor din cap şi părăsi sala, îndreptându-se spre birou. 
Când el pătrunse acolo, după dânsa, fata încuia uşa, 
alipindu-se de ea. 

— Tigrule, astă seară ai scăpat uşor, spuse ea veselă. De- 
acum înainte nimeni nu va mai îndrăzni să-ţi spună o vorbă. 


Ea-l privi, cu admiraţie, de sus până jos, apoi chicoti 
veselă. Deodată se apropie de el şi-i strânse mâinile cu 
putere, aşa cum numai un bărbat ar fi putut-o face. 

— Tigrule, ai fost admirabil! Admirabil! Ai vrea să-mi 
trădezi un secret? 

— Dacă e cu putinţă!... 

— Cum ai făcut ca Gonzales să arunce arma? Cum ai 
izbutit asta numai cu vorba? 

— Când i-am spus să pună arma jos - nădăjduiesc că mă 
vei pricepe - doream din tot sufletul să n-o facă. 

— Cum s-ar spune, voiai să tragă? 

— Simţeam nu ştiu ce sălbatec în mine - aveam poftă să- 
| strâng niţeluş de beregată. 

Fata asculta cu răsuflarea strânsă. 

— Pricep. Gonzales a citit ceva pe faţa ta - şi eu am 
început să observ asta. 

Ea se dădu puţin înapoi şi-l privi cu alţi ochi. 

— Tigrule, ce e cu tine? Ce ai tu mai deosebit decât 
ceilalţi oameni? 

El scutură din cap şi amândoi râseră. 

— Stai jos! 

El se supuse şi ea se aşeză pe marginea mesei, privindu-l 
cu o sinceritate de copil. 

— Cred că ştiu. 

— Da. 

— Îţi pierzi stăpânirea şi pentru scurta vreme devii un 
tigru adevărat. 

— Se poate să ai dreptate. 

Ea-şi puse un picior peste celălalt şi-şi sprijini coatele în 
genunchi. 

— Vreau să vorbesc cu tine deschis. 

— Mă rog. 

— Tigrule, cine eşti? 

— Portarul de la Chuck şi Luck. 

— Asta nu e un răspuns deschis, râse ea. De unde vii? Ce 
cauţi aci? Din ce lume faci parte? 


— Din aceia din Tangle. 

— Nu e adevărat, Tigrule. Aparţii tot atât de puţin nouă, 
cum albul nu e negru. 

— De ce nu? 

— Pentru că n-ai nimic negru în tine. Toţi ceilalţi au ceva 
suspect în ochi. Tu eşti cu totul altfel. 

Ea se opri o clipă şi după ce-i aruncă o privire 
pătrunzătoare, continuă: 

— Eşti atât de deosebit, Tigrule, încât numai faptul de a 
mă afla singură aici, cu tine, mă tulbură. Nu, nu aparţii 
cercurilor noastre. De ce ţii să rămâi aici? 

— Vrei să-ţi spun adevărul? 

— Fireşte. 

— Azi dimineaţă, am văzut, în stradă, cum ştii să 
stăpâneşti gloata. Din clipa când te-am zărit, am ştiut că 
trebuie să aflu mai multe despre tine. 

— Asta nu pot înţelege, făcu ea încruntând din 
sprâncene. Mă vezi în fugă şi apoi te hotărăşti să rămâi aici! 
Cu motive de astea nu vei face nimic în faţa Tribunalului, 
Tigrule. Mai vezi de alţii... 

— Şi totuşi aşa e. De aceia am venit la Chuck şi Luck şi 
când te-am revăzut, am ştiut că am avut dreptate. 

Ea clătină, neîncrezătoare, din cap. 

— Am avut dreptate... pentru că, îţi mărturisesc sincer, 
mă simt foarte fericit să stau acum de vorba cu d-ta, aşa... 
ca de la om la om. 

— Hm! mormăi Mary, gânditoare. 

II privi larg, cercetătoare, dar ochii lui o priveau atât de 
deschis şi liniştiţi, încât ea încuviinţă. 

— Şi eu am avut aceeaşi impresie. Cum ai putea lămuri 
dorinţa asta.. 

— Aş avea şi o mie de motive. Mai întâi, eşti foarte 
frumoasa. 

— Tigrule, nu cumva ai de gând să-mi faci o declaraţie de 
dragoste. 

— Nici gând. Spuneam, doar, adevărul, aşa... ca de la om 


la om. 

Ea râse, bine dispusă. 

— Ei... şi mai departe? 

— N-are nici un rost să mai vorbim de alte amănunte. 

— Ce fel de amănunte? 

— Mâinile. 

Ea se uită cercetătoare, la mâinile ei, pe care le consulta 
gânditoare. 

— Dar afară de mâini şi ochi, Mary, mai sunt o 
sumedenie de alte motive. 

Ea se uită la el, visătoare. 

— Pe celelalte, ţi le-aş putea lamuri foarte greu. Mai întâi, 
felul acesta de a stăpâni mulţimea. Apoi chipul cum m-ai 
cercetat atunci când mi-ai dat ciorba... şi apoi modul cum 
mă priveai atunci când mă luptam cu Boynton. Dar ceea ce 
e în lăuntrul d-tale, asta n-o pot spune. Şi tocmai ca să 
studiez asta, am venit aici. 

Ea se uită la el într-un aşa chip, încât inima începu să-i 
bată cu putere. 

— Cred că nici n-aş fi trebuit să te las să-mi spui toate 
astea. 

— De ce? 

— Pentru că... e primejdios. 

El clătină din cap. 

— Ba da, e primejdios. Dar, spune-mi, Tigrule, ce gând 
ai? 

— Să te iau de aici. 

— Să mă iei de aici? 

— Da, pentru ca să te pot studia mai bine, făcu băiatul, 
luând mâna fetei. 

Ea făcu o mişcare, ca şi cum ar fi voit să şi-o retragă şi el 
o întrebă atunci repede: 

— Ţi-e frică de mine? 

— Nu mi-e frică de nimeni pe lume, răspunse fata 
mândra, lăsând ca tânărul să-i reţină mâna, dar vădit 
neliniştită. În ochii ei treceau sclipiri ciudate şi umbre. 


— Pleacă acum. 

— Spuneai, doar, că nu ţi-e frică. Atunci? 

— II ştii, doar, pe acel tigru care se trezeşte, uneori, în 
tine. 

— Ei? 

— Aşa ceva e uneori şi în mine. Uneori simt aici ceva, 
care parcă mă îndeamnă să cânt, să urlu... 

Ea lunecă jos de pe masă şi-l apucă de mâini. Umbra îi 
dispăru din ochi, care acum străluceau feeric. 

— Tigrule, tigrule, tigrule! şopti ea. 

Afară începu să cânte o flaşnetă, dar lui Jack i se păru că 
e o simfonie, un cântec de heruvimi. Atingerea mâinilor ei îl 
făceau atât de fericit. Se apropie de ea... fata îşi trase capul 
îndărăt... se apropie iar... buzele ei se întredeschiseră 
uşor... din ce în ce mai aproape de el... şi deodată privind în 
ochii ei frumoşi, descoperi în ei frumuseţile lumii, 
personificate de femeia asta minunată... descoperi că 
fiecare părticică din ea e muzică... muzică divină... În clipa 
aceasta, flaşneta amuţi. 

— Tigrule, strigă fata. 

Groaza ce o citi în ochii ei, îl făcu să vrea s-o ţină mai 
strâns în braţe, dar ea i se strecură, zglobie. 

— Ştiam că e primejdie, şopti ea. Pleacă! 

De două trei ori, simţi că „tigrul” se trezeşte în dânsul, 
dar după ce aruncă o privire ciudată asupra fetei, ieşi din 
birou, trăgând uşa, încetinel, după dânsul. 


CAP. XVII 
PREVENIRE 


În camera lui îl găsi pe Sandford, împachetând cu 
înfrigurare. Faţa servitorului era absolut pământie. 

— Ah... dvs. sunteţi, Sir, suspină acesta uşurat. 

— Dar cine credeai, oare? Dar ce înseamnă bagajele 
astea, Sandford? 

— Sir, e timpul s-o ştergem. 

Jack se apropie de servitor, îl apucă de piept şi 
întorcându-i capul spre lumină, văzu ochii înfricoşaţi ai 
omului său de încredere. 

— Ai dat în mintea copiilor, omule? Ce s-a întâmplat? 

— Ceva care ne împiedică să mai rămânem aici. 

— Nu mai spune! 

— O primejdie grozavă, Sir! 

— Hm! S-a întâmplat ceva? lar a apărut vreun Larry 
Boynton pe scenă? Sau vreun Gonzales şi Hagen? 

— Gonzales? Hagen? repetă servitorul, negăsindu-şi 
locul. 

Stăpânul său se aşeză, liniştit, pe un scaun şi-şi aprinse o 
ţigară, studiind trăsăturile feţei lui Sandford, prin fumul ce 
se ridică la tavan. 

— Devine foarte interesant. Ei, vorbeşte. 

Dar Sandford aruncă o privire foarte înfricoşată spre 
întunericul de afară, apoi se uită gânditor, la uşă. Se 
apropie apoi de fereastră şi trase draperiile, după care se 
uită cu atenţie în colţişoarele mai întunecoase ale 
apartamentului, care neavând decât un singur bec, nu 
lumina peste tot cu aceiași intensitate. In cele din urmă se 
opri drept în faţa lui Jack Lodge pentru a-i şopti: 

— Pavian e aici! 

— la nu mai vorbi aşa, omule, căci bagi spaima în mine. 
Şi apoi cine e acest Pavian? Stai jos şi mai fumează o 
ţigară... ca să ce mai linişteşti puţin. 

Sandford luă o ţigară cu degete atât de nervoase, încât 


de abia o putu ţine. Înainte de a o aprinde se auzi un 
zgomot uşor, pe care Jack nici nu-l auzi, dar care pe 
Sandford îl făcu să sară în sus. După ce-şi aprinse ţigara, 
trase câteva fumuri, fără să răsufle. Ţigara se făcuse mică 
de tot, atunci când el îşi trase scaunul mai aproape de 
acela al stăpânului. 

— Un diavol... aşa e acest Pavian! 

— Şi ce legătură are cu noi? 

— Ela trimis pe Gonzales şi Hagen. 

— Aşa? Vasăzică el conduce banda? 

— Da. Din bandă face parte şi Boynton. De aceia a venit 
şi Pavian încoace. 

— Crezi că puşlamaua are ceva împotriva mea? 

— Nu ştiu. Nimeni nu ştie ce zace în creierul acestei 
satane. Se ştie doar că de trei ori nu glumeşte! De două ori, 
n-a izbutit cu d-voastră, dar a treia oară e limpede că va 
sfârşi. 

— Şi de unde şti că el trage sforile? 

— După ce ai părăsit sala, Hagen s-a înapoiat. Neavându- 
vă, s-a apropiat de mine, mi-a pus fel de fel de întrebări ca 
să se convingă că într-adevăr vă sunt prieten, apoi mi-a 
spus că aduce ordinul lui Pavian, prin care vi se pune în 
vedere că până mâine dimineaţa să dispărem din Tangle. 

— Aşa? Straşnice noutăţi îmi mai dai! 

Sandford părea mai fără viaţă, mai bătrân ca de obicei. 

— Sir, aveţi încredere în mine! 

— Păi am, Sandford, chiar foarte multă, dar văd că acest 
Pavian te obsedează. 

— Duceţi-vă la poliţie şi întrebaţi ce se ştie acolo despre 
Pavian. Nu vă încredeţi cuvintelor mele, duceţi-vă acolo şi 
veţi afla că toată poliţia urmăreşte de ani de zile acest 
diavol, fără să izbutească să pună mâna pe el. Acum câteva 
săptămâni poliţia fusese cât pe ce să pună mâna pe el... 
dar n-a reuşit. De trei săptămâni nu s-a mai aflat nimic 
despre dânsul. S-a topit... s-a dizolvat. Şi nimeni habar n- 
are de el. 


— Ce specialitate are? 

— Furturile, în general. 

— Îi place variaţia? 

— Da... Spargeri... falşificări... crime... 

Ultimul cuvânt de abia ce-l mai rosti. Jack se uită supărat 
la el. 

— Sandford, frica ta mă îmbătrâneşte. 

— Nu mai ştiu ce e cu mine... aş vrea să părăsim Tangle 
cât mai repede. 

— Cum aşa, Sandford? 

Sandford se uită, foarte necăjit, la stăpânul său. 

— Sir, lăsaţi-mă să vă povestesc ceva despre dânsul. 

— Poftim! 

— Vă reamintiţi cum l-aţi cunoscut acum vreo şase ani pe 
detectivul Wentworth, Sir? _ 

— Se spunea că orice urmă îl aduce la ţintă. Imi 
amintesc, chiar, că-mi doream să am şi eu aşa noroc când 
voi fi pe urma vreunei fiare. 

— Avea reputaţia, într-adevăr, că prinde toţi criminalii pe 
care îi urmăreşte. Asta acum şase ani. Acum s-a dus cu 
reputaţia asta. 

— De ce? 

— Acum vreo patru ani, Pavian plecă spre Anglia şi Mr. 
Wentworth se puse în urmărirea lui. Detectivul trebui sa 
străbată Scoţia, Franţa, Egiptul, pentru ca, în cele din urmă, 
să se întoarcă la New-York cu buzele umflate. Acesta fu 
primul său insucces. 

— Cum s-ar spune, acest Pavian e un borfaş 
internaţional? 

— Toată lumea îi serveşte de scenă. 

— Bine, continuă cu povestea ta despre Wentworth. Nu- 
mi pot închipui cum de n-a reuşit el să pună mâna pe 
Pavian. Cuvântul insucces nu se găseşte în vocabularul lui. 

— Dar nici în acela al lui Pavian nu există. Aşa precum v- 
am spus, Wentworth s-a înapoiat la Londra. Peste două zile, 
se comise o spargere acasă la dânsul. Locuinţa nu-i fu 


ruinată, dar toate lucrurile de valoare se topiră! 

— Extraordinar, Sandford! Casa lui Wentworth era atât 
de straşnic păzită, încât mă mir cum a putut fi spartă. El în 
persoană mi-a arătat tot mecanismul trucurilor sale. 

— Pentru orice bandit ar fi fost un lucru imposibil această 
spargere... nu însă şi pentru Pavian. Şi el fu acela care 
sparse casa. Inima lui Wentworth fu zdrobită din cauza 
asta. Chemă într-ajutor pe toţi colegii lui, se organiză o 
adevărată vânătoare şi trei luni dură expediţia după urmele 
lui Pavian. Într-o bună seară, Wentworth da o masă pentru 
câţiva cunoscuţi, dar înainte ca serata să se sfârşească, 
buzunarele mosafirilor fură, toate, golite. 

— Ah! Pavian o fi ucis pe vreunul din servitori. 

— Nici gând... In seara aceia făcea şi el parte din ei. 

— Măi drace! 

Chipul lui Sandford se mai lumină, atunci când văzu că 
cuvintele lui găsesc răsunet. 

— Şi ce-a făcut Wentworth? 

— Cel mai inteligent lucru ce putea să facă! 

— Şi anume? întrebă Jack, aplecându-se spre servitor, 
deoarece povestea îl amuza peste măsură de mult. 

— A încetat urmărirea. 

— Drace! făcu Jack, ştergându-şi fruntea. 

— Trebuie să vă gândiţi, Sir, că Mr. Wentworth era un om 
foarte curajos. 

Jack încruntă din sprincene. 

— D-voastră, Sir, sunteţi aici cu totul la dispoziţia lui 
Pavian. Aici, e acasă la el. Cunoaşte fiecare colţişor din 
Tangle. Nu există om pe aici, care să nu-l asculte, din cauza 
fricii ce o inspiră. 

Jack se sculă în picioare şi începu să se plimbe de colo 
până colo prin cameră. 

— O ruşine, poate că nu, făcu el, gânditor. Dar cu cât îmi 
vorbeşti mai mult, Sandford, cu atâta ţin mai mult să dau 
ochii cu acest Pavian, ca să văd ce fel de om e. 

Servitorul deveni de o paloare cadaverică. 


— Acest diavol încarnat mă interesează teribil, Sandford. 

— Aţi nimerit cuvântul cel mai potrivit, Sir. 

— Ei vezi? De aceea ţin să-mi măsor puterile cu el. 

Şi vesel, băiatul aruncă capul pe spate. Se simţea din 
nou ca tigrul din junglă. 

Foarte îngândurat, Jack se apropie de cămin. Fără să-şi 
dea seama puse mâna pe vătraiul greu de fier, ce se afla 
acolo şi începu să se plimbe cu el prin cameră, de parcă era 
un bastonaş. 

— Afară de asta, dragă Sandford, s-a întâmplat azi ceva 
care mă împiedică să părăsesc Tangle. 

Sandford crezu că-şi pierde răsuflarea la aceste cuvinte, 
în timp ce Jack sprijini vătraiul de perete. 

— Puteţi să-mi spuneţi, Sir, ce credeţi prin asta? 

— Nu pot. Dar şi fără asta, aş fi rămas aici ca să dau ochii 
cu Pavian. 

Şi mai înainte ca servitorul să-i poată răspunde ceva, 
Jack văzu ochii acestuia deschizându-se peste măsură, 
aţintindu-se asupra cuiva ce apăruse, desigur, în spatele 
său. 


CAP. XVIII 
TIGRUL E INCOLŢIT 


jack se întoarse cu iuţeala fulgerului, simțind ca 
primejdia vine de la spate şi în întunericul în care se afla 
pragul uşii, zări o mutră respingătoare. Părea o fantomă. 
Mutra râse, întunecată. 

— Straşnică hotărâre, spuse fantoma cu o voce adânca, 
dar uite-ţi dorinţa îndeplinită. 

Sângele lui Jack începu să fiarbă şi el simţi ciudata 
dorinţă de a se afla cât mai departe de camera aceasta. 

Râsul lui Pavian se prefăcu într-un rânjet. 

— Nu prea se vede să-ţi pară bine, făcu el şi Jack prinse 
un uşor accent străin. 

Fantoma aruncă o privire spre Sandford şi Jack descoperi 
că profilul vizitatorului seamănă grozav cu statuia lui 
Tutmosis al treilea al Egiptului, sau cu aceia a lui Amenofis. 
Același râs brutal, aceiaşi ochi apropiaţi, același râs 
misterios. In general, capul lui Pavian, era parcă tăiat în 
granit. 

Era imposibil de ghicit dacă acest om era tânăr sau 
bătrân. Jack nu descoperi nici o asemănare între bandit şi 
bestia după care fusese poreclit. (Pavian-maimuţă). Pe faţa 
lui nu se citea nici o expresie, omenească sau de fiară. 

Sub privirea sa, Sandford se încovoie ca un sclav sub bici. 

— Pe tine te-am mai văzut, îmi pari foarte cunoscut. M-ai 
uitat, Vaudrain? 

Sandford se cutremură atunci când auzi acest nume, dar 
când văzu că umbra întinde o mână spre el, se ridică 
anevoie de pe scaun, ca şi cum ar fi fost tras de o putere 
nevăzută şi se apropie de uşă cu paşi siliţi de automat. O 
mare uimire se zugrăvi pe faţa lui Jack. Ar fi vrut să strige 
după servitor, dar nu putu să-şi dezlipească buzele. 

Mâna lui Sandford se întinse şi dispăru în laba uriaşă a lui 
Pavian. 

Jack îl privi pe străin cu ochii săi cercetători şi liniştiţi. 


— Sandford, dacă te deranjează, întoarce-i spatele. 

Sandford nu auzi această povaţă, deoarece privirea nu i 
se dezlipea de pe omul de lângă uşă. 

— lar d-ta, continuă Tigrul mai departe, ia loc pe scaunul 
acesta. Cred c-o să-ţi suporte greutatea. 

Rânjetul de pe chipul lui Pavian se stinse; aruncă o 
privire! supărată, dar apoi râse iar. Se părea că aşa e 
obiceiul lui să facă, atunci când era supărat. 

— Îmi pare bine să constat că nu eşti un fricos ca 
prietenul d-tale, dar n-am venit să-ţi fac o vizită de plăcere. 

— Bine, încuviinţă Jack. 

— Am auzit convorbirea d-tale cu Vaudrain şi am intrat 
înăuntru... pentru a pune punctul pe i. Te va interesa, 
poate, să afli că tot ce ţi-a spus el, e adevărat. Până mâine 
dimineaţa, trebuie să dispari din Tangle. 

— Asta e foarte interesant... dar, din păcate, cu 
neputinţă. 

— Şi în ce priveşte fata... 

Jack se înfioră. 

— Cine eşti, d-ta? Diavolul? 

— În ce priveşte fata, continuă netulburat Pavian, al cărui 
rânjet se mări... pe fată trebuie s-o uiţi. E sortită altcuiva. 

— Vointa ei e liberă. 

— Deloc, voinţa ei atârnă de mine. 

— Ho, omule. Mergi prea departe. 

— Şi dorinţa ei e să nu te mai vadă niciodată. 

— Mă îndoiesc. 

— Întreab-o, atunci. 

Pe fruntea lui Jack apărură picături mari de apă. 

— Ei... mergi sau rămâi? 

Jack avea impresia că e un copil care se luptă împotriva 
unui om mare. Simţământul acesta îl înlemni. Simţi că 
braţele şi mâinile îi sunt amorţite. 

— Îţi dau răgaz zece minute ca sa te hotărăşti, făcu 
Pavian rece. 

De necaz, Jack văzu roşu înaintea ochilor. 


— Înainte de a te duce dracului... nu plec de aici! 

— Aşadar, decis? Nu, mă îndoiesc. Peste o oră mă 
înapoiez, ca să-mi dai răspunsul definitiv. Între timp, bunul 
meu prieten Vaudrain îţi va da şi alte motive pentru ce e 
mai bine să-mi asculţi sfatul. Afara de asta ţin să-ţi mai arăt 
ceva, asupra căruia să reflectezi, până ce mă voi înapoia. 

Spunând aceste cuvinte, ridică vătraiul cel greu, de fier, 
pe care Jack îl sprijinise de perete, haina omului se umflă cu 
putere - luând forma muşchilor - faţa-i deveni şi mai de 
fiară şi dinţii-i scrâşniră. Şi vătraiul începu, din ce în ce, să 
se îndoaie sub apăsarea acelei puteri supranaturale. Cele 
două extremităţi se apropiară şi fierul pârâi. 

— Asta să te stimuleze la o hotărâre cuminte. 

El aruncă fierul la picioarele lui Jack şi mai înainte ca 
sunetul căderii să înceteze, Pavian dispăruse, fără zgomot. 

Tânărul ridică fierul de jos şi opintindu-şi muşchii, încercă 
să readucă fierul la poziţia lui primitivă. Dar vătraiul rămase 
teapăn. Lodge se întoarse spre Sandford şi se uită foarte 
serios la el. 

Acesta făcu o mutră de copil care fusese tocmai pedepsit 
şi care nu se simţea încă sigur. Se uită spre stăpânul său, 
ca o fiară încolţită. 

— Ce v-am spus? şopti el. 

Jack aruncă vătraiul în cămin. La zgomotul făcut, 
Sandford sări în sus de spaimă, dar Jack ridică nepăsător 
din umeri. 

— Jocul merită osteneală, Sandford. De aceia... de abia 
ţin să rămânem. 

Dar Sandford păru că nici nu-l aude. Sta înlemnit pe 
scaun, gata să sară la cel mai mic semnal, în timp ce ochii 
lui cercetau, camera, de la un colţ la altul, al ei. 

— Rămânem, repetă Jack neîndurător, dar ochii săi 
dovedeau adânca milă ce i-o inspirase servitorul, pe care-l 
supraveghea neîncetat. 

De nenumărate ori îl văzuse pe acest om în primejdie, 
dar niciodată nu arătase spaima de acum. Se părea că 


toată spaima din junglă, a fiarelor ce se târăsc şi merg pe 
pământ, toate spaimele văzduhului şi subsolului, îşi daseră 
refugiu în această cameră. Faţa îi îngălbenise, iar buzele 
erau absolut albe. Mâna pe care Pavian i-o strânsese, îl mai 
durea, încă. 

Deodată ochii săi căzură asupra unui sertar deschis. Se 
aruncă înfrigurat, spre el, caută ceva cu mare nervozitate, 
găsi, aruncă obiectul pe pat şi prăbuşindu-se pe un scaun, 
îşi ascunse faţa în mâini. 


CAP. XIX 
SPAIMA 


Conduita lui Sandford dovedea, mai mult decât orice, 
respectul de care Pavian se bucura în Tangle. Sandford, 
care de atâtea ori scăpase de la moarte datorită siguranţei 
mâinii sale, a privirilor sale vultureşti şi a armei ce-a avea, 
Ştia, totuşi, că acum, orice apărare va fi zadarnică. Jack se 
apropie de servitorul său şi-i puse mâna pe umăr. 

— Sandford, spuse el cu vocea liniştită, dar cu faţa alba 
ca varul. Sandford, cred car fi mai bine să pleci. 

Jack urmări cu mare curiozitate pe trăsăturile feţei 
servitorului său, lupta lăuntrică ce avea loc în acesta. 

— Vreau să rămân, dar... 

— Ştiu că vrei, Sandford. Ştiu asta. Şi nici n-ar fi nevoie 
să te duci. Eşti, doar, hipnotizat! Asta-i. Pe vremuri, când 
eram copil de şcoală, eu eram căpetenia băieţilor. Dar, într- 
o bună zi, veni altul, mai puţin înalt, decât mine, mai puţin 
vânjos decât mine şi eu fui aruncat într-un colţ. Privirea lui, 
impunea şi de aceia îl ascultau copiii orbeşte. La fel se 
petrece acum şi cu tine, Sandford. Omul acesta e strigoiul 
tău! _ 

Sandford nu voia, însă, să se lase consolat. Incepu să 
râdă, dar apoi se opri, pentru a arăta în spre cămin. 

— Un strigoi? întrebă el. 

Pe stăpânul său îl trecu un fior rece. 

— AŞ pune rămăşag, că deşi vă era teamă de copilul cu 
ochii pătrunzători, totuşi într-o bună zi i-aţi pus mâna în 
piept. 

Jack râse, foarte bine dispus. 

— Şi ce mai luptă dreaptă a fost. Drăcuşorul acela se 
pricepea la box, deoarece, de câte ori mă apropiam de el, 
îmi pocnea câte-o directă cu stânga. Bine arătai eu după 
aceia. Timp de zece zile nu mă putui mişca pe o parte. 

Incepu chiar să râdă cu hohote, amintindu-și de păţania 
asta. 


— Dar acum e cu totul altceva, Sandford. Nu trebuie să-ţi 
fie ruşine. La tine e vorba de hipnoză, îţi spun eu! 

— Ba e frică, răspunse Sandford, amar. E frică, o simt eu 
bine... Dvs. n-aţi cunoscut niciodată aşa sentiment. V-am 
observat adeseori înfruntând leii şi de multe ori voiam să 
daţi înapoi, ca să arătaţi că sunteţi un om ca toţi ceilalţi. 
Dar niciodată nu mi-aţi făcut pe plac. 

— Şi vrei să ştii de ce? 

— Ei? 

— Pentru că de fiecare dată eram speriat de moarte. 
După ce izbândeam, mi-era ruşine de sentimentul acela. 
Întotdeauna mi-era teama să nu observi tu... că mi-e frică. 
Dar odată criza trecută, frica-mi dispărea. 

Sandford se uită la el, într-o mută admirativ. 

— Şi vreme de atâţia ani n-am putut observa eu nimic, 
suspină el, amărât. 

— Am fost tot atât de tainic... ca şi al doilea nume ce-l ai. 

— Vaudrain, da! Vreţi să vă povestesc totul? 

Ridică privirea spre stăpânul său, dar acesta clătină din 
cap. 

— Nu mă interesează. Numele nu te poate schimba în 
ochii mei. Am fost de multe ori în foc cu tine, prietene şi 
ştiu ce fel de om eşti. Vaudrain? Sandford? Ei şi? Acum du- 
te acasă ş uită casa asta nenorocită! 

Servitorul se uită la el cu ochii săi credincioşi, se uită apoi 
şi la cămin, acolo unde sa afla vătraiul şi ridicându-se de pe 
scaun, se îndreptă spre pat, începând să-şi împacheteze 
lucrurile. Jack se aşeză pe un scaun şi îşi aprinse o ţigară, 
cu faţa la geam, pentru ca celălalt să nu-i vadă mâhnirea 
ce-o trădau trăsăturile sale. Pentru dânsul asta însemna ca 
o dezertare de la datorie, ca o dezertare din fata 
vrăjmaşului. Se simţea singur şi părăsit în clipa cea mai 
critică. Când îşi întoarse capul, Sandford sta cu 
geamantanul în mână, privind, îngândurat, spre duşumele. 

— Adio. Peste câteva zile, o să mă vezi iar. 

Sandford ridică capul, buzele i se desfăcură - dar nu se 


auzi nici un sunet şi se îndreptă spre uşă. Lupta lăuntrică a 
servitorului se păru că nu încetase, deoarece, afară, de trei 
ori încercă să pună mâna, iar, pe clanţă, dar în cele din 
urmă se răzgândi şi cobori scara. 

Jack întoarse scaunul, ca peretele să-i fie în faţă, apoi 
aşteptă în linişte. Peste o oră Pavian trebuia să vină să ia 
răspunsul. Ceva îi spunea lui că va avea loc o luptă, o luptă 
numai cu pumnii, nu şi cu armele... Privi îngândurat spre 
vătrai, întoarse ochii spre perete şi apoi privi iar vătraiul... 

Era atât de adâncit în această aşteptare, încât nici nu 
auzi ceasornicul bătând în camera de alături. In cele din 
urmă auzi un mare tărăboi în stradă. 

Cu tot întunericul, străzile din Tangle erau într-o mare 
însufleţire. Auzi vocile ţipătoare ale copiilor, murmurul 
discuţiei bărbaţilor şi urletele femeilor bete. Prohibiţia era 
cunoscută şi în Tangle, dar nimeni n-avea vreme de ea. 

De jos, îi veni un miros de mâncare. De ceapă prăjită, de 
friptură. Peste tot, oamenii, îndeletnicindu-se cu ocupațiile 
lor, habar n-aveau de cele ce se vor întâmpla, peste putină 
vreme, în camera aceasta de la Chuck şi Luck. Deodată, 
auzi paşi uşori. 

O sudoare rece îi apăru pe frunte. Paşii deveniră din ce în 
ce mai apropiaţi... se opriră în faţa uşii sale... auzi un suflu 
greu, afară... uşa se deschise binişor... şi Sandford apăru în 
prag. 

Arăta ca unul ce se sculase tocmai din pat, după o lungă 
bolire. Mersul îi era nesigur şi părea foarte îmbătrânit. Işi 
puse geamantanul într-un colt, îşi aruncă pălăria cât colo şi 
rămase lângă pat. 

Jack îl privi în tăcere, apoi, în cele din urmă, se sculă de 
jos. Merse spre el şi îi întinse mâna. Degetele reci ale lui 
Sandford o strânseră nervos. 

— Înţeleg, făcu Jack, dar celălalt nu rosti o vorbă. 

Reîntoarcerea lui Sandford, deşi acesta nu-i putea ajuta 
prea mult în lupta ce trebuia s-o aibă cu Pavian, avea o 
mare valoare morală pentru el. Nu mai era singur. Ridică, 


foarte liniştit, jaluzelele şi privi îngândurat, hărmălaia de pe 
strada. 

Se uită la ceas. Mai avea vreo 40 de minute. Tare i-ar fi 
plăcut ca Pavian să se întoarcă mai repede. Deodată, i se 
năzări ca bine ar fi să mai stea de vorbă şi cu Mary Dover, 
să se convingă dacă într-adevăr fata voia ca el să 
părăsească Tangle. 

— Mă întorc peste câteva minute, Sandford. Stai aici. 

— Singur? întrebă celălalt, roşind. Prea bine, Sir. 

Şi cu paşi uşori, Jack părăsi camera, îndreptându-se spre 
odaia lui Mary Dover. Când puse mâna pe clanţă, se gândi 
ce întrebări va trebui să-i pună, mai întâi, dar auzi vocea 
dulce a fetei răspunzând aceleia a unui bărbat şi atunci 
minţile i se tulburară. 

Vocea bărbătească îi era foarte cunoscută. Privi în jurul 
lui. Nimic. Nici un suflet. Fără să mai stea mult pe gânduri, 
se îndreptă, repede, spre scara de incendiu, care, trecea pe 
lângă fereastra camerei lui Mary. 


CAP. XX 
TAINA 


Era o seară de primăvară, foarte plăcută. Străduţa era 
liniştita, acum. Peste drum, sub razele unei lanterne, se afla 
un chinez cu coadă, care trăgea dintr-o lulea. 

Linişte şi pace. Aerul parfumat al serii îi mângâia obrajii. 
Zefirul adiind, îndepărtă draperiile ferestrei Şi astfel Jack 
văzu... Văzu camera şi în mijlocul ei pe Mary şi Pavian. Fata 
stătea cu spatele spre Jack şi acesta îi văzu mâinile ce se 
frângeau, la spate, înfrigurate, în timp ce vocea ei dulce-i 
încânta urechea. 

Acum înţelese Jack de ce îşi merită Pavian porecla. Avea 
mâini lungi, de gorilă, iar atunci când rânjea, aşa cum făcea 
acum, semăna grozav cu o maimuţă. Arăta acum ca un 
animal cu care nu trebuie să te lupţi cu pumnii ci care 
trebuie ucis, prin orice mijloc, fără cruţare. 

Ce spunea Mary, nu prea putea el auzi, deoarece fata 
vorbea încet, dar ce răspundea Pavian, se auzea lămurit. 

Ea mişcă puţin capul şi Jack îi văzu ochii. Semănau 
grozav cu aceia ai lui Sandford. Tot atât de mari şi speriaţi, 
înspăimântați chiar. Jack măsură depărtarea ce-l despărţea 
de fereastră. Din doi paşi putea fi la geam şi apoi un pas ÎI 
despărţea doar, de beregata banditului. Dar asta trebuia s- 
o facă numai în caz de primejdie pentru fată. 

— Da, eşti aici. 

— Îţi pare bine că mă vezi, nu? 

Un fior o cutremură pe fata şi băiatul înţelese la ce caznă 
o spunea gorila. lar îi veni pofta să se năpustească în 
cameră, dar se răzgândi, trăgând cu urechea putea afla 
multe. 

— Vino-ncoa! Nu mai face aşa mutră plouată. Vino-ncoa! 
N-auzi? 

Ea se mai apropie puţin, dar făcu aşa, ca masa să se afle 
între ei doi. 

— Şezi! 


Ea se supuse, ascultătoare. 

— Ce, sunt un strigoi? Fă o mutră vesela, ce dracu'! 

Ea schiţă un mic surâs, dar iar deveni serioasă. 

Gorila făcu un pas ca şi cum ar fi vrut să se apropie de ea 
Şi fata încercă să se ridice. 

— Stai cuminte! 

Ea rămase pe loc şi el se aşeză pe marginea mesei, 
încrucişându-şi braţele. 

— Cine e omul acesta? 

— De cine vorbeşti? 

— Nu te mai preface! Ştii la cine mă refer. | se spune 
Tigrul pe aici. 

— Nu ştiu cine e. 

— Cine l-a adus aici? 

— El singur. 

Pavian clătină capul, râzând tăcut, apoi îşi aţinti iar 
privirile asupra fetei. 

— Minti. Tu l-ai adus aici. 

— Nu. 

— Ce caută aici? 

— E în locul lui Larry. 

— Şi ce-ţi veni să-l dai pe Larry afară? 

O lucire energică sclipi în ochii ei. 

— Nu te priveşte. 

— Răspunde-mi, Larry e prietenul meu? Acest fapt era un 
motiv să-l menţii pe Boynton în serviciu. El e prietenul meu 
şi Tigrul nu. Mai ai nevoie şi de alte motive? 

Mary se frământă neliniştită pe scaun. Namila rânji iar 
fioros. 

— Tigrul mi-e prieten, făcu ea, în cele din urmă. 

Pavian începu să râdă, pentru a se opri imediat. 

— La dracu’, ce mă priveşte asta pe mine? Ce mă 
priveşte pe mine? Ce e între voi amândoi? 

Deodată Pavian se aplecă spre Mary, ca şi cum un gând 
subit i-ar fi străfulgerat prin cap. 

— Ce ai cu Tigrul? 


— Nimic. 

Laba păroasă a gorilei ridică capul fetei, pentru a o privi 
mai bine în ochi. Tigrul o văzu cutremurându-se. De pe 
buzele lui Pavian ţâşni un râs neîndurător: 

— Hai, spune odată. 

Buzele ei se mişcară, dar nici un sunet n-ajunse până la 
urechile Tigrului. 

— Mai tare, tună Pavian, dacă vei minţi ceva mai tare, 
poate că te voi crede. 

Deodată, ea-l lovi peste mână. Ochii îi străluceau ca nişte 
diamante. 

— E prietenul meu. Auzi? Asta e ce voiai să ştii? E 
prietenul meu... şi Slavă Domnului pentru asta! 

— Draci şi Dumnezei! cârâi Pavian, stăpânindu-se cu 
mare greutate şi încrucişându-şi iar braţele pe piept. 
Prietenul tău? 

Ea tăcu. Avea o mână peste piept, deoarece inima-i 
bătea năvalnic. 

Lui Pavian îi trecu un alt gând prin cap, deoarece iar se 
plecă spre fată. 

— De când îl cunoşti? 

— De vreo zece ore. 

Tigrul nu putea înţelege fata de loc. Odată ce-i era teamă 
de şarpele acela, de ce nu chema pe cineva într-ajutor? 
Strigatul ei ar fi alarmat jumătate din Tangle şi oricât era 
omul de al dracului, praf l-ar fi făcut prietenii ei. N-avea 
nevoie decât să ridice, doar, un deget şi toată puterea lui 
Pavian se ducea. Şi în loc să facă asta, fata clănţănea din 
dinţi. 

— De zece ore. Şi v-aţi şi împrietenit? Ce-ai văzut la el? 

— E cinstit şi are o privire sinceră, deschisă. 

— Şi din cauza asta? 

— Da. Pentru că nu e la fel ca ceilalţi. 

Privirile întunecate ale lui Pavian n-o lăsau de loc. 

— ii minte ce ţi-am spus când am plecat pentru ultima 
oară. Ţi-am cerut să vii cu mine. 


Inima Tigrului încetă să bată. 

— Tu n-ai vrut însă. 

Inima Tigrului bătea acum să se spargă. 

— Nu. 

— Ai spus că nu vrei, pentru că ţii să rămâi cinstită. Dar, 
aveai alt motiv. Priveşte-mă drept în ochi. Aveai un alt 
motiv. Voiai să mă vezi plecat - ca să fii împreună cu acest 
Tigru. Nu? 

Mâinile lui parca voiau să se repeadă asupra gâtului fetei. 

— Astăzi l-am văzut pentru prima oară. Pot să jur! 

— Jură! 

Ea ridică mâna. 

— Lasă asta! făcu el, lovind cu pumnul în masă. Când îl 
aud pe cineva jurându-se, mă cutremur. 

Tigrul începea să se neliniştească. Cu ce drept îi 
interzicea omul acesta să facă ce doreşte? 

— Aici, în Tangle, toată lumea mi-e prietenă şi nimeni n- 
au avut să-ţi spun un cuvânt. 

Ea încuviinţă. 

— Cu Tigrul e însă altceva. Asta nu-mi place. 

— Şi ce vrei să fac? 

— l-am spus să plece. 

— Ce? 

— L-am rugat chiar. 

Ea clătină din cap. 

— De când ai început tu să te rogi? Aşa ai făcut şi ca 
Knacker Bobby? Şi pe el l-ai rugat întâi? De ce nu l-ai scos şi 
pe Tigru de urechi, afară? 

— Şi mă rog, de ce nu? răspunse el, cu vocea înăbuşit de 
ciudă. 

— Pentru că nu-ţi va prea merge cu el! 

— Aşa? O să vezi tu. Va fi afară înainte de a se lumina de 
ziuă. 

Ea sări în sus, apucându-l de braţ. 

— Ce ai de gând? 

— Nu-ţi poţi închipui? rânji colosul. 


Ea făcu un pas înapoi şi-şi apăsă pieptul cu mâinile. 

— Dacă-l atingi cu un singur deget, doar, nu ţi-o voi ierta 
niciodată. 

Pavian se uită la dânsa, foarte uimit. 

— Văd că ai moştenit ceva de la bătrânul. O scânteie, 
doar... dar îmi place. Va trebui să faci ce vreau eu. Dă-mi 
cheia camerei tale. 

— Ca sa mă încui în timp ce tu... nu, nu! 

— Lasă vorba! Nu mai mârâi! Draci şi Dumnezei! Dă-mi 
cheia! 

Mâna lui Pavian o apucă brutal de umăr. 

— Ce-ţi veni? 

Tigrul văzu cum mâinile ei îl apucă pe Pavian de umeri, 
apoi degetele i se închiseră pe ceafa lui de taur. 

— E doar prietenul meu. A fost cinstit şi sincer cu mine. 
În amintirea vremurilor de altă dată... 

Tigrului i se făcu negru înaintea ochilor, iar urechile-i 
refuzară să mai audă ceva. Aşa dar, era adevărat. Ea 
aparținuse deci acestui om - acestui Pavian. Trăise cu el! 

— Când mă gândesc, uneori Mary, că ti-ar putea fi mai 
mult decât prieten... 

Şi Tigrul văzu cum Pavian cu o mână îi îndepărtează 
mănuţele de la gât, în timp ce cu cealaltă scotocea 
buzunarul rochiei. 

— Te încui pentru mai multă siguranţă, dar dacă urli şi 
desfunzi mahalaua... îl ucid. Ai auzit? 

— Te rog, o secundă încă... 

— Tacă-ţi gura... 

Şi o aruncă atât de brutal, încolo, încât fata căzu peste 
masă. Mary nu făcu nici o mişcare pentru a se ridica, ci 
rămase aşa, cu faţa în mâini, în timp ce părul ei negru îi 
acoperi umerii ca o mantie. 

Pavian o privea atât de batjocoritor, încât Jack simţi că 
iar se trezeşte „Tigrul” în el. Izbuti să se stăpânească cu 
mare greutate, ca să nu sară pe fereastră. 

— Ea îi aparţine lui, îl sfârtecă un gând... şi eu n-am nici 


un drept! Doamne! N-am nici un drept! 

Se îndreptă spre camera lui, cu paşi mecanici şi nici nu 
băgă de seamă când ajunse acolo. Văzându-l, Sandford sări 
în sus. 

— L-aţi văzut! strigă servitorul. 

— Pe cine? 

— Pe Pavian! Citesc asta pe faţa dvs. 

Cu privirile rătăcite, Jack îşi duse mâna la frunte, spre a-şi 
şterge năduşeala. 

— Ai despachetat lucrurile, Sandford? 

— Da, Sir. 

— Împachetează-le iar. Plecăm. 

O flacără vie luci în ochii servitorului, care ridică braţele 
spre cer. 

— Slavă Domnului! 

— Slavă Diavolului... căci numai el şi-a băgat coada aici! 


CAP. XXI 
BEŢIE 


Trecură multe minute, dar Mary Dover nu făcu nici o 
mişcare. Auzi doar cum uşa se deschide, pământul dudui 
sub paşii cuiva şi cineva se opri lângă dânsa. 

— Am fost în camera lui. 

Ea îşi acoperi ochii, pentru ca noaptea să-i învăluie. 

— El nu era acolo, râse Pavian. Mi-a dovedit astfel că 
Tigrul nu e chiar atât de prost. A şters-o, înainte de a fi prea 
târziu. 

Cu un salt uşurel de pisică, fata sări în picioare, drept în 
faţa lui. 

— Minti! El n-a plecat! 

Pavian nu_ răspunse nimic, rânjetul îi era foarte 
semnificativ. li arătă uşa şi fata se repezi, bezmetică, pe 
scări. Paşii ei de abia ce atingeau pământul, dar nici 
picioarele lui Pavian, care o urma, nu făceau mai mult 
zgomot. Când ajunse la camera Tigrului, uriaşul se strecură, 
tăcut, după dânsa. Nici urmă de Tigru acolo şi sertarele 
goale vorbeau îndeajuns. 

Fata rămase fără suflare, în timp ce Pavian o examina 
întunecat. 

— Acum stai jos şi mai revino-ţi! 

Ea se opri, însă, de masă şi luă o tabachere goală, ce 
aparținuse Tigrului şi pe care Sandford, în graba lui, o 
uitase acolo. 

— Nu mai ai ce căuta aici, spuse ea. 

— Nu vreau... 

— Lasă-mă singură. 

El se cutremură de râs. 

— Cu răposatul? 

Fata scoase un țipăt sălbatec şi cu o mişcare vie, un 
cuţit, un stilet ascuţit ce strălucea ca o rază de soare, apăru 
în mâinile ei. Pumnalul era atât de ascuţit, încât numai cu o 
apăsare uşoară l-ai fi putut împlânta în carne, până-n 


plasele. 

— Afară! porunci ea. Afară... sau îl înfig în inima ta 
mârşavă. Afară! 

Ea făcu un pas înainte, cu mâna ridicată şi Pavian, al 
cărui râs se prefăcuse în rânjet, lunecă spre uşă. 

Când rămase singură, fata ascunse stiletul. Pe jos văzu 
un guler... la piciorul patului o cravată... toate astea 
dovedeau - fuga! Fiecare amănunt îi dovedi frica celor doi 
oameni... şi ea, o fată dotată cu un curaj neînfricat - ea nu 
putu înţelege asta. 

Invăţase să cunoască curajul hoţului şi sângele rece al 
ucigaşului şi acum parcă îşi închipuia spaima cu care Tigrul 
îl aşteptase pe Pavian, ştergându-şi din când în când 
fruntea încărcată de năduşeală. Îşi aminti, subit de 
Gonzales şi de spaima ce-i citise pe faţa lui, atunci. Tot aşa 
trebuie să fi arătat şi Tigrul în aşteptarea lui Pavian. 

Deodată ridică capul şi spuse cu convingere: 

— Va veni iar. Ştiu că va veni iar. 

Scoase o ţigară din tabachera de pe masă, se aşeză pe 
un scaun înaintea ferestrei şi începu să fumeze. 

Fumul se îngroşă din ce în ce şi rotogoalele îi arătară, 
subit, o scenă... un tărăboi teribil... o luptă, braţe ce se 
ridicau... oameni ce se tăvăleau la pământ... şi deasupra 
lor, un om... un singur om... 

Totul dispăru, apoi, pentru a face loc unei siluete. Tigrul 
ei! Scena se şterse iar, pentru a face loc unui obraz drag, 
ce se apleca spre dânsa, acolo, în biroul ei... 


Tigrul voia sa uite Tangle cât mai curând. De aceia luă un 
taximetru. Când deschise ochii, se afla în faţa casei 
părinteşti, iar toate ce-i se întâmplaseră peste zi, le socoti 
drept un vis. Peste o jumătate de oră, în patul lui, dormea 
atât de adânc, încât nici nu-l auzi pe Sandford cum intră în 
odaie, în vârful degetelor, pentru a deschide fereastra... 

Ajuns în camera lui, servitorul clătină din cap. El ştia, 
doar, ce greu poate un om să uite. 


Când Sandford se prezentă a doua zi de dimineaţă, 
stăpânul său arăta foarte proaspăt şi bine dispus. Şi prima 
poruncă ce o primi, fu aceia de a se duce în Tangle să 
cumpere o armă bună de vânătoare. Lucru ce ar fi trebuit 
făcut în ajun. 

Mânca în camera lui, deoarece voia să fie singur. 

O clipă gândurile lui zburară spre mânuţele dragi ale 
fetei, amintindu-şi de dragostea ce i-o declarase, dar 
gândul acesta îl goni repede din minte. lubise doar pe un 
altul, aparținuse altuia, aşa că, acum, nu simţea decât 
compătimire pentru dânsa. E drept, era mai frumoasă decât 
celelalte femei, dar trăia în mediul acela infect şi avea 
desigur deprinderi foarte rele. Nu, nu... Chestia asta nu-l 
mai interesa. 

După ce se îmbrăcă, se duse în camera lui. Femeia aceia 
înaltă, frumoasă, cu părul argintiu, i se păru lui Jack că eo 
sfântă. Slavă Domnului că are o mamă atât de minunată. D- 
na Lodge îi surprinse faţa radioasă şi-şi dădu seama că, în 
ziua aceea, cuvintele ei ar avea oarecare răsunet în inima 
fiului său. 

— Nu te mai interesează expediţia africană, Jack? 

— Ba da. Tocmai voiam să-l chem la telefon pe Darling, 
ca să punem chestia la punct. 

— In cazul acesta, te fac prizonierul meu pentru toată 
ziua, hotărî ea. Ai ceva împotrivă? 

El râse văzând-o atât de energică. 

— Până când? 

— Să spunem... până la miezul nopţii! 

— Dacă vrei să preiei conducerea ştii ce o să se 
întâmple? 

— Ce? 

— O să fiu nevoit, în cele din urmă, să mă logodesc! 

— Aşa groază ţi-e de asta? 

— Când un bărbat vrea să-şi orânduiască singur chestiile 
de inimă, umblă ca un somnambul. De aceia îţi las ţie, de- 
acum înainte, grija asta. Cel puţin sunt sigur c-o să faci 


astfel încât să nu-mi frâng gâtul. 
— Băiete, ce s-a întâmplat cu tine în ultimele 24 de ore? 
Parcă ai devenit un altul. 


CAP. XXII 
FLAȘNETA 


Aşa se făcu că în seara aceia, Jack se duse la serata 
oferită de d-na Thomas Hardy, în cinstea d-rei Sylvia Lester, 
care-şi făcea atunci intrarea în societate. D-na Hardy se 
bucură foarte mult de venirea lui Jack, deoarece sumedenie 
de invitaţi refuzaseră în ceasul al nouălea, aşa că Sylvia era 
în primejdie de a vedea prea puţini bărbaţi. Sylvia 
descindea dintr-o familie foarte onorabilă, dar fără tradiţie. 
Era foarte bogată, foarte drăguță, dar gâtul îi era atât de 
subţire, încât, la orice mişcare a capului, i se vedeau vinele. 
Şi când râdea, gura i se lărgea. Toate lucrurile astea erau 
cunoscute, mamei ei, care se gândi că fata numai aşa va 
avea succes, dacă-şi va face intrarea în lume cu mare 
tâămbălău. 

Dar tămbălăul fu cât pe ce să se ducă pe copcă, din 
cauza refuzurilor. Noroc că Jack salvă situaţia. Era atât de 
puţin văzut prin lume, încât prezenţa aproape că-i era 
dorită. D-na Hardy îl primi cu multă plăcere. 

La primul prilej, ea o luă pe Sylvia la o parte. 

— La masă, îl aşez pe Jack Lodge lângă tine. Îl cunoşti? 

— Nu, dar am auzit multe despre dânsul. 

— Trebuie să uiţi tot ce ai auzit. Nu te uita că pare atât 
de sălbatec, e bun ca o bucăţică de pâine caldă. Şi nu-i 
place să i se laude isprăvile. In nici un caz, nu-i vorbeşti 
despre expediţii vânătoreşti. 

— De ce? 

— Nu ştiu, răspunse d-na Hardy şi cum văzu doi oaspeţi 
cu care ţinea să stea de vorbă, adăugă repede: Dumnezeu 
a creat bărbaţii... nu eu! Şi dispăru în grabă. 

Mica Sylvia rămase puţin gânditoare. 

Masa decurse în linişte. O orchestră desfăta asistenţa cu 
şlagărele cel mai la modă. Peste tot, Jack nu vedea decât 
lumină, curăţenie şi bijuterii. Închise ochii, îşi aminti de 
Tangle şi când îi redeschise văzu că Sylvie Lester îl privea 


râzând. 

Toată lumea dansa, se amuza în fel şi chip şi aproape de 
miezul nopţii, d-na Hardy şi d-na Lodge se pomeniră faţă în 
faţă. 

— Spune-mi, te rog, ce e astăzi cu Jack? 

— Pentru că se amuză şi dansează? 

— la te uită numai la el... Ori e un comediant de rasă, ori, 
într-adevăr se amuză! 

— Comediant nu e în nici un caz! murmură d-na Lodge. 

— Nici n-are reputaţie de aşa ceva, confirmă gazda şi 
amândouă izbucniră în hohote de râs. 

— Lasă-l... o să se cuminţească cu timpul. 

Muzica încetă, lumea aplaudă vijelios, orchestra reluă 
bucata şi parchetul se umplu iar de perechi. Muzica îl făcu 
pe Jack foarte gânditor. li reamintea de o alta. Deodată, i se 
păru că aude o flaşnetă pe stradă. 

— Ce ai? îl întrebă Sylvia, care dansa cu el. 

— Nimic! Nimic! 

Dar el nu îndrăzni s-o privească în ochi. 

— Arăţi... foarte ciudat. 

El nu răspunse. Voia, din toată inima, ca muzica să 
înceteze o data. Ochii Silviei se aţintiră asupra lui. El îi 
surâse şi deodată i se păru că mâna ce se afla pe umărul 
lui, se schimba subit, se modela, devenea mai frumoasă... 
Mary Dover! 

— Scuzaţi! auzi la urechile lui vocea cuiva care-l călcase 
pe picior, dar el auzi. Gândul lui era departe... tocmai în 
Tangle. 

Deodată, la o piruetă, văzu faţa unui bărbat. Billy Phipps. 
Obrazul trandafiriu al acestuia, se schimbă subit, pielea îi 
deveni ca de pergament şi rânjetul ce-l schiţă deveni acela 
al lui Pavian. 

Închise ochii. Când îi redeschise, ceața se risipise... 
pentru o clipa, doar. Sylvia Lester îi spuse ceva, dar el nu-i 
auzi vocea, pentru că, în această clipă o altă voce îi 
stăpânea sufletul, Mary Dover! 


Dinspre stradă, auzi iar sunete de flaşnetă. Dar el era în 
stăpânirea diavolului, acum... al aceluiaşi diavol care 
schimbase faţa Sylviei, cu aceea a Maryei Dover! Şi apoi, 
fetele astea de aici, în nici un caz nu se puteau compara, în 
frumuseţe şi deşteptăciune, cu Mary a lui, cu Mary Dover! 

Se opri, brusc, într-un colţ al sălii. 

— D-ră, vă rog să mă iertaţi! Nu mă prea simt bine! 

— Să chem pe cineva? V-am văzut şi eu cum v-aţi 
schimbat la faţă, aşa... pe negândite... 

— Da, mi se pare... inima... 

— Groaznic! Să... 

— Nu, nu! Nu spuneţi nimănui. Voi pleca, neobservat, 
acasă! 

Mama lui şi d-na Hardy, se sculară, surprinse, în picioare, 
atunci când îl văzură venind. Scuze, regrete... şi peste puţin 
se aflau în stradă. In drum spre casă, mama îl apucă de 
braţ şi-i privi drept în ochi. 

— Jack, tu nu eşti bolnav. Ce e cu tine? 

— Da, mamă, nu sunt bolnav... dar sunt posedat de o 
idee fixă. 

— Ce anume? 

— Ceva groaznic, de care şi mie mi-e ruşine. Dar chiar în 
noaptea aceasta mă voi scutura de ideea asta fixă. 


CAP. XXIII 
COCOȘATA 


Întrucât Sandford avea obiceiul să nu se ducă la culcare 
până nu se înapoia stăpânul său, îl aşteptă şi în acea 
noapte... şi cum vremea era cam răcoroasă, un foc vesel 
pâlpâia în cămin. Lui Jack îi venea foarte greu să-i comunice 
servitorului hotărârea sa, de aceia, în timp ce-şi scotea 
mănuşile, privi cercetător spre Sandford. 

Acesta se plimba prin cameră, ocupat de a orândui totul. 
În cele din urmă, veni cu un pahar de lichior şi cu un măr. 
Auzind vocea lui Jack, se întoarse repede spre stăpânul său, 
dar când îi văzu ochii, aproape că înţelese situaţia. 

— Arătaţi ca şi cum aţi avea de gând să vă duceţi 
undeva, râse el, ceva cam neliniştit. 

— Tocmai, Sandford. Ai nimerit. Vreau să părăsesc casa. 

— Bine. Unde mergem? Luăm trenul? 

— Noaptea asta călătoresc singur. Şi trenul nu pleacă 
încotro mă duc eu. 

— Tangle! ţâşni din gura servitorului. 

— Da. Dă-mi hainele celelalte. Peste zece minute vreau 
să fiu pe drum. 

O spaimă mare se zugrăvi pe chipul credinciosului său 
servitor. 

— Îmi pare rău, Sir. Credeam că nu mai aveţi nevoie de 
aceste zdrenţe şi le-am ars. 

— Drace! _ 

— Dar poate că vreţi s-o lăsăm pe mâine? In cazul acesta 
aş putea face rost de alte haine, adăugă servitorul, 
îndreptându-se spre uşă. 

— Stai! îi porunci Jack. 

— Sir? 

— Sandford, adu hainele acelea încoa! 

Sandford începu să şovăie, apropiindu-se de jack. 

— Sir, pot să vă spun două vorbe? 

— Douăzeci. 


— Numele meu e Vaudrain. O ştiţi. Acum zece ani, 
numele acesta era foarte cunoscut în Tangle. Nici acum nu 
e uitat acolo şi nici eu n-am uitat Tangle. Sir aţi fost odată 
acolo şi aţi scăpat cu faţa curată. Dumnezeu ştie cum a 
făcut minunea asta. A doilea oară n-o să mai fie la fel. Sir, 
pe cuvântul meu de cinste, dacă vă înapoiaţi acolo, va fi 
vărsare de sânge. Cunosc foarte bine acest blestemat 
Tangle. 

— Ai terminat? 

— Da. 

— Atunci adu-mi hainele. 

Aruncă pardesiul cât colo, fracul urmă același drum şi 
Sandford se văzu nevoit să plece pentru a asculta porunca, 
aduse hainele din ajun, apoi dispăru, fără să spună o vorbă, 
în camera de alături. 

După ce Jack se îmbrăcă, bătu în uşa de alături. 

— Mâine dimineaţă, Sandford, spune-i te rog d-nei 
Lodge... 

— Ce, Sir? făcu Sandford apărând pe uşă, îmbrăcat şi el, 
gata de drum. Stăpânul său se uită cercetător la dânsul. 

— De la om la om, Sandford. Vreau să-ţi spun ceva. Eşti 
cea mai cumsecade fiinţă de pe pământ. 

Şi cum Sandford păru că se ruşinează de această 
observaţie, întoarse spatele repede şi cobori pe scări, spre 
uşa de serviciu. 

Nu făcură bine câţiva paşi, pe stradă, că un tânăr, care 
şontâcăia pe un picior, foarte caraghios, se luă pe urmele 
lor. Străbătură City, oraşul de jos, dar când ajunseră la 
capătul unei străzi, Sandford îl apucă pe Jack de braţ. 

— Sir, ei sunt pe urmele noastre. 

— Nu se poate! 

— Totuşi, de câtăva vreme suntem urmăriţi. 

Jack aruncă o privire îndărăt, asupra străzii pustii. 

— Unde e? A încetat de-acum urmărirea? 

— A ghicit, probabil, încotro ne ducem, o fi telefonat şi 
acum desigur suntem aşteptaţi. 


Jack îl privi, curios, pe Sandford, deoarece omul tremura 
de frică din toate mădularele. 

— Sandford, pentru ultima oară: vrei să te duci acasă şi 
să aştepţi acolo înapoierea mea? 

— Sir, pentru ultima oară: nu vreau. 

Nu mai rostiră nici un cuvânt şi amândoi străbătură Aleea 
Malvern, care ducea drept în mijlocul cartierului Tangle. La 
un colţ de stradă, acolo unde întunericul era mai adânc, o 
siluetă întinse deodată mana, rugătoare. Jack lăsă să-i cadă 
o monedă de argint în palma întinsă şi-şi văzu de drum. Nu 
făcu însă decât vreo câţiva paşi şi auzi un zgomot uşor 
îndărătul lui. 

Şi zgomotul era un fel de fluierat. Un sunet foarte des 
întrebuințat în Tangle, atunci când vrei să previi pe cineva 
că-l pândeşte vreo primejdie. Când întoarse capul, văzu că 
silueta din noapte, o cerşetoare cocoşată, se luase după ei. 

— Psst, făcu ea din nou şi ridică capul astfel, pentru ca 
Jack s-o poată vedea. 

— Tigrule, psst! 

El se opri şi se aplecă adânc asupra ei. 

— Nu te duce pe aici. la-o pe celălalt drum! 

— De ce să nu mă duc pe aici? 

— Pe strada asta nu e bine de mers. 

Şi ca rânji misterios. 

— Oare nu poate să se ducă omul pe acolo pe unde-i face 
plăcere? 

— Ba da. Un om oarecare, Ha... dar Tigrul nu. Boynton şi 
alţi şase stau acolo la pândă. 

— Câinele! 

El se scotoci prin buzunare şi scoase ceva, care licări 
foarte vesel în ochii bătrânei. 

— Spune-mi cum se face că m-ai prevenit. 

Ea clătină din cap. 

— Uite ici! 

El scoase din buzunar o bancnotă care aproape că tăia 
răsuflarea bătrânei. 


— Repede! Cine te-a trimis încoa? 

— Nimeni. Doar frigul şi foamea, Tigrule. 

— Încolo nimeni? 

În mod mecanic, ea întinse mâna spre hârtie, care 
dispăru, repede, ca prin farmec. 

— Psst! Tigrule! 

— Aud, bună femeie. 

— Îmi pierd cea mai bună prietena, dacă ea află c-am 
trăncănit. 

— N-o să-i spun. 

— Cine vrei să mă fi trimis în afară de Mary Dover? Dar o 
să mă jupoaie de vie dacă află că ţi-am spus. 

El îi mai arunca o monedă şi se îndreptă atât de repede 
spre partea stângă a străzii, încât Sandford cu scurtele lui 
picioare, de abia se putu ţine după stăpânul său. 

Tigrul simţea ca sângele îi curge mai fierbinte prin vine. 
Care fată din cele văzute la d-na Hardy, ar fi îndrăznit să 
facă ceea ce făcea Mary a lui: şi chiar dacă ar fi avut curajul 
s-o facă, care din ele ar fi făcut atâtea să nu se ştie. Inima-i 
bătea straşnic, gândindu-se la dânsa. 

Şi deodată un gând îi sfârtecă cugetul: ce importantă 
avea ceea ce se petrecuse cu corpul ei, de vreme ce 
sufletul îi era curat. Sufletul îi era curat. 

Apoi gândul îi zbură spre Pavian. Chiar daca fata a 
păcătuit cu vreun bărbat... de ce tocmai cu această gorilă? 

În prada acestor gânduri, el se pomeni în faţa tăcutei 
case a iubitei lui. Şi fără să mai piardă vremea, pătrunse 
înăuntru. 


CAP. XXIV z 
CU INIMA INTRISTATA 


— O fi închiriat camera, de când am plecat noi, făcu 
Sandford. 

Şi Tigrul îşi spuse ca dacă se adevereşte acest lucru, va 
întoarce casei spatele şi va pleca fără să se mai uite 
înapoi... dar în timp ce urca scările îşi dădu seama că 
niciodată nu va avea tăria asta de caracter. Puse mâna, 
hotărât pe clanţă, intră, întoarse comutatorul şi se pomeni 
iar în apartamentul sau din Tangle. 

Acum nu mai putea da îndărăt. Servitorul începu, foarte 
tăcut, să despacheteze, dar ochii lui Jack se fixară, 
stăruitori asupra covorului. 

Pe jos se afla o broşă cu multe perle. Aşa ceva văzuse nu 
mai la Mary şi după ce spuse ceva lui Sandford, se îndreptă 
spre uşa fetei. Nu putea să se culce înainte de a o vedea şi 
acest ac îi va servi drept scuză. De abia la a doua bătaie în 
uşă îi răspunse ea. 

El îşi lipi buzele de broasca uşii. 

— Tigrul. 

Auzi o răsuflare grăbita, un zgomot uşor, apoi uşa se 
deschise şi fata îi apăru, cu un kimono aruncat în grabă 
peste umeri. Părul îi atârna şuviţe, pe frunte, iar picioruşele 
erau încălţate cu pantofi albi, de casă. O privi foarte 
îndurerat. 

— Tigrule! făcu ea. Intră repede. 

Fata îl trase repede în cameră şi înainte de a închide uşa 
se uită să vadă dacă nu-l zărise cineva. Faşa îi era albă ca 
varul, atunci când se uită la el. 

— Te-a văzut cineva? 

— Când am venit aici? Nu. 

— Nu asta cred. Te-a văzut cineva pătrunzând în Tangle? 

— Da. 

Ea îşi frânse mâinile. 

— Ai făcut o mare prostie! Fireşte că te-au văzut. Ştii ce 


se va întâmpla acum? 

— Pot ghici. 

— Ba nu poţi. Te vor ucide, Tigrule! Auzi? Te vor ucide! 
De ce ai mai venit? Ce te-a adus înapoi? 

— Am găsit broşa asta. |ţi aparţine, nu? 

Ea-l privi, cu ochi rătăciţi. Faţa lui era foarte ciudată, 
acum. Parcă ai fi avut o mască pe ea. 

Ea luă acul, îl desfăcu şi fără să ridice privirea, spuse: 

— Ai găsit broşa pe covoraşul din camera ta. Altceva te-a 
adus încoa. 

— E adevărat. 

Foarte tăcută, ea se îndreptă spre uşă şi trase zăvorul. 

— Mi-e absolut egal de ce ai venit încoa întrebarea e cum 
poţi pleca de aici, şezi. 

El se supuse. După felul cum îi tremurau mâinile, înţelese 
că fata era foarte îngrijită de dânsul, dar în vocea nu 
recunoscu nimic atunci când îi vorbi: 

— Mai întâii, vreau să ştiu dacă nu vei avea vreo 
neplăcere cu vizita mea la tine, la o oră atât de târzie. 

— Neplăcere? râse ea. Atâta vreme cât Mary Dover nu e 
bârfită în Tangle, nimeni nu se poate agăța de mine. S-o 
ştii. Şi Mary Dover nu e vorbită, pentru că merită. Şi acum 
spune-mi dacă te-a văzut cineva? La ora asta, străzile sunt 
foarte pustii. Crezi c-ai rămas neobservat. 

— M-a văzut o babă. 

— Cum arăta? 

— Cocoşată. Capul îi era înfăşurat într-un bariş cenuşiu. 

— Lizzi a fost. Încolo nimeni? 

— Ea mi-a spus că sunt aşteptat. 

— Aha. 

— De Boynton alţi şase inşi. 

— Şi nu te-ai întors imediat din drum? făcu ea, necăjită. 
Crezi, oare, că nimeni nu-ţi poate veni de hac? De 
împuşcături nu ţi-e teamă? 

— Nici un pistol n-am măcar la mine. 

Ea se supără rău de tot. 


— Nici un pistol? Cum îndrăzneşti să te duci să operezi 
fără vreun pistol la tine? Cum de nu te-ai gândit să iei aşa 
ceva? 

— Mary, n-aveam deloc intenţia să vin încoace. Dar 
trebuia. 

— Şi de ce, mă rog? 

— Ca să te revăd. 

Ea ar fi vrut să-i spună ceva dar buzele nu lăsară scape 
nici un sunet. 

— Tigrule, eşti un om şi jumătate. Dar acum spune-mi, ce 
căutai aici? Dar... repede! 

— De ce repede? 

— Pentru că dacă Boynton şi ceilalţi nu te vor vedea, se 
vor grăbi să vie încoace! Dar stai niţel! 

Lunecă de pe scaun, alergă repede la pat şi scoase de 
sub perne un revolver. 

— la-l. E mic... dar bun. Nu-şi greşeşte niciodată ţinta. 
Când îl vezi la treabă, îţi vine să ţipi de plăcere. la Încearcă- 
I! 

El clătină din cap. 

— Dac-aş ava arma asta asupra mea, s-ar putea atunci 
să fiu ispitit prea des s-o pun la încercare. 

Ea făcu ochi mari. 

— Păi la ce alta crezi că e bună? Crezi că o jucărie? Dacă 
vreunul din bandiți încearcă să tragă asupra ta... ia-o 
înainte... 

— Nu mă atrage deloc să ucid oameni. 

Foarte necăjită, ea puse arma la loc, apoi începu să se 
uite la el cu o dureroasă mirare. 

— Nu te pot înţelege, Tigrule. Eşti cinstit şi de aceia îmi 
placi, dar chiar dacă ţi-ai asigurat viaţa pentru un milion şi 
totuşi n-ar trebui să te joci aşa cu ea. Haide, spune-mi tot 
ce ai pe inimă. 

— Ţi-am mai spus ieri. 

— Tigrule, făcu ea răguşit, bagă de seamă. Eşti mai tare 
ca mine - şi - nu te mai uita aşa la mine. 


În aceiași clipă, Jack îşi dădu seama că tot ce-l atrăgea 
spre Mary nu era altceva decât iubire - iubire adevărată, 
înciudat de descoperirea asta, căută să-şi reamintească de 
Pavian. 

— Să-ţi spun de ce am părăsit Tangle. Un singur lucru mă 
reţinea aci... Tu. 

— Nu, nu... 

— Am auzit însă ceva care mi-a sfâşiat inima. 

— Ceva despre mâne? făcu ea, holbând ochii. 

— Da. 

Ea clătină din cap, neînţelegând. 


CAP. XXV. . 
UN EXAMEN HOTĂRÂTOR 


Ea se ridică de pe scaun, se îndreptă spre dânsul îşi puse 
mâinile pe umerii lui şi-l privi drept în ochi. Dacă juca 
teatru, apoi era o mare comediană. Ochii ei scăpărară 
scântei. 

— Cineva m-a bârfit? Spune. _ 

Era atât de frumoasă încât el nici nu auzi întrebarea. li 
venise o poftă atât de subită s-o ia în braţe, încât mâinile 
tremurau atât de tare, cum nu i se întâmplase niciodată. 

— Stai jos. 

Ea îl ascultă, dar îşi trase scaunul atât de aproape, în cât 
genunchiul ei îi atingea pe-al lui. Apoi uită spre ei, gata de 
luptă. 

— Suntem prieteni, nu i aşa, Mary? 

— Da, răspunse fata. Camarazi. 

Ochii ei îl priveau atât de sinceri şi luminoşi, încât el fu 
sigur că dacă sufletul ei ascunde ceva urât, apoi ar putea 
afla foarte uşor. Acum gândurile lui zburară iar spre fetele 
văzute în acea seara. Care din ele ar fi putut sta de vorba 
cu dânsul, singuri, într-o camera zăvorită, târziu după 
miezul nopţii, în cămăşuţă şi halat, doar... şi să-l ţină 
departe? Aşa putea numai o femeie cu inima şi sufletul 
lipsite de josnicii. 

Crescuse singură, fără educaţie şi fără educator. Cu grei, 
dar, ce să facă o fată, în cazul acesta. Şi apoi, numai 
păcatele dovedite... sunt păcate cu adevărat. 

Când ridica, iar, capul spre fată. | se păru că peste 
umărul acesteia vede un cap... Pavian! 

În chinuri groaznice nemaipunându-se stăpâni apucă 
mâna fetei şi o ţinu strâns: 

— Mary, pentru numele lui Dumnezeu! Spune-mi 
adevărul! Te voi crede numai când vei scoate ghimpii 
aceştia din mine. Am vreun drept să te întreb? 

Mâinile ei alunecară dintr-ale sale. 


— Ai vorbit cu Wagner, îl învinui ea. Spune-mi, Tigrule, ai 
vorbit cu Wagner? 

Primul lui gând fu s-o întrebe: Cine e Wagner? Dar se 
stăpâni. 

— Şi chiar, dac-ar fi aşa? 

— Atunci găseşti că e frumos, făcu ea cu un ton amar, să 
descoşi un copoi despre ce ştie el de mine. 

El îşi încrucişa braţele pe piept, continuând să tacă. 

— Cine ştie ce ţi-a trăncănit el. Ţi-o fi spus, poate c-am şi 
ucis. 

El se ridică încetişor de pe scaun şi se îndrepţi spre uşă, 
când, deodată, fata se năpusti asupra lui, oprindu-l. 

— Tigrule, stai să-ţi spun. Nu trebuie... mai bine te-aş 
lăsa să pleci. Dar mă înnebuneşte gândul că Wagner, 
câinele acela, a trăncănit! 

El trebui să constate cu durere că ea nu arăta ruşinea pe 
care s-ar fi aşteptat s-o citească pe chipu-i. 

— Uite cum a fost: o bucată de vreme bătrânul Tony 
Marvel veni în fiecare zi aici, făcând cinste tuturor şi plătind 
cu monede noii, sunătoarea. Peste vreo zece zile, părăsi 
Tangle. Peste o zi, două, am primit vizita lui Wagner care 
mă învinui că eu l-am ucis. Îi spusei că nu e adevărat, 
pentru că aşa şi era, dar Wagner râse arătându-mi că 
urmele de sânge proveneau de la Chuck şi Luck. Afară de 
asta mă mai învinuia că falsific monede de argint. In 
realitate, Marvel nu fusese decât înjunghiat şi imediat ce se 
vindecă, doi prieteni de-ai mei mi-l aduseseră pe sus, 
pentru că fireşte, n-avea poftă să dea ochii cu mine. In cele 
din urmă, a trebuit să-mi mărturisească că monedele false 
ale lui erau. 

Tigrul începu să priceapă. Fata-i vorbea de o chestiune în 
care fusese amestecată. Bine. Dar el voia altceva! 

— Deşi a trecut atâta vreme de-atunci, Wagner e convins 
că totuşi am fost amestecată şi eu în găinăria aceia. Asta e 
totul, Tigrule şi-ţi dau cuvântul meu cam vorbit numai 
adevărul. 


Deşi voia să nu se arate prea interesat, tânărul îşi şterse 
fruntea. 

— Asta voiai să ştii? 

EI clătină din cap. 

— In viaţa mea n-am vorbit cu acest Wagner. 

Ea îl privi dezamăgită. 

— Mary, vrei să fi sinceră cu mine? 

— Ce vrei să mai afli? 

— Priveşte-mă drept în ochi, Mary. Bănuiala îmi chinuia 
creierii, dar vreau s-o aflu chiar din gura ta. Când am plecat 
de aici, voiam să te uit, dar n-am putut. Spune-mi adevărul, 
Mary, numai adevărul şi nu mă voi gândi de acum înainte la 
altceva decât că te iubesc! _ 

Amândoi se ridicară de pe scaune. In același timp şi 
peste o clipă, Jack simţi căldura corpului ei, care se alipea, 
drăgăstos de-al sau. 

— Spune-mi, şopti el, privind-o drept în ochi, dar ea 
clătină din cap. Mary nu încerca să mă înşeli! Vorbeşte! lţi 
spun că ştiu totul! Dacă nu-mi spui acum adevărul, cum 
vrei să mai am încredere în tine? 

— La ce te gândeşti, Tigrule? Spune-mi? Tigrule. Nu ştiu 
de nimic! 

— Mary, mă iubeşti? 

— Din toată inima! 

— Pentru dragostea ta, deci spune-mi! 

— Tigrule, nu ştiu ce aş putea să-ţi spun! 

Deodată ea se desprinse din braţele lui. 

— Eu te-am chemat aici? Eu te-am rugat să rămâi? Cu ce 
drept vii să mă întrebi ce-am uitat de-acum, sau ce nu s-a 
întâmplat niciodată? Lasă-mă acum! Nu mai vreau să ştiu 
nimic de tine! Am să smulg chipul tău din inima mea... 
chiar dacă m-ar omori asta! Ai venit să-mi faci rău, nu să-mi 
spui că mă iubeşti. Şi-am sfârşit cu tine, Tigrule - am sfârşit 
cu tine! 

— Sunt un prost pentru că mai stau aici, dar nu pot 
pleca. Niciodată n-am văzut pe cineva jucând aşa teatru. 


Dar nu plec din Tangle. Nu. Rămân aici până-mi vei povesti 
totul. Nu plec din Tangle până la sfârşit. Noapte bună! 

Când el îi întoarse spatele îndreptându-se spre uşă, ea 
întinse braţele după dânsul. Uşa se închise îndărătul lui şi 
fata se prăbuşi pe un scaun. 

— Doamne, ce vrea el? Ce am făcut? Părea, totuşi, foarte 
fericit şi uşurat auzind de chestia aceia cu Tony! Despre ce 
poate fi vorba?... 

Ceva umed şi cald îi căzu pe mână. 

Se repezi ca nebună spre oglindă şi se uita în ea. De-a 
lungul obrajilor lacrimi mari lunecau, calde, spre colţul gurii. 
Vederea lor o înspăimântă, deoarece nu plânsese de pe 
vremea când era copilă. 

— Lacrimi! De ce? 


CAP. XXVI 
DIFERENȚE SOCIALE 


Se ştia că Barba Albă nu primeşte pe nimeni înainte de 
ora zece dimineaţa, deoarece pentru organele lui istovite, 
avea mare nevoie de odihnă. La ora şase seara, Lew îl 
părăsi uşa se zăvora pe dinăuntru şi nimeni nu mai avea 
voie să-i deranjeze. 

La ora zece fix, apărea Lew. Care trebuia sa introducă, 
femeile, copiii, văduvele, orfanii, bolnavii şi toţi aceia care 
aveau nevoie de ajutorul paraliticului. Când Mary Dover 
urcă scările pe la vreo 10 fără ceva, camera de aşteptare 
era plină şi fata pătrunse în cameră de îndată ce McGuire o 
anunţă. 

Chipul bolnavului se mai lumină puţin, atunci când văzu 
că fata îşi apropie un scaun de pat. 

— Barbă Albă, începu ea, iar a venit, Tigrul! Da, a venit şi 
sunt nenorocită, foarte nenorocită. Nu ştiu ce se petrece cu 
mine, de aceea vreau să-ţi povestesc toate, cuvânt cu 
cuvânt. 

Şi ea îi povesti tot ce se întâmplase peste noapte. Elo 
ascultă în tăcere şi atunci când fata sfârşi, ridică degetele: 

— Te-a întrebat dacă vrei să te măriţi cu el? 

— Nu, mi-a spus doar că mă iubeşte... dar ştiu că m-ar fi 
întrebat şi de măritiş, dacă i-aş fi destăinuit misterul. Dar 
despre ce mister e vorba, habar n-am! 

— Nu te vei căsători niciodată cu el! schiţă degetele. 

— Crezi ca nu sunt destul de buna pentru el? Ştiu că el e 
un om foarte cumsecade. Barbă Albă şi tot ce ştie el, pot 
învăţa şi eu. 

— Totuşi. 

— Ba da! 

Pe patul paraliticului se aflau diferite ziare. Bătrânul le 
frunzări, puţin, apoi scoase din ele unul mai vechi, pe care-l 
întinse fetei. Primul lucru ce-l văzu fata, fu o fotografie 
mare a Tigrului. 


Era o foarte frumoasă fotografie a lui Jack, care era 
îmbrăcat într-un costum elegant, croit probabil de cel mai 
bun croitor al oraşului. Sub fotografie, citi explicaţia: 


«Jack Lodge, care s-a înapoiat de curând dintr-o 
mare expediţie în jungla africană». 


Apoi ochii mai citiră ceva: Fiul cunoscutului milionar - 
casa părintească din Parc - înapoiat cu servitorii săi - şi, 
înciudată, boţi foaia de ziar, făcând-o cocoloş. Bătrânul 
paralitic o bătu uşurel pe mână şi ea, ridicând capul, îi râse. 

— Credeam că am în mână un balonaş de copil, sughiţă 
ea şi când colo constat că e un zeppelin! Barbă Albă, îţi 
mulţumesc că nu m-ai lăsat să umblu cu capul prin nori. 
Credeam c-o să pot însfârşit, ieşi din Tangle şi să încep o 
viaţă nouă, dar văd că sunt sortită să mor aici. 

Ea se aplecă apoi spre bolnav. 

— Acum s-a sfârşit. De mine nu-mi mai pasă. Dar ce se 
va întâmpla cu Tigrul. Ce se va întâmpla cu Jack Lodge şi 
milioanele lui? 

Barbă Albă se uită la ea, întrebător. 

— Vreau să spun, că oricine ar fi el, purtarea lui a fost 
cinstită şi discuţia între noi foarte cuviincioasă. Cum pot 
face să-l duc de aici? 

Mâna bolnavului descrise repede câteva semne: 

— Vorbeşte cu tatăl lui! 

— Ai dreptate! murmură fata. Ai întotdeauna dreptate. 
Barbă Albă! Mă voi duce la părinţii săi şi le voi povesti 
toate! Cred că Tigrul a fost sincer... M-ar fi luat desigur, în 
lumea lui. N-ar fi făcut bine căci oamenii ar fi râs de îndată 
ce le-ar fi întors spatele. 

Ea părăsi camera. Cobora, jos, la dânsa, fără să răspundă 
la numeroasele saluturi ce i se dădeau în cale. 


CAP. XXVII 
DULAPURI CARE CAD 


— Doresc să-i vorbesc d-lui William Lodge, spuse Mary 
portarului care, foarte ceremonios, îi deschisese uşa. 

Omul privi ţinuta ei simpla, deşi atrăgătoare. 

— Aveţi să-i predaţi vreo scrisoare? 

— Nu, răspunse fata, foarte liniştită. 

— Mă rog. Îmi îngăduiţi să vă întreb cum vă cheamă 
domnişoară? 

— N-are nici o legătură. Domnul nu-mi cunoaşte numele. 
Spune-i, doar, că o doamnă doreşte să-i vorbească. 

— Hm! făcu omul, aruncând iar o privire cercetătoare 
asupra pantofilor ei. 

— L-am văzut ieri, făcu fata, ridicând un picior, pentru ca 
omul să se convingă de adevărul spuselor ei. 

— Hm... Mi-e teamă că dl. Lodge nu va fi acasă. Aşa 
gândesc! 

— Gândurile nu-ţi sunt, probabil partea cea mai tare. 

— Cum aţi spus? 

— Haide, haide, prietene. Balamucurile sunt pline de 
gânditori de teapa d-tale. Fugi de-a spune d-lui Lodge că 
sunt aici şi că aştept. 

Omul şovăi puţin, neştiind dacă a fost insultat şi dacă 
trebuia să se supere sau nu. 

— Aştepta, aici, făcu el şi voi să închidă uşa, dar piciorul 
lui Mary Dover fu mai iute. Aşa că până ce servitorul să se 
dezmeticească bine, fata era de-acum înăuntru. 

— Nu, trebuie să laşi niciodată să aştepte cineva afară, îl 
învăţă fata. 

Camera în care se afla Mary i se păru un bulevard, atât 
de întinsă era. În acea clipă, un domn cărunt ieşi dintr-o 
odaie. 

— Hallo! strigă Mary. 

Omul se opri, privind-o întrebător. 

— Unde e şeful? întrebă ea. 


— Sir, strigă portarul foarte înciudat. Fiinţa asta... 

— Mai întâi, stai jos şi gândeşte-te bine la ce vorbeşti, îl 
sfătui Mary, liniştită. Prea-ţi merge limba repede. Mai bine 
spune-mi unde e şeful? 

Omul pe care-l oprise fata. Părea foarte amuzat. Probabil 
un servitor din ăia mai mititei, gândi Mary. 

— Pe cine doriţi? 

— AŞ dori să vorbesc cu dl. Lodge. 

— Eu sunt, făcu omul, simplu. 

— N-am înţeles bine... ce-ai spus? 

Ea începu să-l cerceteze cu minuţiozitate, apoi, în cele 
din urmă găsi că seamănă ca Tigrul. 

— Mary Dover e numele meu. 

El făcu o plecăciune. 

— Şi aş dori să vorbesc între patru ochi. 

— Să intrăm atunci aici, Miss Dover, făcu el deschizând o 
uşă, dându-se în lături pentru ca fata să intre întâi. 

Se aflau acum într-o cameră mică şi Mary fu foarte 
bucuroasă. Deoarece aceea măre n-o încânta deloc. Ea lua 
loc într-un fotoliu şi William Lodge se aşeză în faţa ei. 

— Am venit să vă vorbesc în privinţa fiului dv. 

Nici o trăsătură nu se schimbă pe faţa bărbatului. 

— E în primejdie! 

Mereu nici un răspuns. 

— Cu cuvinte mai grele... se află în Tangle. 

Ochii stăpânului casei n-o slăbeau deloc. 

— Vă deranjez dacă fumez? 

— N-aş putea spune, râse fata. 

El scoase o havană, muşcă vârful ei şi o aprinse. 

— În Tangle? vasăzică, făcu el. 

— Da... şi e la ananghie. 

Omul părea atât de liniştit, încât Mary se întrebă dacă e 
într-adevăr tatăl, sau nu. Poate, că în definitiv, Tigrul fusese 
doar înfiat de el. 

— Se află în băltoacă... vreo doisprezece inşi îi vor pielea. 
Şi în cele din urmă mi-e teamă să nu capete un cuţit între 


umeri sau o lovitură la cap. 

— Pricep. Dar cum se face că a căpătat atâţia duşmani? 

— Nici eu nu ştiu, suspină fata. Domnule Lodge, aş vrea 
să-mi spuneţi aşa, sincer; de obicei, e paşnic? 

— De obicei, da. E un vânător foarte iscusit, dealtfel. 

— Atunci vânătoarea de acum n-o să-l ducă la nimic bun. 
Are vreo poreclă? 

— Nu ştiu dacă i se spune altfel decât Jack. 

— Aşa? Ştiţi cum i se spune în Tangle? Tigrul! 

— Nu mai spune, făcu dl. Lodge, fără convingere. Sa şi-a 
făcut duşmani? Cum? 

— Cu pumnii. 

E| scoase ţigara din gură, dar nu spuse nimic. 

— La început, crezând ca e vreun spion, i-am făcut semn 
unui om să-l încerce... dar fiul dv. s-a arătat zurliu rău. 

— Cum asta? 

— Omul meu a încercat să-l dea afară şi unde nu încinge 
o păruiala cum n-am văzut de când sunt. Şi credeţi-mă, 
multe am mai văzut. Spuneţi-mi, domnule Lodge de unde a 
învăţat fiul dv. să boxeze? 

— Nici nu ştiam că boxează. 

— Nici asta nu ştiaţi? Are o stângă cum n-am mai văzut. 
una doar şi fără durere poţi să spui: Salutare lume, mă duc 
la calcare! 

Se înflăcărase atâta vorbind, încât bărbatul începu să 
râdă. 

— Şi căpătă Larry o bătaie, de-i zburară fulgii. Vreo câţiva 
prieteni de-ai lui, care se aflau acolo, încercară să-i vină 
într-ajutor şi unde nu s-a repezit Tigrul asupra lor şi dă-le şi 
lor de socoteală - până când, în cele din urmă, băieţii 
dădură bir cu fugiţii, căutând să-şi scape pielea de loviturile 
furioase ale acestui tigru nărăvaş. Domnule, a fost ceva 
straşnic. În două minute, curăţise localul. 

— Tare mi-ar fi plăcut să văd şi eu asta, murmură dl. 
Lodge. 

— Cred şi eu. A fost ceva extra. Dar din clipa aceia băieţii 


nu-l mai înghit. Şi-a făcut, pe puţin, vreo duzină de 
duşmani. De aceia, mi-e teamă de viaţa lui. 

Ea tăcu şi Lodge îşi scoase ţigara din gură. 

— Am venit să vă spun să trimiteţi pe cineva care să-l 
tragă afară din băltoacă. 

Ţigara însă nu fusese dusă la gură. 

— Dacă nu faceţi asta, se va isca ceva groaznic... nu o 
simplă bătaie cu pumnii. Omor, auziţi, omor! 

Când ea tăcu, el începu să admire fumul care se înălța 
din ţigară spre tavan. 

— Pe vremea când eram tânăr, făcu el în cele din urmă, 
circula zicala următoare: nu te băga acolo unde nu-ţi fierbe 
oala. Singurul lucru care mă îngrijeşte acum e următorul: îşi 
dă seama fiul meu de primejdia în care s-a băgat? 

— Dacă ştie? Ştie foarte bine! Acum două zile Gonzales şi 
Hagen au încercat să-i vie de hac cu pistoalele. 

— Dar n-au izbutit? 

— El i-a făcut pe amândoi de râs. Şi asta a fost o chestie 
frumoasă. Dar pe lângă ăştia, mai sunt alţi douăzeci mai ai 
dracului. Mai răi. Incăpăţânatul dv. de fiu oricât ar fi el de 
tare, dar cu atâţia nu se poate lupta. 

Spre marea ei mirare, nu primi nici un răspuns. 

— Am spus-o şi-o mai spun. Asta înseamnă omor! OMOR! 
Trebui să mă credeţi. 

— Miss Dover, fiul meu are 30 de ani. În aceşti 30 de ani, 
a ucis câte fiare a poftit. Acum îmi pare bine c-a început să 
se intereseze şi de oameni. Vă mulţumesc că-i arătaţi atâta 
interes, însă cum s-a băgat singur în afacerea asta, singur 
să vedem pe unde o să-şi scoată cămaşa. Cu mulţi inşi s-a 
luptat el în prima zi? 

— Erau vreo douăzeci. 

— Atunci cred că nu trebuie să-mi fac nici o grijă de el. 

Ea mai aşteptă o clipă, voia să joace ultima carte. 

— Mai e ceva, pentru care trebuie negreşit să-l luaţi de 
acolo. 

— Şi anume? 


— Văd că nu prea luaţi Tangle în serios. El la fel, deşi ştie 
că viaţa lui atârnă de un fir de păr. Şi totuşi rămâne acolo, 
cu toată primejdia. Pentru o fată!... 

El tresări, privind o pătrunzător. 

— O fată din Tangle, accentuă Mary. 

— E îndrăgostit de ea? 

— El crede asta, cel puţin. Sunt sigură că nici el nu ştie. 
Pentru dânsa i-a părăsit pe toţi al lui şi a intrat într-un 
mediu care nu se potriveşte. E ceva nou pentru dânsa şi de 
aceia îi place. A dat peste o fată - şi i-a plăcut. Şi acum 
vrea să se însoare cu ea, s-o aducă aici sub acoperişul lui, 
între oameni de un rang cu dânsul, râse fata amar. Gândiţi- 
vă numai! Toţi să-şi bată joc văzând-o pe ea! Şi vreţi să ştiţi 
cine e fata aceia? 

— Ei? 

— E fiica unui cabaretier. Şi de când cabaretierul a murit, 
fata îi conduce localul. O speluncă ordinară! Spelunca mai 
are şi câteva camere de închiriat. 

Nici un muşchii nu tresări pe faţa lui. 

— Fata se învârteşte într-un mediu murdar de hoţi, 
borfaşi, cerşetori, haimanale, vorbeşte argoul lor şi se 
înţelege cu ei. L-aţi lăsa să se mărite cu o astfel de fată? 
Domnule Lodge, trebuie negreşit să-l luaţi de acolo. 

Ea se aşteptă ca omul să se revolte, să se supere, dar în 
loc de asta el se răsturnă pe spate şi începu s-o privească 
cercetător, îi văzu chipul ei frământat de grijă şi ochii aceia 
minunat de frumoşi. Inchise ochii spre a nu i se putea citi 
gândul, îşi reaminti de timpul când, acum vreo 35 de ani se 
în drăgostise şi el pentru prima oară, tot de un îngeraş cu 
acesta de acum... apoi reveni la realitate. 

— Bag de seamă că nici nu vă miră tot ce vă spun eu! 
continuă ea. 

— Adevărat. 

— Păi doar nu aşa aţi visat să fie soţia fiului dv. 

— Nu. Pentru că n-am avut timp să mă gândesc. Dealtfel 
lui nu i-au plăcut niciodată fetele. Nici brune, nici blonde, 


nici tinere, nici bătrâne. Dar îmi închipui că Jack s-a 
îndrăgostit de o fată de vreo şase picioare înălţime... o 
adevărată matahală. Urâtă, mama focului, umblă toată ziua 
trăncănind şi nimic nu-i place. Aşa e? 

— Nu, nu, corespunde acestei descrieri. 

— Eh, probabil că mă înşel atunci. În ce priveşte 
caracterul cred că lui nu putea să-i placă decât o femeie 
foarte energică. O fată care să fie în stare să se ducă unde 
pofteşte şi să facă ce vrea. Scurt, sunt convins că nu la 
putut place decât o fată care ştie să sară peste dulapuri. 

Mary ridică din sprincene, întrebătoare. 

— O fată, continuă Lodge, care să nu se sinchisească de 
lume... O fată care să fie sinceră ca un copil şi cuminte ca 
un om bătrân. O fată care să se priceapă şi la bucătărie şi 
la salon şi în afaceri. 

În timp ce interlocutorul ei vorbea, fata devenea când 
palidă, când pământie, când roşie. 

— Cu oricine va sta de vorbă soţia fiului meu, ea trebuie, 
întâi să placă oricui, să-l uimească, pentru ca la urmă să fie 
sorbită din ochi. 

Spunând acestea, Lodge râse prietenos tinerei fete. 

Ea se simţi roşie ca focul şi trebui să-şi ducă mâna la 
piept, atât de tare îi bătea inima. 

— Şi acum, vreau să-ţi mai pun o întrebare, adică... nu... 

— Eu.... 

— Copilule drag, nu vezi ce fericit sunt? Nici n-ar putea fi 
altfel. Şi şti de ce? În Tangle îi spun Jack sau Tigrul. Numele 
i se potriveşte foarte bine şi sunt foarte sigur că şi d-ta eşti 
un puişor de tigru. E limpede ca lumina zilei. || iubeşti şi el e 
îndrăgostit de d-ta până peste urechi. 

— D-le Lodge, făcu ea, agale După felul cum vorbiţi, mi 
se pare că plutesc în fericire, dar mă gândesc tot atâta la 
dânsul, cât şi la mine. Se poate să fim fericiţi o bucată de 
vreme, dar eu am văzut oameni care s-au luat, aşa, dintr-o 
toană şi după aceea s-au chinuit o viaţă întreagă. Cum o să 
mă împac cu oamenii din lumea lui? 


— Tot aşa cum ai făcut-o cu mine. 

— Asta e din cauză că şi în d-ta e ceva din tigrul care 
colcăie în sufletul fiului d-tale. Lumea va râde de mine. Noi 
doi, Jack şi cu mine. Facem parte din ranguri sociale 
diferite.. Mai întâi trebuie însă să-l scoatem afara din 
Tangle!... Mă înţelegeţi? Trebuie! E în joc viaţa lui! 

— Da, cred că ai dreptate! 

Ea oftă, uşurată. 

— Credeam că nu mă luaţi în serios. Trebuie să trimiteţi 
acolo pe cineva înainte de se întunecă. 

— Da, dar mai e o piedică. El nu va veni cu una, cu două! 

Ea făcu ochii mari. 

— Păi nu sunteţi tatăl lui? 

— Nu mă va asculta... pentru că, în definitiv, primejdia 
aceasta nu e chiar atât de grozavă. 

— Totuşi trebuie să facem ceva. 

— Cu plăcere. Dar, nu se lăsă influenţat de nimeni. 

— Domnule Lodge m-am rugat să plece şi el n-a vrut! 

— Atunci îmi pare bine că ţi-a arătat că nu e nerod. 

— Cum sa fac deci, să îi scot de acolo? 

— Spune-i că te măriţi cu el? o sfătui Lodge. 

Mary se ridică de pe scaun încetişor de parcă ar fi fost 
hipnotizată şi bătrânul se apropie de ea. 

— Cum puteţi spune una ca asta? făcu fata, îndurerată 
Nu vedeţi oare că nu ne potrivim? 

— |mi dai voie să-ţi răspund cu vorbele lui Jack? EI 
pretinde că nu există decât două categorii de femei: cu 
suflet şi fără. Şi eu sunt de părerea lui. Şi în ce priveşte 
gustul lui Jack, l-am găsit întotdeauna de bună calitate. 
Copilule, nu te teme de nimic. 

— Doamne, e cu putinţă, oare? 

El se gândi la soţia lui şi răspunse: 

— O viaţă întreagă am aşteptat să-mi arate el vreun 
semn că se interesează şi de lucruri omeneşti, nu numai de 
tigrii, lei şi alte fiare. În sfârşit, Dumnezeu m-a ajutat să 
prind şi ziua asta. Ai trezit în el un sentiment mai presus de 


orice. Sunt convins că va înfăptui lucruri foarte frumoase... 
Cu ajutorul d-tale. 

— D-le Lodge, făcu ea deodată sughiţând fericită, ştiţi că 
sunteţi la fel cu Tigrul? 

— Era o vreme când foarte multă lume gândea același 
lucru, răspunse el gânditor. 

— M-ai făcut atât de fericită, încât simt că trebuie să 
plec, astfel încep sa plâng. 

— Bine, fetiţe, să dau numai ordin să tragă maşina. 

— Nu, nu... mai bine plec pe jos. Trebuie să-mi strâng 
gândurile. 

El o întovărăşi până la uşă, apoi reveni în mijlocul 
cabinetului său, unde se opri, gânditor: 

— Cum dracu a putut el să facă aşa ceva? 


CAP. XXVIII 
ZARURILE SORŢII 


Când se înapoie, găsi Chuck şi Luck complet gol în faţă, 
iar pe Sandy, barmanul cu gâtul aproape sucit, aşa sta 
încovoiat spre a vedea ce se petrece în fund. 

— Ce se întâmplă aici? întrebă ea, auzind murmur de 
voci în fund. 

— Un joc straşnic! A nimerit de cinci ori, una după alta. 

— Cu zarurile? întrebă fata, aspru. 

— Nu ştiu De unde vrei să ştiu... 

— Sandy, cum ai îngăduit aşa ceva sub nasul tău? Vrei să 
ne pice poliţia pe cap? 

— Păi, ia spune te rog, asta e treaba mea... sau a 
portarului? Să-i dea el afară. 

— El e încă verde, Sandy, o ştii doar, răspunse fata 
supărata. 

Rânjetul lui Sandy se accentua. 

— Verde, verde.. Numai că nu cred să înflorească mult.... 

Ea îl privi întrebătoare, apoi se îndreptă spre fund, unde 
deschise uşa, curioasă. 

O mulţime de capete se înghesuiau pentru a urmări, 
atentă, un joc de noroc. 

Şi cine credeţi că arunca zarurile, de parcă de când e 
lumea numai cu asta s-ar fi ocupat? Chiar Tigrul în 
persoană, descheiat la gât şi cu mânecile suflecate. 

Înaintea fiecărui jucător, se afla câte o grămăjoară de 
bani. 

— Tigrule, ai nişte nervi de oţel! îi spunea tocmai un 
jucător. 

— Tigrule! strigă Mary. 

Mulțimea se spintecă în două şi ca prin farmec dispărură 
şi zarurile şi bani. Tigrul, se sculă în picioare, ruşinat. 

— Vasăzică, d-ta eşti însărcinat cu ordinea aici? îl dojeni 
fata. Ai poftă, vasăzică, să-mi se închidă localul? De ce nu 
le trimiţi mai bine o invitaţie... copoilor? Cine ştie, poate că 


şi lor le-ar place să joace cu d-ta! 

— Uite, vezi... asta... am vrut... 

— Nu mă interesează. Hai, căraţi-vă, iar tu Tigrule, vino 
cu mine. Vreau să-ţi vorbesc. 

O cascadă de râsete batjocoritoare punctară discursul 
fetei, după ce uşa se închise în urma ei. 

— Mary, gândeam că n-are ce strica un joc mic 
nevinovat. 

Ea se uită la el, gânditoare. Intrând, Tigrul nu-şi lepădase 
şapca de pe cap, aşa cum făcea de obicei. El, băgând de 
seamă privirea ei, roşi şi-şi scoase şapca din cap. 

— Şezi, Tigrule! 

El căzu pe un scaun, dar se ridică repede, pentru ca fata 
să ia loc, mai întâi, apoi, foarte nepăsător. Işi băgă mâinile 
în buzunar. Ea-l privi întristată. 

— Haide, dă-i drumul. M-ai prins cu ocaua mică doar! 

— Am fost la tatăl d-tale. 

El fu cât pe ce să se înăbușe. 

— ŞI... ai, vorbit... cu el? 

— L-am rugat să te scoată din Tangle. 

— ŞI? 

— N-a vrut. Mi-a răspuns că e treaba d-tale. 

El răsuflă uşurat. 

— O jumătate din Tangle se află la ordinele mele, începu 
el aspru privând-o pătrunzător. Şi până în 24 de ore se va 
alătura şi cealaltă jumătate. 

— Ce folos... de vreme ce nu vrea să pui mâna pe 
pistoale. Tigrule, te rog pentru ultima oară... pleacă! 

Ea văzu flăcările din ochii lui. 

— Îmi cunoşti condiţiunea, Mary. Ce ai fost, mi-e 
indiferent, pentru că ştiu cine eşti acum. Mary, te iubesc. 
Vrei să te măriţi cu mine? 

Ea deveni de toate culorile şi el se simţi tot atât de fericit 
ca atunci când se lupta cu Boynton. 

Până să se dezmeticească bine, cei doi tineri se aflau 
strâns îmbrăţişaţi. 


— Făgăduieşte-mi un singur lucru! se rugă ea. 

— Şi o mie! 

— Unul singur, care cântăreşte cât o mie. Să fugim 
împreună din Tangle. 

— Imediat, dacă vrei. Pe Pavian - pun eu mâna şi mai 
târziu! 

— Niciodată! Mai întâi n-ar trebui să aşteptăm atâta, dar 
vreau să nu ne vadă nimeni atunci când vom pleca. 

— Ce, crez c-o să plec noaptea, cu coada între picioare? 
Ce o să spună despre mine prietenii mei din Tangle? 

— Ţii mult la ce ar spune ei? 

— N-aş vrea să râdă de mine, Mary. Ea se gândi ce ciudat 
suna asta: fiul lui William Lodge să tremure la gândul că 
Tangle ar râde de el. 

— Totuşi... am promisiunea ta? 

— Mai e vorbă? 


_CAP. XXIX 
MARY IȘI PIERDE TRONUL 


După ce Tigrul ieşi în cameră, intră Sparchi, flaşnetarul. 
ltalianul îşi scoase pălăria, foarte respectuos, în faţa 
Tigrului, dar acesta plecă fără să răspundă. De abia 
pătrunse el în birou, închizând uşa după dânsul, că râsul 
dispăru de pe buzele fetei. 

— Cine, Sparchi? 

— Boynton, Henshaw roşcovanul şi Moore tăcutul. 

— Pe Tigrul? 

— Ei sunt acum sus şi vorbesc cu Barbă Albă. 

Ea sări în sus şi apucă pe Sparchi, enervată, de umeri. 

— Tony, n-am să uit niciodată asta! 

Şi ca lovită de streche se repezi pe scări, în sus, înspre 
uşa pe care paraliticul o închidea pe dinăuntru. 

La bătaia ei, uşa se deschise Şi Lew McGuire îşi arată 
capul. 

— Ce te muşcă? Aici nu e doar şcoală de Duminică. 
Pentru astăzi n-am poftit oaspeţi. Barbă Albă e ocupat. 

— Dar ce, eu sunt oaspete aci? se supără fata. 

— Nu, dar acum nu poţi să intri. Barbă Albă nu vrea să 
primească pe nimeni. Asta e. 

— Nu cumva vrei să-mi închizi uşa-n nas? Să-mi deschizi 
imediat uşa, altmintrele fac urât. Ştiu că înăuntru se 
discutau despre afaceri dar şi eu am o vorbuliţă de spus. 

Lew McGuire şovăi niţel, neştiind ce să facă şi Mary, 
profitând de neatenţia lui, smuci uşa, omul se clătină pe 
picioare... şi fata pătrunse, curajoasă, în cameră. Trei 
capete se îndreptară, supărate, spre dânsa şi chiar Barbă 
Albă făcu o mişcare ca şi cum ar fi vrut să se ridice de pe 
perne. 

Ea aruncă o privire curioasă spre Boynton. Faţa lui 
începea să recapete iar forma obişnuită, deşi petele vinete 
cu care era împodobită, reaminteau oricui epocala luptă ce 
avusese loc. 


Fata, fără să se uite la ceilalţi doi - Moore tăcutul şi 
Henshaw roşcovanul - se îndreaptă spre bolnav şi-i luă locul 
ei obişnuit pe marginea patului. 

— Am auzit că băieţi sunt sus şi am venit şi eu din 
curiozitatea, să văd ce spun. Pot să rămân, Barbă Albă? 

Ochii reci ai bătrânului aruncau scântei, dar în cele din 
urmă încuviinţă. 

— Deoarece vrei să şti despre ce vorbim, începu Moore 
tăcutul, îţi voi face, dragă Mary, un scurt rezumat. După 
părerea d-lui Henshaw... 

— Lasă trăncăneala, Moore şi spune repede despre ce e 
vorba. 

— Prietenul tău Tigrul, trebuie să plece, striga el cu 
buzele strânse şi privirea întunecată. 

— Aşa îmi place. Dar ce aveţi împotriva lui? Că Larry nu-l 
înghite, pricep... dar de ce ţii tu la asta, Roşule? 

— O să-ţi spun. Motivele mele pentru care vreau ca Tigrul 
să se care de aici, au o valoare de 10.000 de dolari. 

— Şi tu, Moore? 

— Eu n-am motive, răspunse acest rece. Tigrul nu place 
prietenilor mei. Să plece dar. Pentru moment, Tigrul e 
mărul discordiei aici în Tangle. 

— Barbă Albă... şi d-ta eşti de acord cu gorilele astea? 

Mâna paraliticului se ridică. 

Mary se uită posomorâtă la ei. 

— Aveţi ceva împotrivă, dacă mă declar solidară cu 
Tigrul? 

— Şi cei cu asta? se răţoi Boynton. Suntem cu tine atâta 
vreme cât şi tu ai să fii cu noi. Dacă vrei, n-ai decât să fii cu 
el... Ştim că pe urmă vei veni să te rogi în genunchi de noi! 

— Mary, început Moore, Tigrul e primejdios. In 48 de ore 
a ridicat sumedenie de oameni lângă el. Toţi proştii fug 
acum după el. Un om care a izbutit să-l atragă pe Bert 
Hagen de partea sa, e primejdios şi chestia trebuie să se 
sfârşească odată. Ne pare rău. 

— Barbă Albă! făcu dânsa încă odată. 


Şi mâna paraliticului se ridică, iar. 

— Depinde de majoritate, traduse Lew şi cei trei oameni, 
care aşteptaseră acest răspuns, priviră faţa, triumfători. 

Mary Dover se ridică în picioare, foarte supărată. Şi când 
Mary se supăra, tot Tangle duduia. 

— Ce spune legea aci în Tangle? întrebă, ea. 

— Rămâi cu vechi prieteni şi lasă-i pe cei noi să se ducă 
dracului. 

— Aşa? Aşa spui tu? Asta înseamnă ca renunţaţi. Eşti mai 
bătrân de cât mine, dar eu sunt mai veche în - în definitiv, 
cine sunteţi voi? Nişte verzi... pe câtă vreme eu sunt 
adevărata Tangle! 

Făcu o pauză ca să vadă dacă vrea careva s-o întrerupă, 
apei continuă: 

— Dacă nu mă credeţi, puteţi încerca. Dan Sullivan a 
crezut că poate răscula Tangle împotriva mea. Şi ce a 
devenit? Clopotar. Apoi a venit marele erou Harry York, 
care a spus că va izbuti el ce nu a realizat Sullivan. Şi unde 
e Harry York acum? Nu ştiţi şi nimeni n-o ştie.. Dar eu ştiu. 
Mi-aţi fost prieteni... în vremuri de restrişte la mine aţi 
apelat, nu vreau să va vorbesc despre cele ce am făcut 
pentru voi pentru că, definitiv, voi nici nu sunteţi bărbaţi, 
sunteţi nişte mămăligi. 

Henshaw roşul se ridică bombănind. 

— Tacă-ţi fleanca, roşule! Credeţi că e să-mi pierd 
vremea cu voi? Proştilor, ştiţi care este adevărata lege în 
Tangle? Joc cinstit Şi cuvânt deschis. Înfruntă-ţi duşmanul şi 
ajută-i prietenul. Asta e legea. Voi nu le-aţi urmat... şi aţi 
văzut ce a păţit Dan şi Harry. Şi vouă la fel o să vă meargă. 
Tigrul joacă un joc cinstit: îşi priveşte duşmanul drept în 
ochi şi-şi ajută prietenii. Pentru asta merită să-l călcaţi pe 
bătătură şi să-l înjunghiaţi? Aţi venit la Barbă Albă, i-aţi 
spus fel de fel de năzdrăvănii şi acum daţi-mi voie să vă 
întreb pe voi, băieţi... joc cinstit e acesta? 

Moore plecă capul, gânditor. Ceilalţi tăceau molcum. Toţi 
se simțeau dominați de această fată frumoasă şi curajoasă. 


Paraliticul făcu deodată semn că vrea să vorbească. 

— Tigrul a făcut ceva stricăciuni? traduse McGuire. 

— Nici una! 

— Oamenii aceştia au fost prietenii tăi? 

— Prietenii mei, fireşte. Larry mi-a fost un bun camarad, 
întotdeauna şi ei la fel. 

— Ei îţi sunt şi acum prieteni? 

— Ce vrei să spui Barbă Albă? întrebă ea, scrutându-l cu 
plivirea. Nu, nu par a mai fi prieteni. 

— Cine-i vinovată că s-au schimbat aşa? 

Când ea văzu încotro tind aceste întrebări inteligente, 
simţi că-i scade curajul. 

— Tigrul, trebui ea să recunoască. 

— De aceea trebuie să plece. 

— Bine, să plece, dar spune-le acestor oameni nu trebuie 
să întrebuinţeze forţa. Fără arme. Vrei să le-o spui, Barbă 
Albă? 

Omul cu barba albă închise ochii, suspină, apoi îi 
deschise iar şi ridică mâna. 

— Fără arme. 

— Păi cum s-o facem în cazul acesta? strigă Larry. Crezi 
se poate discuta cu frumosul cu el? 

Mâna paraliticului se ridică iar: 

— Lăsaţi-l atunci în seama mea. 

Din felul cum cei trei oameni îşi luară rămas bun şi 
părăsiră camera, Mary înţelese că puterea ei în Tangle 
căpătase o mare lovitură. 

Dintr-odată se simţi fericită. Dorea acum foarte mult să 
spună adio cartierului şi să-l părăsească în tovărăşia lui 
Jack. 


_CAP. XXX 
ÎNTÂLNIREA 


Întâlnirea cu Jack Lodge o fixase Mary într-o străduţă 
întunecoasă. Stradă complet cufundată în întuneric şi 
tăcerea nopţii nu erau sfâşiate decât de plânsetul vreunui 
copil. 

Jack, credincios făgăduielii date iubitei sale, se strecură 
afară din casă şi veni la locul fixat, dar cu două minute 
înainte de ora 8, Billy, vânzătorul de ziare, se apropie 
şontăâc de el: 

— Atenţie, Tigrule, alarmă! 

După ce băiatul se îndepărtă, Tigrul privi atent în toate 
părţile, dar nu văzu nimic suspect. Se uită la ceas. Ora opt. 
Şi Mary nu mai apărea. Închise ochii, numără până la o 
suta, se uită în susul străzii, dar fata întârzia mereu. 

In cele din urmă, văzând că Mary nu mai vine, cu paşi 
repezi se îndreptă spre Chuck şi Luck. Mary nu era nici în 
local, nici în birou. Ca un zănatec, se repezi în sus spre 
scări, dar deodată se lipi, ne răsuflând, de perete. Auzise 
râsul de fiară al lui Pavian. Apoi o voce cunoscută, dragă 
lui. Mary. Aşa dar, l-a trădat. Poate că tot timpul el nu 
fusese decât o jucărie în mâna ei... aceasta în urma 
poruncilor lui Pavian. 

II cuprinse o ură grozavă, ar fi vrut s-o gâtuie cu propriile 
lui mâini, dar se stăpâni totuşi. Se strecură în camera; lui şi 
căzu pe pat, cu fruntea în mâini. 

Cum stătea, aşa, îngândurat, îi trecu prin minte că 
adevăratul stăpân din Tangle, era atotputernicul Barbă 
Albă. Pe acesta trebuia să-l vadă, căci numai bătrânul îi 
putea spune unde se află Pavian. 

li fata uşii paraliticului, văzu fata posomorită a lui Lew. 

— Deschide uşa! 

— Astăzi, nu-l mai poate vedea nimeni pe Barbă Alb, 
răspunse McGuire, frunzărind mai departe magazinul ce-l 
avea în mână. 


— Deschide uşa! urlă iar Tigrul şi Lew sări în sus, de 
parcă celălalt i-ar fi băgat un pistol sub nas. 

Lew lunecă spre uşă, făcu semnul convenţional, 
dinăuntru zăvorul fu ridicat cu ajutorul unui şnur şi Tigrul 
păşi pragul camerei. 

— Tu rămâi afară, făcu el, spre Lew, când văzu că acesta 
vrea să-l urmeze. 

— Dar cum vrei să vorbeşti cu el de vreme ce nu-ţi poate 
răspunde? Ştii să-i citeşti semnele? 

— Dar să scrie, poate? 

Şi aşa se făcu că Lew rămase afară, iar Tigrul înăuntru, 
singur. După ce trase uşa după dânsul, se îndreptă spre 
pat. Mai înainte avusese grija să culeagă un blocnotes Şi-un 
creion de pe masă, pe care, acum, le lăsă să cadă în poala 
paraliticului. 

— Eu sunt Tigrul, începu el. Ai auzit de mine? 

Ochii bolnavului străluciră mai puternic. 

— Pe Pavian îl cunoşti? 

Urmă o pauză după care ochii bolnavului încuviinţară. 

— Bine, văd că ne înţelegem. Uite ce vreau: să-mi dai 
adresa lui Pavian. Adineauri mi s-a părut că e jos... dar 
înainte de a veni încoace, nu mai era. 

Privirea bolnavului deveni străpungătoare. Tigrul nu se 
simţi în stare s-o suporte. 

— Tangle e mare, e drept, dat totuşi prea mic ca să ne 
adăpostească pe amândoi. Unul din noi trebuie să dispară, 
deci, scrie-mi adresa lui. 

Ochii paraliticului nu se dezlipiră de pe dânsul, iar mâna 
nu schiţă nici o mişcare. 

— Barbă Albă, făcu Tigrul, aplecându-se spre pat. Ştiu că 
poţi să-mi dai ce-ţi cer. Nu plec înainte de nu capăt adresa. 

Barbă Albă apucă, în cele din urmă creionul, deoarece 
înţelese că omul de lângă dânsul va fi absolut neîndurător. 

Nu isprăvi bine de scris, că Tigrul îi smulse foaia de bloc 
de sub degete: o citi şi ca un adevărat tigru o zbughi afară. 


CAP. XXXI | 
MAGIA NEAGRA 


Când ieşi de la Chuck şi Luck, îl văzu Bert Hagen şi ceea 
ce vedea Bert Hagen dintr-o privire, nu vedeau alţi oameni 
într-un an de zile. El înţelese imediat că Tigrul e pe urmele 
cuiva Şi că omul va pune mâna pe pradă şi un copil ar fi 
ghicit asta. De ani de zile Pavian era acela care conducea în 
Tangle şi centru prima oară se ridica acum cineva împotriva 
lui. Şi acest cineva, avea mari şanse să-i răstoarne 
atotputernicia. 

De aceia Bert Hagen îşi duse imediat mâna spre locul 
unde ştia că-şi tine pistolul şi într-un suflet alergă s-o caute 
pe Mary, pe care o găsi în biroul ei, stând singură şi 
îngândurată. 

— Tigrul! ţâşni el în camera. 

— Vine aici? întrebă dânsa liniştită, ridicând capul. 

— A ieşit de aici! Garantat că-l caută pe Pavian! 

— Minti! 

— Mary. L-am văzut... arăta c-a apucat de furiile iadului! 

— In ce direcție? 

— Spre răsărit! 

Smulse din loc un sertar şi apucă înfrigurată un revolver 
ce se afla în el. 

— Vin şi eu, Mary. 

— Nu... Mă duc singură. 

Cu toate astea, Bert ar fi urmat-o, dar o privire a ei, 
atunci când ajunse la uşă, îl ţintui locului. Când ajunse în 
stradă, primul lucru ce-l făcu Mary, fu sa se apropie de locul 
unde ştia că o poate găsi pe Lizzi. 

— Incotro a luat-o Tigrul, Lizzi? întrebă ea, găsind-o pe 
bătrâna cocoşată. 

— Incolo. Fuge de parcă l-ar urmări toţi dracii. la un taxi, 
Mary. 

Dar Mary dispăru curând în mulţimea de pe stradă. 

Intre timp, Lew McGuire, bătând în uşa camerei omului 


cu Barbă Albă, spre a-l întreba dacă mai are nevoie de el, 
nu primi nici un răspuns deoarece paraliticul, cu ambele 
mâini duse sub cap, medita. Nu rămase multă vreme în 
această poziţie, deoarece, numai peste două minute, apucă 
plapuma şi-o aruncă cât colo. 

Bolnavul avea o pereche de pantaloni, traşi peste 
picioare, îşi frecă niţeluş genunchii... şi deodată sări-n 
picioare, de parcă aici când n-ar fi fost paralizat. 

Paraliticul începu să se plimbe prin cameră cu paşi de 
atlet, se opri în fata oglinzi, trimise chipului de acolo un 
rânjet fioros, în timp ce gulerul cămăşii, dându-se la o 
parte, descoperi o ceafă herculeană de taur. 

Cu un gest brusc, îşi smulse cămaşa de pe dânsul. Şi 
paraliticul apăru complet îmbrăcat, apoi peruca argintie 
zbură într-un colţ... şi în cameră rămase Pavian, în carne şi 
oase. 

Dintr-un sertar ascuns ieşi la iveală un revolver, un stilet 
îmbrăcat în piele şi un cuţit lung. O clipă, rămase gânditor, 
în faţa acestor trei arme, apoi, hotărât, alese cuțitul. 

Cuţitul, alunecă într-un buzunar al hainei, apoi Pavian se 
îndreptă, fără zgomot, spre fereastră. 

La o adâncime de vreo 6 picioare de această fereastră, 
se află acoperişul casei vecine. 

Omul se uită o clipă în stradă, aruncă o privire 
cercetătoare în jurul lui şi sări. 

Căzu în patru labe, se ridică la iuţeală şi cu un salt, fu pe 
acoperişul celeilalte case. Alergă puţin şi pe acest acoperiş 
şi apoi cu o îndemânare de maimuţă, sări în gol. Căzu pe un 
acoperiş şi mai mic. Aici dădu peste un burlan solid şi gorila 
alunecă în jos, în întunericul nopţii. Într-un colt al străzii a 
17-a, Pavian, se opri, în cele din urmă. 

Când ridica privirea în susul străzii, îl văzut venind pe 
Tigru, cu paşii săi lungi, măsuraţi, care începuseră să fie 
cunoscuţi în Tangle. 

Vederea Tigrului îl bucură, probabil, pe Pavian, deoarece 
un rânjet fioros îi lumină faţa, în timp ce ochii începură să-i 


sticlească în întuneric. 


CAP. XXXII | 
ULTIMA LUPTA 


Începu să se ghemuie, să-şi încordeze picioarele. Era fără 
îndoială periculos căci în felul acesta genunchii lui trebuiau 
să treacă în orice caz peste marginea peretelui, ceea ce Îi 
periclita echilibrul, făcând totodată ca poziţia-i să fie mai 
lesne văzută. Dacă Tigrul ar fi privit numai întâmplător în 
sus, atunci şi-ar fi dat seama în ce pericol se află. 

Dar acestuia nici nu-i trecea prin minte să privească în 
sus. Privirile sale se plimbau dintr-o parte într-alta, 
pătrundeau în fiecare ungher pe lângă care trecea, în 
fiecare fereastră deschisă, în spatele fiecărei jaluzele mai 
groase, unde s-ar fi putut ascunde poate cineva. 

Pavian trase cuțitul şi apucă bine mânerul. 

După aceea, îşi dădu drumul în jos făcându-şi puternic 
vânt cu mâna sa stângă, întocmai unei stânci, cu picioarele 
strânse sub el şi cu cuțitul gata să lovească. 

In clipa în care Pavian sărea în tăcere, Tigrul îşi încetini 
subit pasul şi se dădu de o parte. Cuţitul îşi greşi ţinta, 
rupând numai cămaşa de pe umărul lui Jack. Dar acesta nu 
fu totul, căci Pavian izbi cu toată puterea genunchilor săi în 
spatele lui Jack şi-l trânti pe faţă. 

Dacă ar fi primit lovitura în plin, atunci aceasta i-ar fi rupt 
oasele şi i-ar fi zdrobit plămânii. Jack sărise însă într-o parte 
la saltul adversarului său, iar acesta îl atinsese numai 
tangenţial. Pavian căzu şi el şi se dădu de două ori peste 
cap. Incheietura mâinii lui se lovi de piatră, iar cuțitul îi sări 
zornăind din pumn. 

Era o căzătură grozavă, dar Pavian sări tot atât de 
repede pe picioare ca şi Tigrul. Din pieptul Tigrului ieşise 
însă orice pic de aer cu prilejul loviturii, respiraţia îi era 
horcăitoare şi gâfâită atunci când îşi reveni, dar Jack era cu 
toate acestea sprinten şi repede atunci când se învârti în 
jurul lui Pavian. 

Cei doi se observau unul pe altul ca doi campioni de box, 


rivali voinici, măsurându-se unul pe altul. Pavian era în 
mijlocul străzii. Nu aşteptase încă niciodată atacul unui 
adversar. Rănile sale nu erau grave, dar constituiau totuşi 
un dezavantaj pentru el, aşa că se hotări să aştepte. 

Aşteptarea aceasta era poate partea cea mai grozavă a 
luptei. Atacul în sine nu însemna nimic faţă de cercurile pe 
care le descria Tigrul rotindu-se şuierând în jurul 
adversarului său. Acuma se prefăcu că ar voi să se întoarcă 
şi sări... Braţul lui izbi, cu repeziciune ca un bici şi tot atât 
de precis ca pistonul unei maşini printre braţele lui Pavian, 
întinse spre apărare şi nimeri faţa acestui, pocnind obrazul. 
Degetele îi reveniră roşii de sânge, din pricina pielii care 
plesnise pe obrazul individului din faţa sa. 

Jack se repezi tras de avântul izbiturii între braţele 
uriaşului. O mână mare îl apucă de umăr şi o alta îl strânse 
de gât şi deşi reuşi să se smulgă, o jumătate din cămaşa sa 
rămase între degetele adversarului. Acesta îşi speculă 
avantagiul, prin aceea că atacă cu repeziciunea fulgerului. 
Tigrul se retrase pe vârful picioarelor şi lovi ca o mitralieră 
cu ambele mâini. Grindina aceasta îl izbi pe Pavian în 
bărbie, piept şi falcă, dar diavolul acela ieşi surâzând din 
această furtună şi-şi întinse numai braţele spre a putea să 
apuce mai solid. Nu încercă să-l lovească nici odată măcar 
pe adversarul său, dar braţele sale uriaşe cercetau febrile 
iar Tigrul ştia că lupta ar fi fost terminată dacă mâinile 
acestea ar fi găsit ceea ce căutau. 

Fusese ghemuit într-un colţ. Mâinile se întindeau spre el. 
Le evită plecându-se tare spre pământ şi sărind apoi în 
mijlocul uliţei. lar Pavian se avântă de fiecare dată cu un 
salt caracteristic întâlnind mereu pe Tigru care-l aştepta cu 
o izbitură sonoră a pumnilor care îşi nimereau totdeauna 
ţinta şi căreia îi urma regulat un pas înapoi. De câte ori 
sărea Tigrul, curgea sânge şi de fiecare dată scăpa neatins. 
Degetele acelea grozave îi mângâiau chipul, trupul. 
Vârfurile reuşeau uneori să apuce carnea Tigrului şi s-o 
strivească atunci când acesta se smulgea şi cum îşi pierdea 


treptat puterile, iar mişcările lui deveneau mereu mai puţin 
precise, scăpa de pericol numai cu mare greutate. Chipul 
lui Pavian era acoperit de sânge şi de nerecunoscut, cu 
toate acestea mai rânjea încă, iar privirile sclipeau tot atât 
de pătrunzătoare ca în prima clipă. 

Tigrul îl izbi încă odată cu pumnii în plin şi sări apoi 
lateral, dar se împiedică de data aceasta de o piatră şi se 
clătină. Dură numai o secundă, dar clipa aceasta fu 
suficientă. Mâni enorme îl cuprinseră, iar Pavian îl îmbrăţişa 
cu un schelălăit de satisfacţie. Jack constată cu groază că 
respiraţia monstrului era tot atât de regulată ca şi când ar fi 
făcut o plimbare de plăcere şi-şi dădu seama că-i va fi cu 
neputinţă să-l obosească vreodată pe uriaşul acesta. 

Două menghini se închiseră între timp în spatele lui, 
strângându-se mereu până ce oasele începură să-i 
trosnească. Reuşi să scoată un braţ şi-l lovi în câteva 
rânduri pe Pavian cu pumnul sub bărbie. Părea că loveşte 
însă un bloc de granit. Înălţându-se însă mereu cu toată 
strânsoarea reuşi la un moment dat să vâre cotul în gâtul 
adversarului. 

Sistemul acesta dădu rezultate. Cotul pătrundea datorită 
strânsorii formidabile mereu mai mult în gâtul lui Pavian 
aşa că în cele din urmă îl arunca pe Tigru departe de el 
tuşind. Îl urmă însă imediat spre a-l cuprinde din nou, dar 
primi două lovituri formidabile care-l orbiră aproape. 

Sângele îi curgea din nas şi gură şi se dădu înapoi spre a 
evita durerea sfâşietoare. Era pentru prima dată că dădea 
înapoi, iar Tigrul îl urma. Vedea alături de statura acestui 
uriaş silueta Maryei şi imaginea aceasta îl orbea. Îi făcea 
uneori impresia că ea este aceea care se află în faţa sa şi 
că pumnii izbesc obrajii ei şi nu ai lui Pavian. Se bătea 
cuprins de un fel de groază ucigătoare. Era tot atât de 
mobil ca un foc jucăuş. lar loviturile lui izbeau necontenit 
trosnind chipul celuilalt. 

Un trup omenesc nu putea să reziste la aşa ceva. Pavian 
se ghemui cu un mârâit ciudat, părând că se ţine de 


caldarâm. Când se ridică din nou ţinea în fiecare pumn o 
piatră. Tigrul dădu atenţie mâinii lui drepte, iar proiectilul 
trecu fără pericol pe lângă tâmpla sa, dar mai înainte de a 
se fi putut feri, Pavian aruncă şi cea de a doua piatră cu 
mâna stângă, căci avea îndemânare în amândouă. Piatra îl 
izbi drept în piept pe Tigru şi-l lipi de perete. Când făcu din 
nou doi-trei paşi căzu drept în braţele monstrului. 

Era cu totul imposibil să scape din îmbrăţişarea aceasta. 
Pavian îl apucase pe Jack cu un braţ de sub umăr, iar palma 
îi era sub bărbie. Degetele de fier îi apăsau obrajii şi 
pârghia aceasta îi apăsa capul mereu mai mult spre spate. 
Presiunea formidabilă întindea muşchii gâtului, amenințând 
să-i rupă. Şira spinării îi era presată din cauza aceasta în 
jos. Fu ridicat şi trântit la pământ, iar masa colosală a 
uriaşului îl ţinea lipit de caldarâm. 

Simţea faţa gâfâitoare a monstrului pe gâtul său şi i se 
părea. Că acesta jinduieşte să-i înfigă dinţii în carne. 
Mârâitul adversarului mai continua încă, deşi devenise mai 
încet, dar cu atât mai îngrozitor. Jack începu să izbească 
orbeşte în jurul său, fără nici o rațiune şi-şi dădu seama că 
acesta îi e sfârşitul căci vedea negru înaintea ochilor, iar o 
durere îl străfulgera necontenit prin şira spinării 
paralizându-i picioarele. În clipa aceea, întâlni cu mâna un 
tăiş ca de brici. Era cuțitul care scăpase lui Pavian. 

Îşi tăiase grav degetele, dar durerea îi limpezi capul. 
Degetele îi alunecară pe tăiş şi apucară mânerul şi în timp 
ce capul său era plecat aproape în unghi drept pe spate, îşi 
încorda ultima putere şi-l lovi în cap pe Pavian cu mânerul 
îngreuiat de plumb al cuţitului de vânătoare. 

Presiunea cedă. Ridică privirile şi văzu ca printr-o ceaţă 
chipul schimonosit de durere al omului. Izbi încă odată în 
obraz şi în fruntea aceia care se retrăgea, după care acesta 
dispăru şi o greutate ca a unui munte i se depărta de pe 
piept. Victorie! Se şi afla în genunchi. Mâna sa stângă 
apucă părul monstrului şi-i dădu capul pe spate, ridică 
mâna dreaptă cu cuțitul şi se pregăti să dea ultima lovitură, 


atunci când pleoapele adversarului său se întredeschiseră, 
iar buzele lui sângerate tresăriră. 

Ca şi cum momentul acesta i-ar fi răpit raţiunea, aruncă 
cuțitul şi-l înfipse degetele asemenea unor gheare în gâtul 
lui Pavian. 

— Ce e între tine şi Mary? izbucni el. Spune, canalie, ce e 
între tine şi Mary? 

Ridică cu o sforţare uriaşă trupul greu la duşmanului şi-l 
izbi cu capul de caldarâm. Gura învinsului era larg deschisă, 
ochii se roteau sălbatec, iar respiraţia îi şuiera printre dinţi. 
Era aproape gâtuit şi abia de mai putea să scoată un 
cuvânt. 

— Câine blestemat! gemu Tigrul încă odată. Ce e între 
tine şi Mary Dover? 

Sângele acestuia îi congestionase capul. Chipul îi 
devenise purpuriu, ochii îi ieşeau din orbite, în timp ce el 
trăgea cu disperare de mâinile ucigătoare. Horcăitul său 
era nemaipomenit de groaznic - era sacadat, şuierător, 
chinuit. Apoi încetă. Era complet gâtuit, iar Tigrul, care 
împietrise cuprins de dorinţa ucigaşe, schelălăia de bucurie 
întocmai unei fiare. Ultima luptă - o luptă pe viaţă şi pe 
moarte în aparenţă - iar degetele Tigrului slăbiră pentru o 
clipă strânsoarea. 

— Sunt fratele ei! gemu Pavian, încerca să respire, să 
înghită din nou oxigenul înviorător. 

— Fratele ei! repetă el. 

Tigrul păru subit orbit de o mare lumină. Se clătină pe 
picioare, mâinile îi căzură fără vlagă, deşi degetele mai 
erau grozav de închircite. 

— Ridică-te! porunci el. 

Uriaşul se ridică ţinându-se de perete. Stătu apoi 
clătinându-se, sângele îi curgea de pe faţă stropind 
caldarâmul. Era grav rănit, dar rănile acestea ale trupului 
nu erau atât de distrugătoare ca curajul său stins. Buzele 
sale nu mai aveau să fie înconjurate niciodată de rânjetul 
ironic. Îşi găsise „naşul” şi acuma trebuia să se teamă 


pentru viaţa lui. 

— Să dispari imediat din Tangle! spuse Tigrul. 

— Dispar, mormăi uriaşul privind în jos. 

— Pleci din ţară. 

— Plec din ţară. 

— Şi dacă mai revii vreodată, voi da de tine şi te curăâţ. 

Chipul grozav se ridică şi-l privi ţintă. Frica pe care o citi 
în privirile acelea îi făcu scârbă Tigrului. 

— Aşa va fi. 

— Pleacă acuma! 

Pavian se dădu un pas înapoi, se întoarse şi fugi 
clătinându-se nesigur - departe de Tangle - din lumea 
criminalilor - spre a cutreiera de acuma încolo ca un 
vagabond fără nume, lumea. 

Tigrul nu mai avea nici o putere. Capul îi vuia, iar 
picioarele nu-l mai ascultau, ştiu totuşi că străbătuse din 
nou uliţa, spunând mereu un cuvânt: „Mary, Mary!” 

Văzu deodată - lui i se părea că pe un nor luminos - în 
realitate numai la lumina unei lanterne, cum venea Mary 
fugind spre el. N-avea pălărie iar părul ei flutura în vânt. 

Nu mai fu în stare să facă nici un pas şi când fu lângă ea, 
genunchii i se muiară şi căzând jos întinse mâinile spre 
dânsa. 

— lartă-mă, Mary, spuse el. Şi ia-mă cu tine. 

Noapte cobori apoi peste privirile lui. 


EPILOG 


Există totdeauna oameni care pun întrebări. Cei mal 
mulţi au primit-o însă fără comentariu pe tânăra d-nă 
Lodge. Trebuia dealtfel să ai curaj să exprimi rezerve fată 
de cineva care a fost primit în familia Lodge. Şi chiar şi 
aceia care îşi manifestau rezerva, o făceau foarte discret. In 
afară de aceasta, Mary avu prilejul în cursul unei lungi 
călătorii străinătate să vadă şi să înveţe multe. Fiind 
obişnuită încă, din Tangle să-şi folosească ochii, nu era 
nevoie să-i arăţi un lucru de două ori. 

Când s-au înapoiat după un an de zile din Italia, viaţa: pe 
oare o dusese în Tangle îi apăru numai ca un vis nelămurit 
şi urât. Îşi socotea de fapt acuma viaţa de la noua ei 
naştere încoace, iar ziua aceasta avea data care era 
gravată în interiorul verighetei ei. 

În prima noapte, după reîntoarcerea lor, dormi atât de 
profund spre miezul nopţii, încât nici nu simţi când soţul ei 
se strecură fără să facă zgomot din patul său. Nu putut 
astfel să ştie cât de repede s-a îmbrăcat. Şi nici nu visa cu 
siguranţă de o anumită persoană, care ieşi printr-o uşă 
laterală a casei şi care străbătu strada cu paşi tăcuţi, repezi 
şi uşori, cu şapca pe cap, dar cu o cămaşă fără guler. Era 
ora la care şi cele mai respectabile pisici din casele bogate 
se trezesc, clipind cu ochi verzui în întuneric, după care se 
scoală şi-şi măsoară colții ghearele cu cotoii de prin vecini. 

Nu putea să ştie de toate acestea. Când se trezi de 
dimineaţă, Jack Lodge dormea sănătos şi bine dispus în 
patul său. Şi dormi aşa până la amiază. 

În Tangle umbla însă a doua zi de dimineaţă zvonul care-l 
făcu pe vânzătorul de ziare Billy să caşte gura şi pe Bert 
Hagen să fie fericit şi treaz toată ziua, căci se spunea că 
Tigrul a revenit pe vechile lui meleaguri de vânătoare. Era o 
oarecare ironie în faptul că Mary dormea profund în casa de 
lângă Parc, în timp ce Tigrul colinda prin Tangle. 

La toate acestea se potriveşte o vorbă a lui Cecil Darling, 


spusă atunci când a fost întrebat de ce nu poate renunţa se 
mai reîntoarcă în Africa. 

— Poţi smulge un om din junglă, spusese el, dar nu poţi 
smulge jungla din inimă! 


